3. melléklet a .../2024. (... ...) MNB rendelethez

A Bszt. hatálya alá tartozó szervezet és a Tpt. szerinti központi értéktári tevékenységet végző szervezet felügyeleti jelentéseire vonatkozó kitöltési előírások

# I. A felügyeleti jelentésre vonatkozó általános szabályok

## 1. Kapcsolódó jogszabályok, fogalmak, rövidítések

A felügyeleti jelentés teljesítése során alkalmazandó jogszabályok körét az 1. melléklet 1. pontja, a táblákban és a kitöltési előírásokban használt rövidítéseket az 1. melléklet 2. pontja, a fogalmak értelmezésére vonatkozó rendelkezést az 1. melléklet 3. pontja határozza meg.

## 2. A felügyeleti jelentés formai követelményei

2.1. A befektetési vállalkozás és a külföldi befektetési vállalkozás magyarországi fióktelepe éves beszámolóját tartalmazó pdf formátumú fájlokat az ERA rendszeren belül elérhető, alábbi űrlaphoz történő csatolás útján kell beküldeni:

ERA - E-ügyintézés - Tőkepiac / Felügyelés / Felügyelés / TFF\_1003\_v1 „Tőkepiaci felügyelet űrlap”.

2.2. A felügyeleti jelentés további formai követelményeit az 1. melléklet 4. pontja határozza meg.

## 3. A felügyeleti jelentés tartalmi követelményei

A felügyeleti jelentés tartalmi követelményeit az 1. melléklet 5. pontja határozza meg.

## 4. Az IFRS-ek szerinti mérleg és átfogó jövedelemkimutatás általános kitöltési előírásai

4.1. Előjelekre vonatkozó szabályok

4.1.1. Egy táblában szereplő valamely tétel megnevezésében a zárójelek használata azt jelenti, hogy az adott tételt le kell vonni ahhoz, hogy megkapjuk az „összesen” értéket, de nem jelenti azt, hogy az adott tételt negatív értékként kell megjeleníteni.

4.1.2. A negatív értékként megjelenítendő tételeket a táblák a megnevezés előtt „(-)” jellel jelölik, például „(-) Saját részvények”.

4.2. Számviteli portfóliók

4.2.1. Pénzügyi eszközök

4.2.1.1. A „számviteli portfóliók” kifejezés a különböző értékelési szabályok szerint csoportosított pénzügyi instrumentumokat jelenti. Ezek a csoportok nem tartalmazzák a „készpénz, számlakövetelések központi bankokkal szemben és egyéb látra szóló betétek” tételbe sorolt, látra szóló követel egyenlegeket, valamint az „értékesítésre tartottnak minősített befektetett eszközök és elidegenítési csoportok” között megjelenített pénzügyi instrumentumokat.

4.2.1.2. Az IFRS-ek alapján a pénzügyi eszközöket a következő számviteli portfóliókba kell sorolni:

1. kereskedési céllal tartott pénzügyi eszközök,
2. kötelezően az eredménnyel szemben valós értéken értékelt, nem kereskedési céllal tartott pénzügyi eszközök,
3. az eredménnyel szemben valós értéken értékeltnek megjelölt pénzügyi eszközök,
4. az egyéb átfogó jövedelemmel szemben valós értéken értékelt pénzügyi eszközök,
5. amortizált bekerülési értéken értékelt pénzügyi eszközök.

4.2.2. Pénzügyi kötelezettségek

Az IFRS-ek alapján a pénzügyi kötelezettségeket a következő számviteli portfóliókba kell sorolni:

1. kereskedési céllal tartott pénzügyi kötelezettségek,
2. az eredménnyel szemben valós értéken értékeltnek megjelölt pénzügyi kötelezettségek,
3. amortizált bekerülési értéken értékelt pénzügyi kötelezettségek.

4.3. Pénzügyi instrumentumok

4.3.1. Pénzügyi eszközök

4.3.1.1. A mérleg eszköz oldalán az eszköztételeket könyv szerinti értéken kell jelenteni.

4.3.1.2. Meghatározott táblákban a pénzügyi eszközöket bruttó könyv szerinti értéken kell jelenteni. Bruttó könyv szerinti értéknek az amortizált bekerülési értéken vagy az egyéb átfogó jövedelemmel szemben valós értéken értékelt hitelviszonyt megtestesítő instrumentumok esetében az értékvesztéssel nem csökkentett könyv szerinti érték minősül.

Az eredménnyel szemben valós értéken értékelt hitelviszonyt megtestesítő instrumentumok – a kereskedési céllal tartottak kivételével – bruttó könyv szerinti értéke függ az eszköz minősítésétől. Teljesítő instrumentumok esetében a bruttó könyv szerinti érték megegyezik a valós értékkel. Nem teljesítő instrumentumok esetében a bruttó könyv szerinti értéknek a hitelkockázat változásából származó negatív valósérték-változás halmozott összegével nem módosított könyv szerinti érték minősül. A bruttó könyv szerinti érték nem haladhatja meg az instrumentum kezdeti megjelenítéskori értékét.

A kereskedési céllal tartott pénzügyi eszközök bruttó könyv szerinti értéke megegyezik a valós értékkel.

4.3.1.3. A pénzügyi eszközöket a következő eszközosztályokba kell besorolni:

a) készpénz,

b) származtatott ügyletek,

c) tulajdoni részesedést megtestesítő instrumentumok,

d) hitelviszonyt megtestesítő értékpapírok,

e) hitelek,

f) előlegek,

g) jegybanki és bankközi betétek.

4.3.2. Pénzügyi kötelezettségek

4.3.2.1. A mérleg forrás oldalán a forrástételeket könyv szerinti értéken kell jelenteni.

4.3.2.2. A pénzügyi kötelezettségeket a következő eszközosztályokba kell besorolni:

a) származtatott ügyletek,

b) rövid pozíciók,

c) betétek,

d) felvett hitelek,

e) kibocsátott hitelviszonyt megtestesítő értékpapírok

f) egyéb pénzügyi kötelezettségek.

4.4. A táblákban meghatározott pénzügyi információkat az IFRS-ek megjelenítésre, beszámításra és értékelésre vonatkozó szabályaival összhangban kell előállítani. A táblák kitöltését segítő, az egyes sorokra, oszlopokra vonatkozó konkrét IAS- és IFRS-hivatkozásokat az MNB honlapján közzétett technikai segédlet tartalmazza.

# II. A felügyeleti jelentésre vonatkozó részletes szabályok

## 1. Egyedi táblák

### 1.1. 30A Pénzmozgások

**A tábla kitöltése**

A két különböző ügyfélszámla (ideértve az adatszolgáltató saját számláját is) közötti pénzátvezetéseket, devizaváltásokat, az ügyfélszámlára történő pénztári befizetéseket, beutalásokat, az ügyfélszámláról történő pénztári kifizetéseket és kiutalásokat (e táblában a továbbiakban együtt: művelet) tartalmazza a tábla. A hitelintézet (HB), valamint a hitelintézeti fióktelep (HBF) csak a befektetési szolgáltatási tevékenységéhez köthető műveleteket jelenti. A befektetési szolgáltatási tevékenységhez köthető műveletek körébe tartoznak – egyebek mellett – például az értékpapírszámlákon [ideértve a tartós befektetési számlának (a továbbiakban: TBSZ) és a nyugdíj előtakarékossági számlának (a továbbiakban: NYESZ) minősülő értékpapírszámlákat is] végzett műveletek, a NYESZ értékpapír letéti számlát és pénzszámlát, a bankbetétet tartalmazó TBSZ-t érintő műveletek.

Mivel a tábla kizárólag az ügyfélszámlákat érintő műveletekre terjed ki (ideértve a saját számlákat is), az ügyfél ügyfélszámlája (az értékpapírszámla pénzszámla része) és az ügyfél folyószámlája közötti műveletet csak az ügyfélszámla oldaláról kell jelenteni (a folyószámla oldaláról nem). Tehát az ügyfélszámlán történő jóváírás esetén jóváírást, terhelés esetén terhelést kell jelenteni, és azt az ügyfélkódot megadni, amely az ügyfélszámlához kapcsolódik.

Az egy ügyfél két számlája közötti műveleteket is tartalmazza a tábla, így jelenteni kell pl. egy adott ügyfél bankszámlája és értékpapírszámlája közötti műveleteket is. A társasági eseményekhez kapcsolódó pénzmozgásokat (pl. osztalék, kamat, hozam, tőketörlesztés) szerepeltetni kell a táblában. Nem kell jelenteni az olyan „technikai” jellegű tételt, mint pl. a kerekítési különbözet, továbbá a kapcsolódó díjakkal, jutalékokkal, a kamatadóval összefüggő pénzmozgásokat, a beszedett késedelmi kamatot.

A jelentés vonatkozási napja csak munkanap lehet. Egy adott vonatkozási napra készített jelentés csak az adott napon végrehajtott műveleteket tartalmazhatja, kivétel ez alól a Magyarországon munkaszüneti napnak számító napokon végrehajtott műveletek jelentése. Az ilyen műveleteket a végrehajtásukat követő 2. munkanap 18. óráig kell jelenteni az utolsó, még nem jelentett műveletekkel egyidejűleg.

A devizaváltást és a pénzátvezetést két soron kell jelenteni: a 4. oszlopban az egyiket „J” (jóváírás), a másikat „T” (terhelés) megjelöléssel. Az intézményen belüli átutalás átvezetésnek tekintendő, és ahhoz hasonlóan, szintén két sorban kell jelenteni.

Ha egy befektetési vállalkozás megbízói számlájára a számlavezető bankjánál történik a pénztári befizetés, akkor pénztári befizetésként azt a bank fogja jelenteni. A befektetési vállalkozáshoz átutalásként fog megérkezni a befizetés a számlavezető banktól, így a befektetési vállalkozásnak az átutalást kell jelentenie, partnerként a bankot szerepeltetve.

**A tábla oszlopai:**

1. **oszlop: A bejelentő cég azonosítása**: a műveletet végrehajtó vállalkozás (vagyis az adatszolgáltató) azonosítására szolgáló egyedi kód, az ISO 9362 szabvány szerinti (11 karakter hosszúságú) SWIFT/Bank Identifier Code (BIC).
2. **oszlop: Pénzmozgás napja:** a művelet végrehajtásának napja, ÉÉÉÉHHNN formátumban. Ez a dátum egyúttal a jelentés vonatkozási napja is.
3. **oszlop: Pénzmozgás időpontja**: a művelet végrehajtásának időpontja, ISO 8601 időformátumban (ÓÓ:PP:MM+/-ÓÓ, 11 karakter).
4. **oszlop: Jóváírás/terhelés jelzése**: annak meghatározása, hogy a művelet az ügyfél (saját számlára vonatkozó művelet esetén a jelentő adatszolgáltató) szempontjából jóváírás vagy terhelés-e. A lehetséges értékek: „J” = Jóváírás, „T” = Terhelés.
5. **oszlop: Kereskedési szerep**: annak meghatározása, hogy a vállalkozás a műveletet saját számlájára (saját részére, illetve egy vagy több ügyfél megbízásából) vagy egy ügyfél nevében és annak számlájára hajtja-e végre. A lehetséges értékek: „P” = Saját számla, „A” = Ügyfélszámla. Az ügyfélszámlára történő pénztári befizetések és az ügyfélszámláról történő pénztári kifizetések esetén – mivel ezek a műveletek csak az ügyfélszámlát érintik – a „kereskedési szerep”-nél „A” (vagyis ügyfélszámla) szerepeltetendő. A devizaváltást, a pénzátvezetést és a belső utalást (ami ennél a táblánál pénzátvezetésnek minősül) két soron kell jelenteni (terhelés, illetve jóváírás). Az ügyfél szempontjából jelentett sorban a „kereskedési szerep”-nél „A” (vagyis ügyfélszámla), abban a sorban pedig, amely az adatszolgáltató szempontjából tartalmazza a műveletet, „P” (saját számla) szerepeltetendő.
6. **oszlop: Tranzakciótípus**: annak meghatározása, hogy a művelet melyik tranzakciótípusba sorolható az ügyfél (adott esetben az adatszolgáltató) szempontjából. Lehetséges értékek: „A” = Pénzátvezetés, „D” = Devizaváltás, „F” = Pénztári befizetés, kifizetés, „U” = Beutalás, kiutalás.
7. **oszlop: Árfolyam**: devizaváltás esetén az átváltás árfolyama, 5 tizedesjegyig, a tizedes jelölése ponttal történik (max. 19 karakter). Devizaváltás esetén az adott sorban szereplő deviza egy egységét kell megadni a másik devizában kifejezve [pl. ha EUR-t váltanak HUF-ra (vagy fordítva), és 1 EUR = 400 HUF árfolyamot alkalmaznak, akkor az EUR sorába 400, míg a HUF sorába 0,00250 (= 1/400) jelentendő]. A többi műveletnél, ahol tehát csak egy deviza szerepel, az „árfolyam” oszlopba 1-et kell írni.
8. **oszlop: Devizanem**: a művelet elszámolásának devizaneme. A devizanemet az ISO 4217 szabvány szerinti devizanem kóddal (3 karakter) kell megadni.
9. **oszlop: Érték**: a művelet pénzösszege, a 8. oszlopban szereplő devizanemben kifejezve. Az értéket 5 tizedesjegy pontosságig lehet megadni, a tizedes jelölése ponttal történik (max. 19 karakter).
10. **oszlop: A művelet hivatkozási száma**: az adatszolgáltató által megadott, a műveletre vonatkozó egyedi azonosító, maximum 29 karakteres, egyedi alfanumerikus kód. Átvezetés esetén mindkét jelentendő sorban ugyanazt a hivatkozási számot kell szerepeltetni.
11. **oszlop: Ügyfélkód**: azon ügyfél (beleértve az adatszolgáltatót) azonosítására szolgál, akinek – a 4. oszloppal összhangban – a javára, illetve terhére a műveletet végrehajtották. Alapesetben az ügyfél LEI-kódját, ha az nincs, akkor belső kódját (max. 40 karakter) kell megadni. A táblában és a MiFIR tranzakciós jelentésben ugyanazokat a belső kódokat kell használni (CONCAT). Saját számlára kötött ügylet esetén a saját LEI-kódot kell szerepeltetni. A jelentendő adat típusát a 12. oszlop értéke („L” vagy „I”) határozza meg.
12. **oszlop: Ügyfélkód típusa**: a 11. oszlophoz kapcsolódóan az ügyfél azonosító kódjának típusa. A lehetséges értékek: „L” = LEI-kód, „I” = Belső kód.
13. **oszlop: A partner azonosítója**: a partner BIC kódja. Ha a partnernek nincs BIC kódja, akkor az adott intézmény rövid (vagy rövidített), beszédes nevét kell megadni, pontosan 11 karakter hosszan. Ha a rövid név 11 karakternél rövidebb lenne, akkor „X”-ekkel kell feltölteni úgy, hogy 11 karakter hosszú legyen. Pénztári befizetésnél a partner az az intézmény, ahol a befizetés történik, tehát maga az adatszolgáltató. Pénzátvezetésnél, devizaváltásnál a partner azonosítójaként − mindkét sorban − ugyancsak a saját BIC kódot kell feltüntetni.
14. **oszlop**: **Partnerkód típusa: a** 13. oszlophoz kapcsolódóan a partner azonosító kódjának típusa. A lehetséges értékek: „B” = BIC, „I” = Belső kód.
15. **oszlop: A jelentés készítésének napja**: a jelentés lezárásának dátuma ÉÉÉÉHHNN formátumban.

### 1.2. 30B Pénzfedezettségi jelentés

**A tábla kitöltése**

A táblát tárgynapra kell kitölteni, a saját pénzeszközöket és az ügyfelet megillető pénzeszközöket elkülönítetten, devizanemenként megbontva.

Az egyes devizákra vonatkozó adatok (2–5. oszlop) az adott deviza egységében szerepelnek. Ahol több deviza összesítéséről van szó (vagyis az 1. és a 6. oszlopban), az adatokat az MNB által közzétett, a vonatkozási napra irányadó hivatalos devizaárfolyamon átszámítva, forintban kell megadni.

A negatív számlaegyenlegeket − abszolút értéken − hitelként kell jelenteni (a 30B31 sorban).

**A tábla sorai:**

|  |  |
| --- | --- |
| **30B1** | Ügyfelek követelései  Az ügyfeleket tárgynapon megillető − mind az ügyfélszámlán lévő, mind az arra át nem vezetett − pénzeszközök. |
| **30B11** | Ügyfélszámlák bruttó követel egyenlege  A tárgynapra vonatkozóan az ügyfélszámlák követel egyenlegeit tartalmazza. Az összesítésnél bruttó elvet kell követni, a tartozások és követelések ügyfelek között nem nettósíthatók, minden ügyfelet külön-külön kell számba venni.  Ha az adatszolgáltató az ügyfélszámláról az ügyfél részére pénzkifizetést teljesít, akkor az ügyfelekkel szembeni tartozás összegének módosítását a számviteli politikában meghatározott elvek alapján kell végrehajtani. |
| **30B2** | Pénzeszközök  E táblában pénzeszköznek minősülnek a más szempontból (pl. számvitel, likviditás) követelésnek tekintendő tételek. A táblában olyan követelések vehetők figyelembe, amelyek befolyásolják az ügyfélszámlák, illetve a saját tulajdonú pénzeszközök egyenlegét. |
| **30B212** | Elszámolási szolgáltatást nyújtó intézményeknél, illetve központi értéktáraknál lévő pénzeszköz  A KELER Központi Értéktár Zrt.-nél, más központi értéktárban, elszámolási szolgáltatást nyújtó intézményeknél lévő összes pénzeszköz. A befektetési vállalkozás ügyfeleinek pénzeszközeit a „megbízói pénzeszköz” sorokon kell jelenteni. |
| **30B213** | Hitelintézetnél, harmadik országban hitelintézeti tevékenység végzésére jogosító tevékenységi engedéllyel rendelkező hitelintézetnél, központi banknál vezetett számla  Az adatszolgáltató által hitelintézet(ek)nél, központi banknál vezetett számlák napi záró egyenlegei közül a pozitív (és nulla) értékek összege. (A negatív egyenlegek – abszolút értéken – számolt összegét a 30B31 sor tartalmazza.) |
|  |  |
| **30B23** | Más befektetési szolgáltató(k)nál lévő pénzeszköz  Bármely más befektetési szolgáltatónál (így a klíringtagoknál) elhelyezett pénzeszközök. |
| **30B24** | Közvetítőnél lévő megbízói pénzeszköz  Az adatszolgáltató által igénybe vett közvetítőnél lévő megbízói pénzeszközök összege. |
| **30B25** | Úton lévő pénzeszköz  Az adatszolgáltató saját vagy ügyfele tulajdonában lévő azon pénzeszközök, amelyek az adatszolgáltató különböző külső vagy belső letéti helyei között (így különösen: hitelintézetnél vezetett számlák között, tőzsdeforgalmi számla és hitelintézetnél vezetett számla között, pénztár és hitelintézetnél vezetett számla vagy tőzsdeforgalmi számla között, illetve pénztárak között) mozgásban vannak, az utalást indító letéti hely nyilvántartásából kivezették, de a célszámlán még nem írták jóvá. |
| **30B261** | Saját pénzeszközök összesen  Az adatszolgáltató saját tulajdonú pénzeszközeinek összegét kell összesítve szerepeltetni. Az ügyféltől árfolyamnyereség címén levont adót –amíg az intézmény ténylegesen nem fizeti meg – szintén a saját pénzeszközök között kell kimutatni. |
| **30B262** | Ügyfélkövetelések pénzfedezete  A „megbízói” pénzeszközök összesített értéke. |
| **30B31** | Igénybe vett hitelek (abszolút értéken)  Hitel- vagy kölcsönszerződés alapján igénybe vett, bármilyen nemű hitelnek, valamint a negatív számlaegyenlegeknek abszolút értéken vett összege. |
| **30B32** | Saját számlán lévő állampapírok árfolyamértéke  A saját számlán lévő állampapírok azon a – valószínűsíthető – piaci értéken, amelyen értékesíthetők. |
| **30B4** | Központi szerződő félnél lévő garancia alapok  A garancia alapokra vonatkozó, KELER KSZF Központi Szerződő Fél Zrt. által visszaigazolt összeget kell szerepeltetni. |
| **30B5** | Elsődleges fedezettség  Azon összeg, amivel az adatszolgáltató belső és külső letéti helyein (számláin) található ügyféltulajdonú pénzeszközök túl- vagy alulfedezik az ügyfelekkel szembeni bruttó kötelezettséget. |
| **30B6** | Másodlagos fedezettség  A 30B5 sortól annyiban tér el, hogy az adatszolgáltató pénztárában lévő, hitelintézetnél, központi banknál, központi értéktárnál vezetett saját számlákon elhelyezett, valamint más befektetési vállalkozásnál lévő saját pénzeszközöket, továbbá az úton lévő saját tulajdonú (az adatszolgáltató tulajdonában lévő) pénzeszközöket is figyelembe veszi.  Ugyanakkor le kell vonni a30B31sorban feltüntetett összeget (a hitelből fedezett ügyfélkövetelések kiszűrése érdekében). |
| **30B7** | Harmadlagos fedezettség  Ebben a sorban az ügyfelekkel szembeni kötelezettségek fedezettsége – a fentiekben felsorolt pénzeszközök mellett – figyelembe veszi az adatszolgáltató saját számláján lévő állampapírok árfolyamértékét, továbbá a Garancia Alapokban fennálló részesedéseket is. (Az utóbbi eszközök a kereskedési jog végleges visszavonása után saját rendelkezésűvé válnak.) |
| **30B8** | Negyedleges fedezettség  Az ügyfélkövetelések negyedleges fedezettsége figyelembe veszi az előző három fedezettségi kategóriában levont, a 30B31kódnál feltüntetett hitelek összegét is. |
| **30B91** | Ügyfélszámlák bruttó tartozik egyenlege  Az adatszolgáltató – ügyfelekkel szembeni pénzköveteléseit tartalmazó – ügyfélszámlák tartozik egyenlegeinek összege. Ez a sor nem érinti az előző sorokban feltüntetett, pénzfedezettségre vonatkozó számítást, csak tájékoztató jelleggel szerepel. A sorra fennáll a következő összefüggés: 30B91=30B911+30B912. |

### 1.3. 30C Értékpapír-fedezettség részletezése (darab)

**A tábla kitöltése**

Kizárólag az adatszolgáltató részére vezetett (nevén lévő) értékpapírszámlán nyilvántartott értékpapírok állományát kell szerepeltetni.

A saját tulajdonú és az idegen tulajdonú papírokra vonatkozó adatokat teljeskörűen kell szolgáltatni.

Az értékpapírokat akkortól kell jelenteni, amikor azok megjeleníthetők a 3-10. oszlop valamelyikében.

A táblában minden ISIN kód csak egyszer szerepelhet.

A táblát darabszámmal kell kitölteni.

A befektetési jegyek esetében akkor kell az adatokat megadni, ha a vételek (illetve eladások) darabszáma már ismert. (Adott esetben pl. a T+2-dik napon.)

**A tábla oszlopai:**

|  |  |  |
| --- | --- | --- |
| **3. és 4. oszlop** | A KELER Központi Értéktár Zrt. kivonata alapján kell kitölteni. | |
| **7.- 10. oszlop** | Az egyéb külső helyen lévő értékpapírok, ideértve az adatszolgáltató ügyfeleinek azon értékpapírjait is, amelyeket óvadékként, biztosítékként más befektetési szolgáltatónál az adatszolgáltató részére vezetett, az adatszolgáltató nevére szóló értékpapír(hely)számlán helyeztek el. |
| **11. és 12. oszlop** | Azok az értéktárból vagy külső letétből kiszállított és a nyilvántartásból kivezetett értékpapírok, amelyeket a rendeltetési helyen még nem írtak jóvá. Értékpapír vásárlása esetén pozitív, eladása esetén negatív számot kell megadni. Az előbbiek alapján, ha pl. az adatszolgáltató értékpapírt vásárolt az ügyfelétől, és a megvásárolt értékpapírokat még nem vezették át a KELER megbízói alszámláról a KELER Zrt.-nél vezetett saját számlára, akkor az érintett értékpapírokat a 12. oszlopban („Szállítás alatt saját”) kell szerepeltetni. | |
| **14. oszlop** | A saját tulajdonban álló (a saját számlára kölcsön vett, illetve arról kölcsönadott értékpapírok átvezetése után kialakult saját rendelkezésű értékpapír-állományból származó) értékpapírok állománya. A saját számlás és bizományi értékpapír-kölcsönzési ügyleteknél az értékpapír-kölcsönzési szerződés alapján az ügyfél számlájáról az adatszolgáltató számlájára, vagy az adatszolgáltató számlájáról az ügyfél számlájára, illetve az ügyfelek számlái között az értékpapírokat a Bkr. 10. § (1) és (2) bekezdése alapján át kell vezetni, és az átvezetett értékpapírok mennyiségét kell a megfelelő rovatokon feltüntetni. | |
| **15. oszlop** | Az értékpapír mennyiségi egységében fennálló, ügyfelekkel szembeni bruttó kötelezettség (módosítva az értékpapír-kölcsönzésből adódó állománymozgásokkal). Itt szerepeltetni kell azokat az értékpapírokat, amelyeket az ügyfél kapott óvadékba, de nem kell szerepeltetni azt az állományt, amelyet az ügyfél kölcsönadott egy harmadik félnek. | |
| **16. oszlop** | Az értékpapír mennyiségi egységében fennálló, ügyfelekkel szembeni bruttó követelés (módosítva az értékpapír-kölcsönzésből adódó állománymozgásokkal). | |
| **20. oszlop** | A 31D1, illetve a 31D2 kódú tábla esetében, az értékpapírok értékének meghatározásához használt ár forintban kifejezett értéke. Az árat a 31D1, illetve a 31D2 kódú tábla kitöltésénél, az értékpapírok értékének meghatározásakor alkalmazott tizedesjegy pontossággal kell megadni. | |
| **21. oszlop** | Az eszközosztályok lehetséges értéke: állampapír – „Á”, kötvény – „K”, részvény – „R”, befektetési jegy és egyéb kollektív befektetési értékpapír – „B”, egyéb – „E”. Az értékpapírok besorolását a 31D2 kódú táblával összhangban szükséges elvégezni. | |

### 1.4. 30ER Befektetési szolgáltatók részére vezetett értékpapírszámlák állományi adatai (darab)

Az adatszolgáltatónál mint harmadik személynél, az MNB felügyelete alatt álló hazai, befektetési szolgáltatási tevékenységet végző intézmények részére vezetett valamennyi értékpapírszámla állományi adatait tartalmazza a tábla, beleértve a nullás egyenlegű számlákat is. Az adatokat intézményenként és azon belül értékpapíronként kell megadni.

A táblához kapcsolódóan, az MNB felügyelete alatt álló hazai, befektetési szolgáltatási tevékenységet végző intézmények listáját az MNB közzéteszi a honlapján.

**A tábla oszlopai**

**1. oszlop:** a befektetési szolgáltatási tevékenységet végző intézményKSH-törzsszáma az adószám első 8 számjegyével azonos.

**3. oszlop**: elsődlegesen az intézmény ISO 17442 nemzetközi szabvány szerint meghatározott kódja [LEI-kód: Legal Entity Identifier (20 karakter)]. Ha az intézmény nem rendelkezne LEI-kóddal, akkor az ISO 9362 nemzetközi szabvány szerint meghatározott kód [SWIFT-kód: Bank Identifier Code (11 karakter)]. Ha az intézmény nem rendelkezne sem LEI-kóddal, sem pedig SWIFT-kóddal, akkor a belső azonosítót kell szerepeltetni.

**4. oszlop**: az 1–3. oszlopban meghatározott intézmény értékpapírszámláján lévő értékpapír ISIN kódja. Ha az értékpapír nem rendelkezik ISIN kóddal, akkor az értékpapír belső azonosítója.

**5. oszlop:** a 4. oszlopban azonosított értékpapírból az 1-3. oszlopban meghatározott intézmény megbízói állománya, darabban kifejezve.

**6. oszlop:** a 4. oszlopban azonosított értékpapírból az 1-3. oszlopban meghatározott intézmény saját állománya, darabban kifejezve.

### 1.5. 30KA Letétkezelt befektetési alapok és portfóliók kiegészítő adatai

Azoknak a letétkezelt befektetési alapoknak, biztosítói és pénztári portfólióknak az adatait tartalmazza a tábla, amelyekre az adatszolgáltató a 30LA kódú táblában a tárgynapra vonatkozóan adatokat jelentett.

**A tábla oszlopai**

**2. oszlop:** a 30LA kódú tábla 2. oszlopában használt azonosító.

**3. oszlop: a** lehetséges értékek: befektetési alap – „BA”, pénztári portfólió – „PP”, biztosítói portfóliók – „BizP”.

**4. oszlop:** Az eszközöknek a kezelési szabályzatban foglalt értékelési elvek szerint kiszámított összértéke, forintban kifejezve. A forintra történő átszámítást a kezelési szabályzatnak megfelelően kell elvégezni, amennyiben a kezelési szabályzat erről nem rendelkezik, akkor az MNB által közzétett, a vonatkozási napon érvényes hivatalos devizaárfolyamon.

**5. oszlop:** a portfóliókezelő LEI-kódja, ha nem rendelkezik LEI-kóddal, akkor a KSH-törzsszáma.

### 1.6. 30LA A letétkezelt befektetési alapok és portfóliók eszközösszetétele

A napi gyakoriságú tábla az adatszolgáltató által letétkezelt befektetési alapok, pénztári és biztosítói portfóliók összes eszközét tartalmazza. A táblában azon befektetési alapok, pénztári és biztosítói portfóliók adatait kell szerepeltetni, amelyek esetében az adott napra nettó eszközértéket (piaci értéket) számoltak. Ez alól kivételt jelentenek a nettó eszközértéket heti gyakoriságnál ritkábban számító befektetési alapok, portfóliók, amelyek esetében vonatkozási napnak azon hónap utolsó napját kell tekinteni, amelyik hónapban a nettó eszközértéket kiszámolták. Ha az adatszolgáltató havonta többször, de a heti gyakoriságnál ritkábban számít nettó eszközértéket egy alapra (portfólióra), akkor a hónap folyamán utoljára elvégzett számításoknál használt adatokat kell jelentenie, vonatkozási napként a hónap utolsó napját megjelölve.

A tábla mindig csak az adott vonatkozási napra érvényes eszközösszetételt tartalmazza. Ha munkaszüneti napra is számolnak eszközértéket, akkor azt is jelenteni kell, vonatkozási napként az adott munkaszüneti napot alkalmazva. (Tehát úgy kell kezelni az érintett munkaszüneti napot, mint ha munkanap lenne.)

A végleges jelentést az előzetes jelentés módosításaként kell beküldeni. Ha nincs szükség módosításra, mert az eredetileg beküldött adatok nem változtak, akkor nem kell újból beküldeni a jelentést, ebben az esetben az előzetes jelentés egyben véglegesnek is minősül.

**A tábla oszlopai**

**2. oszlop:** Befektetési alap esetén a befektetési alap azonosítására szolgáló ISIN kód. Minden alkalommal az első befektetésijegy-sorozatnak az ISIN kódjával kell azonosítani az adott befektetési alapot. Pénztári és biztosítói portfólió esetén a portfólió egyedi azonosítására alkalmas azonosító. Az azonosítók előállításáról és a letétkezelő részére történő átadásról a pénztárak, illetve a biztosítók gondoskodnak.

A pénztári portfóliókat azonosító kód nyolc karakterből áll, amely szóközt, vesszőt és pontot nem tartalmazhat. Az azonosító kód első két karaktere a pénztár típusának – önkéntes nyugdíjpénztár esetében „OP”, egészségpénztár, önsegélyező pénztár, egészség- és önsegélyező pénztár esetében „EP”, magánnyugdíjpénztár esetében „MP” –, a következő három karakter a pénztár nevének azonosítására szolgál, az utolsó három karakter egy számkombináció, melynek lehetséges legkisebb értéke „001”, lehetséges legnagyobb értéke „999”.

A biztosítói portfólió esetében az eszközalap azonosító kód egy, a biztosító által kialakított, az egyes eszközalapokat azonosító hatjegyű kód. A hatjegyű kódot a biztosítónak úgy kell megképeznie, hogy annak első 2 karaktere egyértelműen utaljon a biztosító nevére, amelyet közvetlenül követ egy négy számjegyből álló kombináció. Amennyiben több biztosító nevének azonos a két kezdőbetűje, úgy javasolt az első kezdőbetűt követően egy jellegzetes további betű alkalmazása.

Ha valamilyen oknál fogva az alapnak, illetve a portfóliónak nem lenne azonosítója, akkor az 1. oszlopban szerepeltetett megnevezést lehet azonosítóként is használni. Fontos, hogy mindig pontosan ugyanaz a karaktersorozat legyen az alap, illetve a portfólió azonosítója.

**3. oszlop:** a lehetséges értékek: befektetési alap – „BA”, pénztári portfólió – „PP”, biztosítói portfóliók – „BizP”.

**4. oszlop**: alapértelmezés szerint a befektetési alapban vagy portfólióban lévő egyes eszközök neve. Azoknál a soroknál, ahol a 7. oszlopban szereplő kód 30LA01 kezdetű, a számlavezető megnevezését, a 30LA02 kezdetű tételek esetében a szerződött intézmény nevét és a lejárat dátumát ÉÉÉÉHHNN formátumban (például: ABC Bank Zrt. 20200221), a 30LA03 kezdetű sorok esetén a portfólió kezelőjének nevét, a 30LA09 kód esetén az ingatlan címét, a 30LA10 kód esetén az ingatlantársaság megnevezését, a 30LA11 kód esetén a kölcsönnyújtó megnevezését kell szerepeltetni.

**5. oszlop**: értékpapír esetén az ISIN kód, ha az értékpapír nem rendelkezik ISIN kóddal, akkor az értékpapír belső azonosítója; azoknál a soroknál, ahol a 7. oszlopban szereplő kód 30LA01 vagy 30LA02 kezdetű, elsődlegesen a számla nemzetközi pénzforgalmi jelzőszáma (IBAN), másodlagosan a belföldi pénzforgalmi jelzőszáma vagy egyéb belső azonosító a betét azonosítására, a 30LA03 kezdetű soroknál a portfólió kezelőjének törzsszáma (amely az adószám első 8 karaktere), a 30LA11 kód esetén pedig a kölcsönnyújtónak az ISO 9362 nemzetközi szabvány szerint meghatározott azonosító kódja [SWIFT-kód: Bank Identifier Code (11 karakter)]; ha a 7. oszlopban 30LA09 kód szerepel, akkor az ingatlan helyrajzi száma. Ha a kölcsönnyújtónak nincs BIC-kódja (Bank Identifier Code), akkor alkalmazható a LEI-kód (Legal Entity Identifier), vagy a KSH-törzsszám. Ha a 7. oszlopban 30LA05, 30LA06, 30LA07 vagy 30LA08 kód szerepel, akkor a szabályozott piacon kötött határidős, opciós, repó és SWAP ügylet esetén a szabályozott piacon meghatározott azonosító kódot kell megadni. Nem szabályozott piacon kötött határidős devizaügyletek esetén egyedi azonosítót kell megadni a következők szerint: instrumentum megnevezése/lejárat dátuma/az ügylet iránya/kötési árfolyam/mennyiség. Az azonosítóban az instrumentum megnevezéseként az ügylet tárgyát képező devizapár ISO 4217 nemzetközi szabvány szerint meghatározott kódját kell megadni, elválasztás nélkül; a lejárat dátuma az a dátum, amely határidőre/lejáratra az ügyletet kötötték („ééhhnn” formátumban); az ügylet iránya vételi ügylet esetén „V”, eladási ügylet esetén „E” jelölés; a kötési árfolyam az az árfolyam, amelyen az ügyletet kötötték, változó devizában kifejezve, négy tizedesjegy pontossággal, a tizedesjegyeket ponttal elválasztva; mennyiség: az ügylet értéke, bázis devizában kifejezve. (Példa 100 000 euro eladására, 2025. április 13-i lejárati idővel, 1 EUR = 402,4466 HUF árfolyamon: EURHUF/250413/E/402.4466/100000). Nem szabályozott piacon kötött opciós és repó ügylet esetén a következő azonosító kódot kell alkalmazni: alaptermék ISIN-kódja, ezt követően – szóköz nélkül – a lejárati dátum ÉÉÉÉHHNN formátumban. Nem szabályozott piacon kötött SWAP ügylet esetén az azonosítónak tartalmaznia kell az ügyletben részt vevő alaptermékek azonosítóját (ISIN kód, deviza esetén az ISO 4217 szabvány szerinti devizanem kód, egyéb azonosító), sorrendben először a követelést majd a kötelezettséget, ezt követően az ügylet lejárati dátumát ÉÉÉÉHHNN formátumban.

**6. oszlop**: az alapban található eszközök darabszáma. Határidős, opciós, repó és SWAP ügyletek esetében (tehát, ha a 7. oszlopban 30LA05, 30LA06, 30LA07 vagy 30LA08 kód szerepel) azt kell megadni, hogy hány egységnyi alaptermékre vonatkozik a megkötött ügylet. Ha az alaptermék deviza, akkor a deviza mennyiségét kell jelenteni. Azoknál a soroknál, ahol a 7. oszlopban szereplő kód 30LA01, 30LA02 vagy 30LA03 kezdetű, továbbá ahol a 7. oszlopban 30LA11, 30LA12, vagy 30LA13 a kód, a mezőt nem kell kitölteni.

**7. oszlop**: az eszközosztályban az alábbi táblázat szerinti kódokat kell szerepeltetni az adott eszközkategóriának megfelelően, a következők figyelembevételével.

A 78/2014. (III. 14.) Korm. rendelet hatálya alá nem tartozó befektetési alapnak kell tekinteni a 78/2014.   
(III. 14.) Korm. rendelet 1/A. §-ában, illetve 1/L. §-ában nevesített, az (EU) 2017/1131 európai parlamenti és tanácsi rendelet által szabályozott pénzpiaci alapot, illetve a zártkörű befektetési alapot és a nyilvános, belépési korláttal rendelkező ingatlanalapot.

|  |  |
| --- | --- |
| **Kód** | **Eszközkategória** |
| 30LA011 | Pénzforgalmi számla – forint |
| 30LA012 | Pénzforgalmi számla – deviza |
| 30LA021 | Bankbetét – forint |
| 30LA022 | Bankbetét – deviza |
| 30LA031 | Házipénztár – forint |
| 30LA032 | Házipénztár – deviza |
| 30LA041111 | Magyarország által kibocsátott állampapír – államkötvény |
| 30LA041112 | Magyarország által kibocsátott állampapír – kincstárjegy |
| 30LA041113 | Magyarország által kibocsátott állampapír – az MNB által kibocsátott, hitelviszonyt megtestesítő értékpapír |
| 30LA041114 | Magyarország által kibocsátott állampapír – egyéb |
| 30LA041121 | Más EGT-állam által kibocsátott állampapír – államkötvény |
| 30LA041122 | Más EGT-állam által kibocsátott állampapír – kincstárjegy |
| 30LA041123 | Más EGT-állam által kibocsátott állampapír – az Európai Központi Bank vagy az EGT más államának jegybankja által kibocsátott, hitelviszonyt megtestesítő értékpapír |
| 30LA041124 | Más EGT-állam által kibocsátott állampapír – egyéb |
| 30LA041131 | Nem EGT-állam által kibocsátott állampapír – államkötvény |
| 30LA041132 | Nem EGT-állam által kibocsátott állampapír – kincstárjegy |
| 30LA041133 | Nem EGT-állam által kibocsátott állampapír – egyéb |
| 30LA04121 | Kötvények – vállalati kötvény |
| 30LA04122 | Kötvények – hitelintézeti kötvény |
| 30LA04123 | Kötvények – önkormányzati kötvény |
| 30LA04124 | Kötvények – jelzáloglevél |
| 30LA04125 | Kötvények – nem hazai kibocsátású kötvények |
| 30LA041311 | Szabályozott piacra bevezetett részvények – Budapesti Értéktőzsdére bevezetett részvények |
| 30LA041312 | Szabályozott piacra bevezetett részvények – más szabályozott piacra bevezetett részvények |
| 30LA04132 | Szabályozott piacra be nem vezetett részvények |
| 30LA0414101 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó likviditási alap |
| 30LA0414102 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó pénzpiaci alap |
| 30LA0414103 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó rövid kötvényalap |
| 30LA0414104 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó hosszú kötvényalap |
| 30LA0414105 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó szabad futamidejű kötvényalap |
| 30LA0414106 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó kötvénytúlsúlyos vegyes alap |
| 30LA0414107 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó kiegyensúlyozott vegyes alap |
| 30LA0414108 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó dinamikus vegyes alap |
| 30LA0414109 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó részvényalap |
| 30LA0414110 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó árupiaci alap |
| 30LA0414111 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó abszolút hozamú alap |
| 30LA0414112 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó tőkevédett alap |
| 30LA0414113 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó származtatott alap |
| 30LA0414114 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó közvetlen ingatlanokba fektető alap |
| 30LA0414115 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó közvetett ingatlanokba fektető alap |
| 30LA0414116 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá nem tartozó kockázati tőkealap és magántőkealap |
| 30LA0414117 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó kötvényalap |
| 30LA0414118 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó részvényalap |
| 30LA0414119 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó vegyes értékpapíralap |
| 30LA0414120 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó tőkevédett alap |
| 30LA0414121 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó abszolút hozamú alap |
| 30LA0414122 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó unikális alap |
| 30LA0414123 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó indexkövető alap |
| 30LA0414124 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó árupiaci alap |
| 30LA0414125 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó alapok alapja |
| 30LA0414126 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó vegyes alap |
| 30LA0414127 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó ingatlanalap |
| 30LA0414128 | Hazai kibocsátású befektetési jegy és egyéb kollektív befektetési értékpapír – 78/2014. (III. 14.) Korm. rendelet hatálya alá tartozó származtatott alap |
| 30LA0414201 | Külföldi kibocsátású befektetési jegy és egyéb kollektív befektetési értékpapír – likviditási alap |
| 30LA0414202 | Külföldi kibocsátású befektetési jegy és egyéb kollektív befektetési értékpapír – pénzpiaci alap |
| 30LA0414203 | Külföldi kibocsátású befektetési jegy és egyéb kollektív befektetési értékpapír – rövid kötvényalap |
| 30LA0414204 | Külföldi kibocsátású befektetési jegy és egyéb kollektív befektetési értékpapír – hosszú kötvényalap |
| 30LA0414205 | Külföldi kibocsátású befektetési jegy és egyéb kollektív befektetési értékpapír – szabad futamidejű kötvényalap |
| 30LA0414206 | Külföldi kibocsátású befektetési jegy és egyéb kollektív befektetési értékpapír – kötvénytúlsúlyos vegyes alap |
| 30LA0414207 | Külföldi kibocsátású befektetési jegy és egyéb kollektív befektetési értékpapír – kiegyensúlyozott vegyes alap |
| 30LA0414208 | Külföldi kibocsátású befektetési jegy és egyéb kollektív befektetési értékpapír – dinamikus vegyes alap |
| 30LA0414209 | Külföldi kibocsátású befektetési jegy és egyéb kollektív befektetési értékpapír – részvényalap |
| 30LA0414210 | Külföldi kibocsátású befektetési jegy és egyéb kollektív befektetési értékpapír – árupiaci alap |
| 30LA0414211 | Külföldi kibocsátású befektetési jegy és egyéb kollektív befektetési értékpapír – abszolút hozamú alap |
| 30LA0414212 | Külföldi kibocsátású befektetési jegy és egyéb kollektív befektetési értékpapír – tőkevédett alap |
| 30LA0414213 | Külföldi kibocsátású befektetési jegy és egyéb kollektív befektetési értékpapír – származtatott alap |
| 30LA0414214 | Külföldi kibocsátású befektetési jegy és egyéb kollektív befektetési értékpapír – közvetlen ingatlanokba fektető alap |
| 30LA0414215 | Külföldi kibocsátású befektetési jegy és egyéb kollektív befektetési értékpapír – közvetett ingatlanokba fektető alap |
| 30LA0414216 | Külföldi kibocsátású befektetési jegy és egyéb kollektív befektetési értékpapír – kockázati tőkealap és magántőke alap |
| 30LA0415 | Egyéb értékpapírok |
| 30LA05 | Határidős ügyletek |
| 30LA06 | Vételi és eladási opciók |
| 30LA07 | Repó ügyletek |
| 30LA08 | SWAP ügyletek |
| 30LA09 | Ingatlan |
| 30LA10 | Részesedések ingatlantársaságokban |
| 30LA11 | Nyújtott hitelek, kölcsönök |
| 30LA12 | Követelések |
| 30LA13 | Kötelezettségek |
| 30LA14 | Egyéb |

**8. oszlop**: a befektetési és egyéb eszközöknek a kezelési szabályzatban foglalt értékelési elvek szerint kiszámított értéke, forintban kifejezve. A felhalmozott kamatokat is figyelembe kell venni a piaci érték meghatározásakor. A forintra történő átszámítást a kezelési szabályzatnak megfelelően kell elvégezni, amennyiben a kezelési szabályzat erről nem rendelkezik, akkor az MNB által közzétett, a vonatkozási napon érvényes hivatalos devizaárfolyamon. Ha az értéknapra nem állna rendelkezésre egyeztetett, rekonsziliált, visszaigazolt nettó jelenérték, akkor az utolsó, visszaigazolt jelenértéket kell jelenteni.

**9. oszlop**: annak a devizának az ISO kódja, amelyikben az adott sorban szereplő eszköz kereskedése történt. Ha ugyanazon eszközre különböző devizákban is van az alapnak vagy portfóliónak pozíciója, akkor devizánként külön sorban kell azokat jelenteni. Ezen kitöltési előírások miatt a 9. oszlopban jelentett devizanem és az eszköz denominációja eltérhet.

**10. oszlop**: a portfóliókezelő LEI-kódja. Ha a portfóliókezelő nem rendelkezik LEI-kóddal, akkor a KSH-törzsszáma.

**A tábla sorai:**

30LA14 Egyéb: ebben a sorban azokat a tételeket kell összevontan szerepeltetni, amelyek a többi sorban nem jelennek meg. A tételeket a jellegüknek megfelelő előjellel kell figyelembe venni, és úgy összegezni.

### 1.7. 30LB Letétkezelt befektetési alapok és portfóliók egy jegyre, illetve egy egységre jutó nettó eszközértéke

A táblában azon letétkezelt befektetési alapok, pénztári és biztosítói portfóliók adatait kell szerepeltetni, befektetési alapoknál sorozatonkénti bontásban, amelyek esetében az adott napra nettó eszközértéket (piaci értéket) számoltak (és amelyek szerepelnek az adott vonatkozási napra vonatkozó 30LA kódú táblában). A táblát a biztosítói portfóliók esetében a 4., 5., 7. és 9–12. oszlop kivételével azon portfóliókra vonatkozóan is szükséges kitölteni, amelyeknél nem a letétkezelő végzi a befektetési egységek nyilvántartását.

**A tábla oszlopai**

**2. oszlop**: befektetési alap esetén a befektetési alap azonosítására szolgáló ISIN kód, amely sorozatban kibocsátott alap esetén az első sorozat ISIN kódja, míg pénztári és biztosítói portfólió esetén a portfólió egyedi azonosítására alkalmas azonosító. Az azonosítók előállításáról és a letétkezelő részére történő átadásáról a pénztár, illetve a biztosító gondoskodik.

**3. oszlop:** a lehetséges értékek: befektetési alap – „BA”, pénztári portfólió – „PP”, biztosítói portfóliók – „BizP”.

**4. és 5. oszlop:** kizárólag befektetési alapok esetén kell kitölteni, tehát akkor, ha a 3. oszlopban szereplő érték „BA”.

**5. oszlop:** az adott sorozat ISIN kódja. (Nem sorozatban kibocsátott alap esetén a 2. oszlop értékével azonos.)

**6. és 7. oszlop**: a 8. oszlopban meghatározott devizanemben kell jelenteni, a kezelési szabályzatban meghatározott (de legfeljebb 6 tizedesjegy) pontossággal.

**8. oszlop**: az alap, illetve a portfólió nyilvántartás szerinti devizanemének ISO 4217 szabvány szerinti kódja (3 karakter)

**9–12. oszlop**: biztosítói eszközalap (portfólió) esetén, tehát ha a 3. oszlopban „BizP” szerepel, a darabszámok tekintetében a biztosítónál lévő saját befektetési egységeket és az ügyfelek befektetési egységeit összevontan kell kezelni.

**10. és 11. oszlop**: az eladott befektetési egységeknél (10. oszlop) a befektetési egységek darabszámának növekedését, a visszaváltott befektetési egységeknél (11. oszlop) pedig a darabszám csökkenését kell jelenteni.

### 1.8. 30PE Befektetési vállalkozások részére vezetett pénzszámlák egyenlegei (a deviza egységében)

Az adatszolgáltatónál mint harmadik személynél, az MNB felügyelete alatt álló hazai befektetési vállalkozások részére vezetett valamennyi pénzszámlát jelenteni kell, beleértve a nullás egyenlegű számlákat is.

A táblához kapcsolódóan, az MNB által felügyelt hazai befektetési vállalkozások listáját az MNB közzéteszi a honlapján.

**A tábla oszlopai**

**1. oszlop:** a befektetési vállalkozás KSH-törzsszáma (az adószám első 8 számjegye).

**3. oszlop:** elsődlegesen a befektetési vállalkozás ISO 17442 nemzetközi szabvány szerint meghatározott kódja [LEI-kód: Legal Entity Identifier (20 karakter)]. Ha a befektetési vállalkozás nem rendelkezik LEI-kóddal, akkor az ISO 9362 nemzetközi szabvány szerint meghatározott kódja [SWIFT-kód: Bank Identifier Code (11 karakter)]. Ha befektetési vállalkozás nem rendelkezik sem LEI-kóddal, sem pedig SWIFT-kóddal, akkor a belső azonosítót kell szerepeltetni.

**4. és 9. oszlop:** az adatokat – az MNB által közzétett, a vonatkozási napon érvényes hivatalos devizaárfolyamon átszámítva – forintban kell megadni.

**5–8. oszlop:** az adott deviza egységében szerepelnek az adatok.

### 1.9. 30TR A letétkezelt alapok és portfóliók tranzakciói

**A tábla kitöltése**

A tábla az adatszolgáltató által letétkezelt befektetési alapok, biztosítói és pénztári portfóliók tranzakcióit tartalmazza, vagyis azon alapok és portfóliók tranzakcióit, amelyek állományait az adatszolgáltató a 30LA kódú táblában jelenti. Ebben a táblában tranzakción az értékpapírokhoz, határidős, opciós, repó- és SWAP-ügyletekhez, ingatlanok adásvételéhez kapcsolódó azon műveleteket kell érteni, amelyek a 30LA kódú tábla 7. oszlopában 30LA04 kóddal kezdődő, illetve 30LA05–30LA09 kódú sorok állományi változásait eredményezik.

A táblában nem kell jelenteni a pénzmozgásokat (sem a terheléseket, sem a jóváírásokat), mert azok a 30LA tábla 30LA011–30LA032 sorainak állományi változásait befolyásolják.

**A tábla oszlopai:**

**1. oszlop:** az adatszolgáltató azonosítására szolgáló egyedi kód, az ISO 9362 szabvány szerinti (11 karakter hosszúságú) SWIFT/Bank Identifier Code (BIC).

**2. oszlop:** a tranzakció vonatkozási napja, az a nap, amikortól a befektetési alap vagy portfólió eszközérték számításánál figyelembevételre kerül az adott tranzakció (tehát hatása a 30LA kódú táblában is megjelenik). Ez a dátum egyúttal a jelentés vonatkozási napja is, amely az eszközérték számításának napja. A dátumot ÉÉÉÉHHNN formátumban kell megadni.

**3. oszlop:** a kötés napja ÉÉÉÉHHNN formátumban.

**4. oszlop:** a kötés időpontja, ISO 8601 időformátumban (ÓÓ:PP:MM+/-ÓÓ, 11 karakter). Ha a tranzakció pontos időpontja nem ismert, akkor a mező értéke „00:00:00+00”.

**5. oszlop:** annak meghatározása, hogy a tranzakció a befektetési alap, illetve a portfólió szempontjából jóváírás vagy terhelés-e. A lehetséges értékek: „J” = jóváírás, „T” = terhelés.

**6. oszlop:** Lehetséges értékek: „E” =értékpapírokhoz, „H” = határidős ügylethez, „O” = opciós ügylethez, „R”= repóhoz, „S”=SWAP ügylethez, „I”=ingatlan adásvételéhez kapcsolódó.

**7. oszlop**: az eszköz megnevezése, ingatlan esetében az ingatlan címe.

**8. oszlop**: értékpapír esetén az ISIN kód; ingatlan esetében a helyrajzi szám. Szabályozott piacon kötött határidős, opciós, repó és SWAP ügylet esetén a szabályozott piacon meghatározott azonosító kódot kell szerepeltetni. Nem szabályozott piacon kötött határidős devizaügyletek esetén egyedi azonosítót kell megadni a következők szerint: instrumentum megnevezése/lejárat dátuma/az ügylet iránya/kötési árfolyam/mennyiség. Az azonosítóban az instrumentum megnevezéseként az ügylet tárgyát képező devizapár ISO 4217 nemzetközi szabvány szerint meghatározott kódját kell megadni, elválasztás nélkül; a lejárat dátuma az a dátum, amely határidőre/lejáratra az ügyletet kötötték („ééhhnn” formátumban); az ügylet iránya vételi ügylet esetén „V”, eladási ügylet esetén „E” jelölés; a kötési árfolyam az az árfolyam, amelyen az ügyletet kötötték, változó devizában kifejezve, négy tizedesjegy pontossággal, a tizedesjegyeket ponttal elválasztva; mennyiség: az ügylet értéke, bázis devizában kifejezve. (Példa   
100 000 euro eladására, 2023. április 13-i lejárati idővel, 1 EUR= 402,4466 HUF árfolyamon: EURHUF/230413/E/402.4466/100000). Nem szabályozott piacon kötött opciós és repó ügylet esetén a következő azonosító kódot kell alkalmazni: alaptermék ISIN-kódja, ezt követően – szóköz nélkül – a lejárati dátum ÉÉÉÉHHNN formátumban. Nem szabályozott piacon kötött SWAP ügylet esetén az azonosítónak tartalmaznia kell az ügyletben részt vevő alaptermékek azonosítóját (ISIN kód, deviza esetén az ISO 4217 szabvány szerinti devizanem kód, egyéb azonosító), sorrendben először a követelést majd a kötelezettséget, ezt követően az ügylet lejárati dátumát ÉÉÉÉHHNN formátumban.

**9. oszlop:** az egységár, 5 tizedesjegy pontossággal. Hitelviszonyt megtestesítő értékpapírok esetében a felhalmozott kamatot is tartalmazó bruttó árfolyam (százalékos formában) és az egy egységnyi névérték szorzatát kell szerepeltetni. Ingatlan adásvétel esetén az ingatlan árát kell megadni. Határidős, opciós, repó és SWAP ügylet esetén a kötési árat kell jelenteni. Az árfolyamot (illetve adott esetben az árat) forintban kifejezve kell megadni. A forintra történő átszámítást a kezelési szabályzatnak megfelelően kell elvégezni. Ha a kezelési szabályzat erről nem rendelkezik, akkor az MNB által közzétett, a vonatkozási napon érvényes hivatalos devizaárfolyamot kell alkalmazni.

A hitelviszonyt megtestesítő értékpapírok egységárának kiszámítását a következő példa mutatja. Egy 1000 USD névértékű, 103.42%-os bruttó árfolyamú kötvénynek az egységára (1 USD=288,25 HUF esetén): 1000×1,0342×288,25 = 298 108,15000 (HUF).

**10. oszlop**: a tranzakció elszámolásának devizaneme, az ISO 4217 szabvány szerinti devizanem kóddal (3 karakter).

**11. oszlop**: egységesen darabszámot kell jelenteni az értékpapírok, az ingatlanok, a határidős ügyletek, a vételi, illetve eladási opciók, a repó ügyletek és a SWAP ügyletek esetében. Határidős, opciós, repó és SWAP ügyleteknél azt kell megadni, hogy hány egységnyi alaptermékre vonatkozik a megkötött ügylet. Ha a származékos ügylet alapterméke deviza, akkor itt a deviza mennyiségét kell jelenteni, a 8. oszlopban megadott azonosítóval összhangban (nem pedig a 10. oszlopban szereplő devizában).

**12. oszlop:** minden költség, amely a tranzakcióhoz kapcsolódik. A költségeket forintban kell megadni. A forintra történő átszámítást a kezelési szabályzatnak megfelelően kell elvégezni. Ha a kezelési szabályzat erről nem rendelkezik, akkor az MNB által közzétett, a vonatkozási napon érvényes hivatalos devizaárfolyamot kell alkalmazni.

**13. oszlop:** az adatszolgáltató által megadott, a tranzakcióra vonatkozó egyedi azonosító (maximum 29 karakteres, alfanumerikus kód).

**14. oszlop**: a 30KA kódú tábla 1. oszlopában alkalmazott név.

**15. oszlop**: a 30LA kódú tábla 2. oszlopában használt azonosító (amelyet a 30KA kódú tábla 2. oszlopában is alkalmaz az adatszolgáltató).

**16. oszlop**: a 30KA kódú tábla 3. oszlopában jelentett típus.

**17. oszlop:** a partner BIC kódja. Ha a partnernek nincs BIC kódja, akkor az adott intézmény rövid (vagy rövidített), beszédes nevét kell megadni, pontosan 11 karakter hosszan. Ha a rövid név 11 karakternél rövidebb lenne, akkor „X”-ekkel kell feltölteni úgy, hogy 11 karakter hosszú legyen.

**18. oszlop**: a 18. oszlophoz kapcsolódóan a partner azonosító kódjának típusa. A lehetséges értékek: „B” = BIC, „I” = belső kód.

### 1.10. 31A Befektetési vállalkozás - Felügyeleti mérleg – Eszközök

**A tábla sorai:**

|  |  |
| --- | --- |
| **31A131** | Tőzsdei ügyletek elszámolásaiból  Itt csak saját számlás ügyletekből származó követelések jelenhetnek meg. Azok az adatszolgáltatók, amelyek a tőzsdén kötött azonnali bizományi ügyleteikből adódóan fennálló, még nem teljesített követeléseiket év közben a számviteli szabályok szerint a főkönyvi – mérleg – számlákon is elszámolták, a hó végi záráskor, a bizományi ügyletek kapcsán tőzsdei ügyletek elszámolásaiból fennálló követeléseiket stornó tételként kötelesek kezelni, és a havi felügyeleti jelentésnek ebbe a sorába azt nem állíthatják be. |
| **31A1333** | Követelések tőzsdén kívül kötött ügyletek elszámolásaiból  Itt csak saját számlás ügyletekből származó követelések jelenhetnek meg. |
| **31A13451** | Ügyleti letétek, biztosítékok és árkülönbözetek összege  A határidős és opciós ügyletek esetén a fizetett letétek, pénzügyi biztosítékok, árkülönbözetek összege (amíg az ügylet le nem zárul). |
| **31A139** | Származékos ügyletek pozitív értékelési különbözete  A valós értéken történő értékelésbe bevont, le nem zárt kereskedési- és fedezeti célú származékos ügyletek várható eredménye. |

### 1.11. 31B Befektetési vállalkozás – Felügyeleti mérleg – Források

**A tábla kitöltése**

A 31Btáblakitöltése alapvetően megegyezik a számviteli előírásokban foglaltakkal, azonban egyes esetekben eltér attól. A számviteli mérleg tagolásától eltérő tételeknél az alábbiakban meghatározott előírásokat kell alkalmazni és annak megfelelően a mérlegben kimutatni.

**A tábla sorai:**

|  |  |
| --- | --- |
| **31B1134** | Tőzsdén kívüli ügyletek elszámolásaiból  A tőzsdén kívül saját számlára teljesített (nem bizományi) ügyletekből adódóan keletkezett kötelezettség, valamint az a kötelezettség, amely akkor keletkezik, ha az adatszolgáltató a tőzsdén kívül a teljesített vételi megbízás esetén, az ügyféltől kapott vételár összegét a mérleg fordulónapjáig nem fizette ki az eladónak. Annak összegét az ügyfelekkel szembeni kötelezettségek csökkenéseként és a tőzsdén kívül kötött ügyletek elszámolásaiból eredő kötelezettség növekedéseként kell a mérleg fordulónapjával elszámolni. |
| **31B1137,**  **31B1147,**  **31B1157** | Egyéb  Egyéb  Egyéb  Ezeken a sorokon „a befizetett, de a Cégbíróságon még be nem jegyzett tőke” − az alapítókkal szembeni kötelezettség – értékét kell szerepeltetni. A tőkeemelésnek azt a részét, amelyet a vállalkozás saját tőkén belüli tartalékából (tőke- vagy eredménytartalékból) hajt végre, csak a cégbírósági bejegyzést követően − a vonatkozó tartalékállomány csökkentésével egyidejűleg − lehet a jegyzett tőkében szerepeltetni.  Az adóhatósággal szemben fennálló rövid lejáratú kötelezettségeket (járulékokat) a 31B1157 soron kell kimutatni. |
| **31B116** | Kötelezettségek értékelési különbözete  A pénzügyi kötelezettségek értékeléskori valós értékének és törlesztésekkel korrigált bekerülési értékének különbsége. |
| **31B31** | Céltartalék a várható kötelezettségekre  A határidős, opciós és swap ügyletek, a jegyzési garanciavállalás, a Bszt. szerint a tőke megóvására és a hozamra adott ígéret miatti, valamint a Számv.tv. miatt képzett egyéb céltartalékok. |
| **31B413** | Dotációs tőke  Fióktelep külföldi, nem EU székhelyű vállalkozásától a fióktelep létesítéséhez és működéséhez az alapító által tartósan, korlátlanul, tehermentesen a fióktelep szabad rendelkezésére bocsátott tőke. |
| **31B461** | Értékhelyesbítés értékelési tartaléka  A Számv.tv. 58. §-a szerinti piaci értékelés alapján meghatározott értékhelyesbítések összege. |
| **31B462** | Valós értékelés értékelési tartaléka  A Számv.tv. 59/A–59/F. §-a szerinti valós értéken történő értékelés elszámolt értékelési különbözete. |
| **31B48** | Tárgyévi eredmény /év közben tárgyidőszaki eredmény/ (+,-)  Az eredmény év közben az eredményszámlák lezárása utáni – a bevételeknek, ráfordításoknak és költségeknek – egyenlege, amelyet a társasági adóelőleg befizetett összegével csökkenteni kell.  Év végén az előzetes eredménynél az (előzetes adatok alapján meghatározott) adófizetési kötelezettséggel csökkentett összeget kell figyelembe venni.  Az év végi végleges adat a közgyűlés által elfogadott éves beszámoló szerinti (auditált) mérleg eredménye. |

### 1.12. 31C Tájékoztató adatok (1)

**A tábla sorai:**

|  |  |
| --- | --- |
| **31C11** | Minősített befolyást jelentő PIBB-részesedések  A PIBB vállalkozásokba történt, minősített befolyást jelentő befektetések, függetlenül attól, hogy a forgatási célú (kereskedési célra vásárolt) értékpapírok között vagy a befektetett eszközök között szerepelnek a mérlegben. |
| **31C12** | Minősített befolyást nem jelentő PIBB-részesedések  A PIBB vállalkozásokba történt, minősített befolyást nem jelentő befektetések, függetlenül attól, hogy a forgatási célú (kereskedési célra vásárolt) értékpapírok között vagy a befektetett eszközök között szerepelnek a mérlegben. |
| **31C14** | Ügyfelekkel szembeni követelések  A befektetési szolgáltatási tevékenységből és a kiegészítő szolgáltatásból eredő valamennyi követelés. |
| **31C15** | Per alá vont követelések teljes értéke  A mérlegben szereplő követelésállományból az ügyfelekkel szembeni követelések azon része, amelyek bírósági per tárgyát képezik. |
| **31C17**  **31C18** | Peresített ügyekből eredő kötelezettségek  Valamennyi – nem kizárólag befektetési szolgáltatásból és kiegészítő szolgáltatásból eredő – peresített kötelezettség teljes értéke.  Ügyfelekkel szembeni kötelezettségek  A Bkr. 5. § (8) bekezdése szerinti tételek. |
| **31C20** | Átlagos állományi létszám (fő)  Átlagos statisztikai állományi létszám. A KSH előírásai szerint teljesített havi munkaügyi adatszolgáltatásban jelentett adatoknak megfelelően kell kitölteni. |
| **31C21,**  **31C211, 31C212**  **31C221,**  **31C222,**  **31C223,**  **31C222**  **31C231,**  **31C232,**  **31C233** | Közvetítők száma (db)  Függő ügynök (db)  Befektetési vállalkozás (db)  Ezt a három adatot a Bszt. 111. §-ának figyelembevételével kell meghatározni.  Közvetítők által szerzett ügyfelek száma az időszak végén (fő, illetve db)  Közvetítők által szerzett ügyfelek vagyona piaci értéken az időszak végén  Közvetítők részére kifizetett jutalék a tárgyhóban  Ezt a három adatot a Bszt. 111. §-a szerinti közvetítőkre vonatkozóan kell megadni.  Közvetítők által szerzett ügyfelek vagyona piaci értéken az időszak végén  A közvetítők által szerzett ügyfelek számláin nyilvántartott vagyon. Ha az ügyfelet eredetileg közvetítő szerezte, akkor az ilyen ügyfél által újonnan szerzett értékpapírcsomag piaci értékét is tartalmazza a 31C222 sor.  Befektetési vállalkozás (mint közvetítő) által a megbízók részére közvetített ügyfelek száma az időszak végén (fő, illetve db)  Befektetési vállalkozás (mint közvetítő) által a megbízók részére közvetített ügyfélvagyon piaci értéken az időszak végén  Megbízóktól közvetítői tevékenységért befolyt jutalék a tárgyhóban  Ezt a három adatot a befektetési vállalkozás azon tevékenységére vonatkozóan kel megadni, amelyet a Bszt. 111. §-a szerinti közvetítői minőségében végez. |

### 1.13. 31D1 Tájékoztató adatok (2)

**A tábla kitöltése**

A devizában denominált értékpapírokat forintban kell szerepeltetni. Az átváltási árfolyam az adatszolgáltató számviteli politikájában meghatározott árfolyam, illetve, ha ilyen nincs, akkor az MNB által közzétett hivatalos devizaárfolyam. A jelentésben a fizikai készletet kell szerepeltetni.

**A tábla sorai:**

|  |  |
| --- | --- |
| **31D1011**  **31D1012**  **31D10213**  **31D10312** | A nyújtott befektetési szolgáltatásból és kiegészítő szolgáltatásból eredő összes követelés  A nyújtott befektetési szolgáltatásból és kiegészítő szolgáltatásból eredő valamennyi követelés, a Bkr.-ben, Hitkr.-ben ilyen címen fennálló követelés.  A nyújtott befektetési szolgáltatásból és kiegészítő szolgáltatásból eredő összes tartozás  A nyújtott befektetési szolgáltatásból és kiegészítő szolgáltatásból eredő valamennyi tartozás, a Bkr.-ben, illetve a Hitkr.-ben ilyen címen fennálló kötelezettség.  A Bszt. 5. § (2) bekezdés a) és b) pontja szerinti befektetési szolgáltatási tevékenységet kiegészítő szolgáltatás keretében kezelt, nyilvántartott, megbízói tulajdonú értékpapír-állomány.  Ügyfél tulajdonában lévő értékpapírok  A kölcsönadáskori nyilvántartási értéken kell szerepeltetni. |
| **31D1041**  **31D10411**  **31D1042** | Ügyfelek száma  Azon –jogi és nem jogi – személyek száma, akik valamely befektetési szolgáltatásra irányuló szerződéssel rendelkeznek az adatszolgáltatóval. Ha ugyanazon személy több szerződéssel vagy portfólióval is rendelkezik az adatszolgáltatóval, akkor is csak egyszer kell figyelembe venni.  Alapok és alapkezelők részére nyújtott szolgáltatás esetén, ha a szolgáltatás alapkezeléshez kapcsolódik, akkor az egyes alapokat, ha pedig portfóliókezeléshez kapcsolódik, akkor az egyes alapkezelőket kell egy személynek tekinteni.  Aktív ügyfelek száma  Aktív ügyfélnek minősül az az ügyfél, akinek ügyfélszámláján vagy értékpapírszámláján egyenleg szerepel, vagy aki az elmúlt egy évben valamilyen befektetési szolgáltatást (pl. befektetési tanácsadást) igénybe vett.  Vezetett ügyfél értékpapírszámlák száma (db)  A Tpt. 5. § (1) bekezdés 46. pontja szerinti értékpapírszámlák száma.  Csak az olyan értékpapírszámlák (ezen belül csak az olyan TBSZ-, illetve NYESZ-értékpapírszámlák) számát kell megadni (a 31D1042, 31D10421, 31D10422 sornál), amelyeken van állomány. |
| **31D1043** | Vezetett ügyfél pénzszámlák száma (db)  A Tpt. 5. § (1) bekezdés 130. pontja szerinti ügyfélszámlák száma. A hitelintézetnek a bankszámlának nem minősülő ügyfélszámlák számát kell megadnia. A 31D1043 sor adata nem lehet kisebb, mint a 31D10431 és a 31D10432 sorban jelentett adatok összege. |
| **31D1052** | Portfóliókezelt vagyon átvételkori piaci értéken  A portfóliókezelési tevékenységet végző társaság által átvett vagy rendelkezése alá került vagyon átvételkori piaci értéken. A bekövetkezett tőkeváltozásokat (az átadott eszköz mennyiségi változásait) figyelembe kell venni az érték kiszámításánál. |
| **31D1053** | Portfóliókezelt vagyon aktuális piaci értéken  A portfóliókezelt vagyon, a negyedév utolsó napjára meghatározott piaci értéken. Mind a tőkeváltozásokat, mind pedig a hozamok hatásait tartalmazza az adat. |
| **31D107,**  **illetve**  **31D109**  **31D113** | Tárgynegyedévben szabályozott piacon teljesült (illetve továbbított) megbízások száma összesen – azonnali ügyletek (db)  Tárgynegyedévben szabályozott piacon kívül teljesült (illetve továbbított) megbízások száma összesen – azonnali ügyletek (db)  Az ügyféltől felvett és továbbított megbízások, valamint az ügyfél javára végrehajtott megbízások. Nem kell figyelembe venni azokat a megbízásokat, amelyek csupán az ügyletek elszámolására vonatkoznak, vagyis amikor az ügyfél az adatszolgáltató bevonása nélkül, közvetlenül kötötte az ügyletet a partnerével.  Rendszeres internalizálás a tárgynegyedévben  A 35B táblában jelentett forgalomból a rendszeres internalizálás keretében teljesített megbízások értéke. |

### 1.14. 31D2 Idegen tulajdonú értékpapírok állománya piaci értéken és a tárgynapi értékpapírtranszferek

**A tábla kitöltése**

Az adatokat piaci értéken kell megadni. A piaci érték meghatározásához a CRR-ben előírt értékelési szabályokat kell alkalmazni. A devizában denominált értékpapírok árát és ügyletértékét a 31D1 táblánál írtak szerint kell forintra átváltani. A jelentésben a fizikai készletet kell szerepeltetni.

**A tábla sorai**

**31D21** Idegen tulajdonú értékpapírok állománya piaci értéken

A 31D21 sor, hasonlóan a 31D1 kódú tábla 31D1021 sorához, az idegen tulajdonú értékpapírok összesített állományát tartalmazza piaci értéken, csak a megbontásban különböznek egymástól. Ennek megfelelően, a nyilvántartásokban az alábbi elvi egyezőségeknek naponta teljesülniük kell:

* a 31D1021 sor 1. oszlopában szereplő adat egyenlő a 31D21 sor 1–7. oszlopáig terjedő részösszeggel,
* a 31D1021 sor 2. oszlopában szereplő adat egyenlő a 31D21 sor 8–14. oszlopáig terjedő részösszeggel, és
* a 31D1021 sor 3. oszlopában szereplő adat egyenlő a 31D21 sor 15. oszlopában szereplő adattal.

**31D22** Betranszferált értékpapírok

Ezen a soron az adott vonatkozási napon végrehajtott, más befektetési szolgáltató által vezetett számláról érkező értékpapírtranszferek közül csak azokat kell jelenteni, amelyek nem tranzakciók (ügyletek) végrehajtását jelentik (így az értékpapírtranszferrel párhuzamosan pénzmozgás sem történik, pl. egy ügyfél egy másik befektetési szolgáltatónál vezetett számlájáról transzferál értékpapírt az adatszolgáltatónál vezetett értékpapírszámlájára). A sort a fizikai készlet alapján kell tölteni, tehát csak azoknak a transzfereknek a figyelembevételével, amelyeknél az értékpapíroldali teljesítés ténylegesen megtörtént.

A harmadik fél letétkezelő által vezetett számláról érkező transzfereket nem kell jelenteni (harmadik fél letétkezelő az az intézmény, amelynél a befektetési szolgáltató a saját és ügyfelei pénzeszközeit és pénzügyi eszközeit ténylegesen, fizikailag elhelyezi, ahol a számláit vezeti).

Csak az idegen tulajdonú értékpapírokhoz kapcsolódóan kell jelenteni a más befektetési szolgáltató által vezetett számláról érkező értékpapírtranszfereket.

**31D23** Kitranszferált értékpapírok

Kitöltésére a 31D22 sornál leírtak alkalmazandók azzal, hogy az ott szereplő transzferekkel ellentétes irányú értékpapírmozgásokra vonatkozó adatokat szükséges jelenteni.

**31D2141** és **31D2142** sor alábontásai

A 78/2014. (III. 14.) Korm. rendelet hatálya alá nem tartozó befektetési alapok besorolását az MNB honlapján közzétett „Befektetési politika” kódtár alapján, a 78/2014. (III. 14.) Korm. rendelet hatálya alá tartozó befektetési alapok besorolását az MNB honlapján közzétett „Befektetési politika kódtára a 78/2014. (III. 14.) Korm. rendelet szerint” kell elvégezni, az alábbiak figyelembevételével.

A befektetési jegyeket az őket kibocsátó alap kategóriájának megfelelően kell figyelembe venni.

A 78/2014. (III. 14.) Korm. rendelet hatálya alá nem tartozó befektetési alapnak kell tekinteni a 78/2014.   
(III. 14.) Korm. rendelet 1/A. §-ában, illetve 1/L. §-ában nevesített, az (EU) 2017/1131 európai parlamenti és tanácsi rendelet által szabályozott pénzpiaci alapot, illetve a zártkörű befektetési alapot és a nyilvános, belépési korláttal rendelkező ingatlanalapot.

A 78/2014. (III. 14.) Korm. rendelet hatálya alá nem tartozó befektetési alapok kategóriába sorolásának kiegészítő szabályai:

a) kötvény- és pénzpiaci alap nem tartalmazhat részvénytípusú eszközöket; a határidős eladással fedezett részvények ebből a szempontból kötvényjellegű eszköznek minősíthetők, az eszköz futamideje ilyenkor megegyezik a határidős ügylet hátralévő lejárati idejével;

b) a befektetési alapokba fektető alap besorolását a mögöttes termék kategóriájának megfelelően kell figyelembe venni.

### 1.15. 32A Befektetési vállalkozás – Eredménykimutatás

**A tábla kitöltése**

A tábla az adatszolgáltatónak – az érvényes számviteli előírások alapján összeállított – főkönyvi, illetve az azt alátámasztó analitikus nyilvántartásain alapszik, de az adófizetési kötelezettség tekintetében év közben eltér az éves beszámoló eredménykimutatásától.

A ráfordításokat, költségeket az alapértelmezésnek megfelelően nem kell negatív előjellel ellátni. Ha azonban az adatszolgáltató jelentésében – a számlák aggregálása után – valamelyik ráfordítás vagy költség sor „követel”, illetve bevétel sor „tartozik” egyenleget mutat, akkor ezt a tételt negatív előjellel kell feltüntetni.

Az egyes eredménysorokban veszteség esetén a negatív előjelet ki kell tenni.

Az adatszolgáltatóra vonatkozó jogszabályban előírt céltartalékokat az esedékesség időpontjában (negyedév, mérleg fordulónapja stb.) meg kell képezni és el kell számolni. Az éves mérlegbeszámoló elkészítésekor (az egyes adatokban bekövetkezett módosításoknak megfelelően) a már megképzett tartalékok összege is változhat.

**A 32A4–32A62** sort csak az éves, auditált jelentésben kell kitölteni.

**32A113** Nem befektetési szolgáltatási tevékenység bevételei

A Bszt. 8. § (5) bekezdésében meghatározott tevékenységgel kapcsolatos bevételeket tartalmazza.

**32A119** Nem befektetési szolgáltatási tevékenység ráfordításai

A Bszt. 8. § (5) bekezdésében meghatározott tevékenységgel kapcsolatos ráfordításokat tartalmazza.

### 1.16. 32B Eredményadatok részletezése

**A tábla kitöltése**

A táblában az adatszolgáltató befektetési szolgáltatási, valamint portfóliókezelési tevékenységből származó bevételeit, illetve ráfordításait és költségeit kell szerepeltetni, a részletező soroknak megfelelő bontásban. Az ügynöki tevékenységet és a bizományosi tevékenységet a Ptk. megbízásra vonatkozó szabályainak történő megfelelés alapján kell megkülönböztetni.

### 1.17. 32F0101 Befektetési vállalkozások IFRS-ek szerinti mérlege ─ Eszközök

A „Készpénz” magában foglalja a forgalomban lévő, általánosan fizetésre használt forint- és külföldi bankjegyek és -érmék állományát.

A „Számlakövetelések központi bankokkal szemben” közé tartoznak a központi bankoknál tartott látra szóló követelések egyenlegei.

Az „Egyéb látra szóló betétek” tartalmazza a hitelintézeteknél tartott látra szóló követelések egyenlegét.

A „Hitelviszonyt megtestesítő értékpapírok” az adatszolgáltató tulajdonában lévő, értékpapírként kibocsátott, hitelviszonyt megtestesítő instrumentumok.

„Betétek”: a számlakövetelésnél és látra szóló betéteknél nem szerepeltetett, hitelintézeteknél betéti szerződés keretében elhelyezett betétek.

Az „Előlegek” sor tartalmazza azokat a tételeket, amelyek nem sorolhatók az EKB BSI rendelet szerinti hitelek közé. Ez a tétel többek között tartalmazza a függő tételek (pl. a befektetésre, átutalásra vagy elszámolásra váró összegek) és átvezetési tételek (pl. csekkek és beszedésre elküldött egyéb fizetési formák) követeléseinek teljes összegeit. A pénzügyi instrumentumokhoz tartozó előlegek nem tartalmazzák a termékre, szolgáltatásra adott előlegeket.

A „Származtatott ügyletek – Fedezeti elszámolások” sor tartalmazza az IFRS-ek értelmében fedezeti elszámolás céljára tartott származtatott ügyleteket.

„Leányvállalatokba, közös vállalkozásokba, valamint társult vállalkozásokba történt befektetések”: a leányvállalatokban, közös vállalkozásokban, valamint a társult vállalkozásokban lévő befektetések közül bekerülési értéken vagy az IAS 28 szerinti tőkemódszer használatával elszámolt befektetések (IAS 27 10. bekezdése), az IFRS 5 szerint értékesítésre tartottá minősített befektetések kivételével.

Az „Értékesítésre tartott befektetett eszközök és elidegenítési csoportok” tartalmára az IFRS 5 irányadó.

Azokat az eszközöket, amelyek nem pénzügyi eszközök, és amelyek jellegüknél fogva nem sorolhatók be a mérleg előbb meghatározott tételei közé, az „Egyéb eszközök” között kell feltüntetni. Az egyéb eszközök között szerepelhet arany, ezüst és egyéb áru, még akkor is, ha azokat kereskedési szándékkal tartják.

### 1.18. 32F0102 Befektetési vállalkozások IFRS-ek szerinti mérlege ─ Kötelezettségek

A „Kibocsátott hitelviszonyt megtestesítő értékpapírok” az adatszolgáltató által értékpapírként kibocsátott adósságinstrumentumok.

Az „Egyéb pénzügyi kötelezettségek” tartalmaznak minden olyan pénzügyi kötelezettséget, amely nem származtatott ügylet, rövid pozíció, felvett hitel vagy kibocsátott, hitelviszonyt megtestesítő értékpapír.

Az IFRS-ek értelmében az „Egyéb pénzügyi kötelezettségek” tartalmazhatnak pénzügyi garanciákat, ha azok értékelése vagy az eredménnyel szemben valós értéken [IFRS 9 4.2.1. bekezdés a) pontja] vagy a halmozott amortizációval csökkentett kezdeti bekerülési értéken [IFRS 9 4.2.1. bekezdés c) pont ii. alpontja] történik. A hitelnyújtási elkötelezettségeket akkor kell az „Egyéb pénzügyi kötelezettségek” között szerepeltetni, ha azok az eredménnyel szemben valós értéken értékeltnek megjelölt pénzügyi kötelezettségek [IFRS 9 4.2.1. bekezdés a) pontja], vagy azok a piaci kamatlábnál alacsonyabb kamatláb melletti hitelnyújtásra vonatkozó elkötelezettségek. [IFRS 9 2.3. bekezdés c) pontja, IFRS 9 4.2.1. bekezdés d) pontja]. E szerződésekből származó céltartalékokat [IFRS 9 4.2.1. d) pont i. és ii alpontja] az „Adott kötelezettségvállalásokra és garanciákra képzett céltartalékok” között kell feltüntetni.

Ha a hitelnyújtási elkötelezettségek, pénzügyi garanciák vagy egyéb adott kötelezettségvállalások eredménnyel szembeni értékelése valós értéken történik, a valós értékben bekövetkező változást, ideértve a hitelkockázat változása miatti változásokat, az „Egyéb pénzügyi kötelezettségek” között kell feltüntetni, és nem az „Adott kötelezettségvállalások és garanciák”-ra képzett céltartalékként.

Az „Egyéb pénzügyi kötelezettségek” emellett tartalmaznak fizetendő osztalékot, függő és átvezetési tételek tekintetében fizetendő összegeket, és értékpapír-tranzakciók vagy devizatranzakciók jövőbeli elszámolása tekintetében fizetendő összegeket (a fizetési határidő előtt megjelenített, tranzakciókra vonatkozó fizetési kötelezettségek).

A „Származtatott ügyletek – Fedezeti elszámolások” sor tartalmazza az IFRS-ek értelmében fedezeti elszámolás céljára tartott származtatott ügyleteket.

A „Nyugdíj és egyéb munkaviszony megszűnése utáni meghatározott juttatási kötelmekre” képzett céltartalékok közé tartoznak a meghatározott juttatásra vonatkozó nettó kötelezettségek összegei.

Az IFRS-ek értelmében az „Egyéb hosszú távú munkavállalói juttatásokra” képzett céltartalékok tartalmazzák az IAS 19 153. bekezdésében felsorolt hosszú távú munkavállalói juttatási programok hiányainak összegeit is. A rövid távú munkavállalói juttatásokból [IAS 19 11. bekezdés a) pontja], a meghatározott hozzájárulási programokból [IAS 19 51. bekezdés a) pontja] és a végkielégítésekből [IAS 19 169. bekezdés a) pontja] származó elhatárolt kiadásokat az „Egyéb kötelezettségek” között kell szerepeltetni.

Az „Adott kötelezettségvállalások és garanciák”-ra képzett céltartalék tartalmazza a kötelezettségvállaláshoz és garanciához kapcsolódó valamennyi céltartalékot, függetlenül attól, hogy értékvesztésüket az IFRS 9 szerint határozzák-e meg vagy céltartalékképzésük az IAS 37-nek megfelelően történik, illetve az IFRS 4 szerinti biztosítási szerződésként kezelik őket. Az eredménnyel szemben valós értéken értékelt elkötelezettségekből és pénzügyi garanciákból eredő kötelezettségek nem tüntethetők fel céltartalékként, bár hitelkockázathoz kapcsolódnak, hanem azokat „Egyéb pénzügyi kötelezettségek”-ként kell jelenteni.

A „Kérésre visszafizetendő jegyzett tőke” tartalmazza azokat az adatszolgáltató által kibocsátott tőkeinstrumentumokat, amelyek nem felelnek meg a saját tőkébe való besorolás feltételeinek. A fióktelep itt mutatja ki a társaság központjával szembeni nettó kötelezettségeket (+/-).

Azokat a kötelezettségeket, amelyek nem pénzügyi kötelezettségek, és amelyek jellegüknél fogva nem sorolhatók be a mérleg meghatározott tételei közé, az „Egyéb kötelezettségek” között kell feltüntetni.

Az „Értékesítésre tartottá minősített elidegenítési csoportba tartozó kötelezettségek” tartalmára az IFRS 5 irányadó.

### 1.19. 32F0103 Befektetési vállalkozások IFRS-ek szerinti mérlege ─ Saját tőke

Az IFRS-ek előírásai értelmében a tőkeinstrumentumok azok a pénzügyi instrumentumok, amelyeket az IAS 32 annak minősít.

A „Jegyzett, de még be nem fizetett tőke” tartalmazza annak az adatszolgáltató által kibocsátott tőkének a könyv szerinti értékét, amelyet a részvényesek már lejegyeztek, de az adatszolgáltatás vonatkozási időpontjában még nem fizettek be.

Az „Összetett pénzügyi instrumentumok sajáttőke-eleme” tartalmazza az adatszolgáltató által kibocsátott összetett pénzügyi instrumentumok (vagyis az olyan pénzügyi instrumentumok, amelyek kötelezettség- és sajáttőke-elemmel egyaránt rendelkeznek) sajáttőke-elemét, ha az a vonatkozó számviteli szabályozás szerint el van különítve (ideértve a többszörösen beágyazott származékos termékeket tartalmazó összetett pénzügyi instrumentumokat).

Az „Egyéb kibocsátott tulajdoni részesedést megtestesítő instrumentumok” közé tartoznak azok a tulajdoni részesedést megtestesítő instrumentumok, amelyek pénzügyi instrumentumok, kivéve a „Jegyzett tőkét” és az „Összetett pénzügyi instrumentumok sajáttőke-elemét”.

Az „Egyéb tőke” magában foglalja az összes olyan tulajdoni részesedést megtestesítő instrumentumot, amely nem pénzügyi instrumentum, ideértve többek között a tőkeinstrumentumban teljesített részvényalapú kifizetési ügyleteket (IFRS 2 10. bekezdése).

Az „Átértékelési tartalék (IFRS-ekre való áttéréskor)” az IFRS-ek első alkalmazásából eredő tartalékok összegét tartalmazza, amelyeket nem oldottak fel más típusú tartalékok javára.

Az „Egyéb tartalék” sor tartalmazza a leányvállalatokba, közös vállalkozásokba és társult vállalkozásokba történt befektetésekből nyereség vagy veszteség révén származó, az elmúlt évek során felhalmozott bevételek és ráfordítások összegét, amennyiben azokat a tőkemódszerrel számolják el, valamint a más tételekben nem szerepeltetett tartalékokat, tartalmazhat továbbá törvény és jogszabály által előírt tartalékot is.

A „(-) Saját részvények” soron kell szerepeltetni az adatszolgáltató által visszavásárolt sajáttőke instrumentumokat.

### 1.20. 32F02 Befektetési vállalkozások IFRS-ek szerinti Átfogó jövedelemkimutatása

A teljes átfogó jövedelem magában foglalja az „Eredménykimutatás” és az „Egyéb átfogó jövedelem” minden összetevőjét.

Az eredménnyel szemben valós értéken értékelt pénzügyi instrumentumokból és a fedezeti elszámolások közé sorolt fedezeti ügyletekből eredő kamatbevételeket és kamatráfordításokat az egyéb nyereségtől és veszteségtől elkülönítve, a „Kamatbevételek” és „Kamatráfordítások” [„tiszta ár” (nettó ár)] között, vagy az ezen instrumentumkategóriákból származó nyereség vagy veszteség részeként [„piszkos ár” (bruttó ár)] kell feltüntetni. A „tiszta ár” vagy „piszkos ár”-ra vonatkozó megközelítést következetesen kell alkalmazni az eredménnyel szemben valós értéken értékelt valamennyi pénzügyi instrumentumra és a fedezeti elszámolások kategóriájához sorolt származtatott fedezeti ügyletekre.

Az adatszolgáltatónak a következő tételeket számviteli portfóliók szerinti bontásban is meg kell adnia:

1. „Kamatbevételek”;

2. „Kamatráfordítások”;

4. „Osztalékbevétel”;

7. „Eredménnyel szemben valós értéken értékelt kategóriába nem tartozó pénzügyi eszközökből és kötelezettségek kivezetéséből származó nyereség vagy (-) veszteség, nettó”;

19. „Módosítás miatti nyereség/ (-) veszteség, nettó”

21. „Eredménnyel szemben valós értéken értékelt kategóriába nem tartozó pénzügyi eszközök értékvesztése vagy (-) értékvesztésének visszaírása”.

A tiszta ár alkalmazása esetén a fedezett pénzügyi instrumentumokból származó pontos kamatbevételek és kamatráfordítások megjelenítése érdekében a „Kamatbevételek \_ Kereskedési céllal tartott pénzügyi eszközök” és a „Kamatráfordítások\_Kereskedési céllal tartott pénzügyi kötelezettségek” tartalmazza a kereskedési céllal tartott kategóriába besorolt azon származtatott ügyletekhez kapcsolódó összegeket, amelyek gazdasági szempontból fedezeti instrumentumnak minősülnek, számviteli szempontból azonban nem.

Tiszta ár alkalmazása esetén a „Kamatbevételek \_Kereskedési céllal tartott pénzügyi eszközök” és a „Kamatráfordítások \_Kereskedési céllal tartott pénzügyi kötelezettségek” tartalmazza továbbá valamely – az adott alkalomból valós értéken megjelölt – pénzügyi instrumentummal szembeni hitelkockázat vagy annak egy része kezeléséhez felhasznált, az eredménnyel szemben valós értéken értékelt hitelderivatívához kapcsolódó időarányos díjakat és egyenlegfizetéseket [IFRS 9 6.7. bekezdése].

Tiszta ár alkalmazása esetén a „Kamatbevétel \_Származtatott ügyletek — Fedezeti elszámolások, kamatlábkockázat” és a „Kamatráfordítások \_Származtatott ügyletek — Fedezeti elszámolások, kamatlábkockázat” tartalmazza a „fedezeti elszámolások” kategóriába besorolt azon származtatott ügyletekhez kapcsolódó összegeket, amelyek kamatlábkockázatot fednek le, ideértve az ellentétes kockázati pozíciójú tételcsoportok fedezetei ügyleteit (nettó pozíció fedezete), amelyek fedezett kockázata az eredménykimutatás különböző sorain levő tételeket érint. Tiszta ár használata esetén ezeket az összegeket bruttó kamatbevételként és kamatráfordításként és azon fedezett tételekből származó pontos kamatbevételként és kamatráfordításként kell megadni, amelyekhez kapcsolódnak. Tiszta áron számítva, amennyiben a fedezett tételek kamatbevételt (-ráfordítást) generálnak, ezeket az összegeket kamatbevételként (-ráfordításként) kell feltüntetni akkor is, ha negatív (pozitív) összegről van szó.

A „Kamatbevételek \_Egyéb eszközök” azon kamatbevételek összegét tartalmazza, amelyek nem szerepelnek a többi tétel között, például azokat a kamatbevételeket, amelyek a készpénz, a számlakövetelések központi bankokkal szemben, az egyéb látra szóló betétek, valamint az értékesítésre tartottnak minősített befektetett eszközök és elidegenítési csoportok kategóriákhoz kapcsolódnak, továbbá a meghatározott juttatási program nettó eszközeiből származó nettó kamatbevételeket.

A pénzügyi kötelezettségekhez kapcsolódó negatív effektív kamatot a kamatbevételek között „Pénzügyi kötelezettségekkel kapcsolatos kamatbevétel”-ként kell jelenteni. Az ezen a soron jelentett kötelezettségek kamatai növelik az adatszolgáltató hozamát.

A „Kamatráfordítások \_egyéb kötelezettségek” az egyéb tételek közé nem tartozó kamatráfordítások összegét tartalmazza, például az értékesítésre tartottnak minősített elidegenítési csoportokba tartozó kötelezettségekhez kapcsolódó kamatráfordításokat, egy céltartalék könyv szerinti értékének az idő múlását tükröző növekedéséhez kapcsolódó kamatráfordításokat, vagy a meghatározott juttatási program nettó kötelezettségeiből származó nettó kamatráfordításokat.

A pénzügyi eszközökhöz kapcsolódó negatív effektív kamatot a kamatráfordítások között „Pénzügyi követelésekkel kapcsolatos kamatráfordítás”-ként kell jelenteni. Az ezen a soron jelentett eszközök kamatai növelik az adatszolgáltató ráfordítását.

Az eredménnyel szemben valós értéken értékelt tulajdoni részesedést megtestesítő instrumentumokból származó osztalékbevételt – tiszta ár alkalmazása esetén – az ezen instrumentum kategóriákból származó egyéb nyereségtől és veszteségtől elkülönítve, „Osztalékbevétel”-ként, vagy – piszkos ár alkalmazása esetén – az ezen instrumentum-kategóriákból származó nyereség vagy veszteség részeként kell feltüntetni.

Az egyéb átfogó jövedelemmel szemben valós értéken megjelölt, tulajdoni részesedést megtestesítő instrumentumokból származó osztalékbevétel az időszak alatt kivezetett instrumentumokhoz kapcsolódó osztalékokat, továbbá az adatszolgáltatási időszak végén tartott instrumentumokhoz kapcsolódó osztalékokat foglalja magában.

A leányvállalatokba, közös vállalkozásokba, valamint társult vállalkozásokba történt befektetésekből származó osztalékbevétel akkor tartalmazza az említett befektetések osztalékát, amennyiben azokat a tőkemódszertől eltérő módszer használatával számolják el.

A „Kereskedési céllal tartott pénzügyi eszközökből és kötelezettségekből származó nyereség vagy (–) veszteség, nettó” a kereskedési céllal tartottként besorolt pénzügyi instrumentumok átértékeléséből vagy kivezetéséből származó nyereséget és veszteséget tartalmazza. Ez a tétel tartalmazza az eredménnyel szemben valós értéken értékeltként megjelölt pénzügyi instrumentum egésze vagy egy része hitelkockázatának kezelésére használt, az eredménnyel szemben valós értéken értékelt hitelderivatívákon keletkezett nyereséget és veszteséget, valamint a kereskedési céllal tartott pénzügyi eszközökön és pénzügyi kötelezettségeken keletkezett osztalékot, valamint kamatbevételt és kamatráfordítást, piszkos ár alkalmazása esetén.

Az „Eredménnyel szemben valós értéken értékeltnek megjelölt pénzügyi eszközök és kötelezettségek nyeresége vagy (-) vesztesége, nettó” sor tartalmazza az eredménykimutatásban az eredménnyel szemben valós értéken értékeltként megjelölt kötelezettségek saját hitelkockázata tekintetében megjelenített összeget is, amennyiben a saját hitelkockázat változásainak az egyéb átfogó jövedelemben való megjelenítése számviteli meg nem felelést eredményez vagy növeli azt (IFRS 9 5.7.8. bekezdése). Ez a tétel tartalmazza továbbá az eredménnyel szemben valós értéken értékeltként megjelölt fedezett instrumentumok nyereségét és veszteségét, amennyiben a megjelölés célja a hitelkockázat kezelése, valamint az eredménnyel szemben valós értéken megjelölt pénzügyi eszközök és kötelezettségek kamatbevételét és -ráfordítását, piszkos ár használata esetén.

Az „Eredménnyel szemben valós értéken értékelt kategóriába nem tartozó pénzügyi eszközök és kötelezettségek kivezetéséből származó nyereség vagy (-) veszteség, nettó” sor nem tartalmazza az olyan tulajdoni részesedést megtestesítő instrumentumokon keletkező nyereséget, amelyek esetében az adatszolgáltató intézmény úgy döntött, hogy azokat az egyéb átfogó jövedelemmel szemben valós értéken értékeli [IFRS 9 5.7.1. bekezdés b) pontja].

Amennyiben az üzleti modell megváltoztatása egy pénzügyi eszköz eltérő számviteli portfólióba való átsorolásához vezet, az átsorolásból származó nyereséget vagy veszteséget azon számviteli portfólió megfelelő soraiban kell feltüntetni, amelyekbe a pénzügyi eszközt átsorolták, a következőknek megfelelően:

* amennyiben egy pénzügyi eszközt az amortizált bekerülési érték értékelési kategóriából az eredménnyel szemben valós értéken értékelt számviteli portfólióba sorolnak át (IFRS 9 5.6.2. bekezdése), az átsorolásból eredő nyereségeket vagy veszteségeket a „Kereskedési céllal tartott pénzügyi eszközökből és kötelezettségekből származó nyereség vagy (–) veszteség, nettó” tételben vagy a „Kötelezően az eredménnyel szemben valós értéken értékelt nem kereskedési célú pénzügyi eszközök nyeresége vagy (-) vesztesége, nettó” tételben kell feltüntetni;
* amennyiben egy pénzügyi eszközt az egyéb átfogó jövedelemmel szemben valós értéken értékelt kategóriából az eredménnyel szemben valós értéken értékelt kategóriába sorolnak át (IFRS 9 5.6.7. bekezdése), a korábban az egyéb átfogó jövedelemben megjelenített, az eredménybe átsorolt halmozott nyereséget vagy veszteséget a „Kereskedési céllal tartott pénzügyi eszközökből és kötelezettségekből származó nyereség vagy (-) veszteség, nettó” tételben vagy a „Kötelezően az eredménnyel szemben valós értéken értékelt nem kereskedési célú pénzügyi eszközök nyeresége vagy (-) vesztesége, nettó” tételben kell feltüntetni.

A „Fedezeti elszámolásokból eredő nyereségek vagy (-) veszteségek, nettó” sor tartalmazza a fedezeti instrumentumokon és fedezett tételeken keletkező nyereségeket és veszteségeket, ideértve az egyéb átfogó jövedelemmel szemben valós értéken értékelt, tulajdoni részesedést megtestesítő instrumentumoktól eltérő fedezett tételeken valamely valósérték-fedezeti ügyletben keletkező nyereségeket és veszteségeket, az IFRS 9 6.5.8. bekezdésének megfelelően. Tartalmazza továbbá valamely cash flow-fedezeti ügyletben a fedezeti instrumentumok valósérték-változásának nem hatékony részét. A cash flow-fedezeti ügyletek tartalékának átsorolását az „Eredménykimutatás” ugyanazon soraiban kell megjeleníteni, mint a fedezett tételekből eredő cash flow által eredményezetteket. A „Fedezeti elszámolásokból eredő nyereségek vagy (-) veszteségek, nettó” sor tartalmazza a nettó pozíciók fedezeti ügyletéből eredő nyereségeket is.

A „Nem pénzügyi eszközök kivezetéséből származó nyereség vagy (-) veszteség” tartalmazza a nem pénzügyi eszközök kivezetéséből származó nyereségeket és veszteségeket, kivéve, ha az eszközök értékesítésre tartottnak vagy leányvállalatokba, társult vállalkozásokba, valamint közös vállalkozásokba történt befektetéseknek minősülnek.

A „Módosítás miatti nyereség vagy (-) veszteség, nettó” tartalmazza a pénzügyi eszközök bruttó könyv szerinti értékének az újratárgyalt vagy módosított szerződéses cash flow-k tükrözése céljából történő kiigazításából eredő összegeket (IFRS 9 5.4.3. bekezdése és A. függeléke). A módosításból származó nyereségek vagy veszteségek nem tartalmazzák a várható hitelezési veszteségek összegének módosításából eredő hatást, amelyet az „Eredménnyel szemben valós értéken értékelt kategóriába nem tartozó pénzügyi eszközök értékvesztése vagy (-) értékvesztésének visszaírása” soron kell feltüntetni.

A „Céltartalékképzés vagy (-) céltartalékok feloldása. Adott kötelezettségvállalások és garanciák” sor tartalmazza az IFRS 9, az IAS 37 vagy az IFRS 4 hatókörébe tartozó valamennyi kötelezettségvállalásra és garanciára képzett céltartalékok változását. Az IFRS-ek szerinti elszámolás esetén a valós értéken értékelt elkötelezettségek és pénzügyi garanciák valós értékében bekövetkezett bármely változást „Az eredménnyel szemben valós értéken értékeltnek megjelölt pénzügyi eszközök és kötelezettségek nyeresége vagy (-) vesztesége, nettó” soron kell feltüntetni. Következésképpen a céltartalékok tartalmazzák azon kötelezettségvállalások és garanciák értékvesztésének összegét, amelyek esetében az értékvesztés meghatározása az IFRS 9 szerint történik, vagy a céltartalékképzés megfelel az IAS 37-nek, illetve amelyeket az IFRS 4 értelmében biztosítási szerződésként kezelnek.

Az IFRS-ek szerinti elszámolás esetén az „Eredménnyel szemben valós értéken értékelt kategóriába nem tartozó pénzügyi eszközök értékvesztése vagy (-) értékvesztésének visszaírása” tartalmazza a hitelviszonyt megtestesítő instrumentumoknak az IFRS 9 5.5. bekezdése szerinti értékvesztési szabályok alkalmazásából eredő értékvesztés miatti nyereségét vagy veszteségét, függetlenül attól, hogy az IFRS 9 5.5. bekezdése szerinti várható hitelezési veszteség becslése 12 hónapra vagy az élettartamra vonatkozik-e, ideértve a vevőköveteléseken, szerződéses eszközökön és lízingből származó követeléseken keletkező értékvesztési nyereséget vagy veszteséget (IFRS 9 5.5.15. bekezdése).

Az „Eredménnyel szemben valós értéken értékelt kategóriába nem tartozó pénzügyi eszközök értékvesztése vagy (-) értékvesztésének visszaírása” tartalmazza továbbá azon leírt összegeket, amelyek a leírás időpontjában meghaladják az értékvesztés összegét, és ezért közvetlenül az eredményben kerülnek megjelenítésre veszteségként, valamint a korábban leírt, közvetlenül az eredménykimutatásban elszámolt összegek megtérülését.

A „Megszűnt tevékenységeknek nem minősülő, értékesítésre tartottá minősített befektetett eszközökből és elidegenítési csoportokból származó nyereség vagy (-) veszteség” a megszűnt tevékenységeknek nem minősülő, értékesítésre tartottnak minősített befektetett eszközökből és elidegenítési csoportokból származó eredményt tartalmazza.

Az IFRS-ek szerinti elszámolás esetén a leányvállalatokba, közös vállalkozásokba, valamint társult vállalkozásokba történt befektetések kivezetéséből származó nyereséget vagy veszteséget a „Megszűnt tevékenységek nyeresége vagy (-) vesztesége adófizetés előtt” soron kell jelenteni, amennyiben az IFRS 5 szerinti megszűnt tevékenységről van szó.

Az egyéb működési bevételek és ráfordítások tartalmazzák a következő tételeket: a valós érték modell alkalmazásával értékelt tárgyi eszközök valósérték-korrekciói, befektetési célú ingatlanokból származó bérletidíj-bevételek és közvetlen működési költségek, az operatív lízingből (kivéve a nem befektetési célú ingatlanokból) származó bevételek és ráfordítások, és a többi működési bevétel és ráfordítás.

Az egyéb működési bevétel tartalmazza az adatszolgáltató mint lízingbe adó által operatív lízingtevékenysége – kivéve a befektetési célú ingatlanként minősített eszközökkel folytatott ilyen tevékenységet – során kapott bevételeket, az egyéb működési ráfordítás pedig a nála az operatív lízinggel kapcsolatban felmerült költségeket. Az adatszolgáltató mint lízingbe vevő költségeit az „Egyéb adminisztrációs költségek” között kell feltüntetni.

Az értékesítési költségekkel csökkentett valós értéken értékelt arany, egyéb nemesfém-állományok és egyéb áruk kivezetéséből, átértékeléséből származó nyereséget és veszteséget az „Egyéb működési bevételek” vagy az „Egyéb működési ráfordítások” között kell feltüntetni.

Az IAS 27 10. bekezdése alapján a tőkemódszerrel elszámolt leányvállalatokba, társult vállalkozásokba, valamint közös vállalkozásokba történt befektetések eredményéből való részesedést [IAS 1 82. bekezdés c) pont] a „Leányvállalatokba közös vállalkozásokba, és társult vállalkozásokba történt befektetések nyereségéből vagy (-) veszteségéből való részesedés” soron kell szerepeltetni.

Az egyéb átfogó jövedelemkimutatás sor tartalmazza a tárgyidőszak során bekövetkező események hatására a saját tőkében bekövetkezett nem közvetlen változásokat.

Az egyéb átfogó jövedelem elemei olyan bevételi és ráfordítási tételek (beleértve az átsorolás miatti módosításokat is), amelyek nem minősülnek az IAS/IFRS-ek szerint eredménytételnek.

Külön sorokon kell bemutatni az eredménybe nem átsorolható és átsorolható tételeket.

### 1.21. 33SZLA Számlavezetők

**A tábla kitöltése**

Az adatszolgáltató harmadik személyeknél (e tábla tekintetében a továbbiakban: intézményeknél) vezetett, befektetési szolgáltatási tevékenységéhez kapcsolódó valamennyi értékpapír- és pénzszámláját tartalmazza a jelentés. A korlátozott funkciójú pénzszámlákat is szerepeltetni kell, ha azok befektetési szolgáltatási tevékenységhez kapcsolódnak.

A hónap végére vonatkozó saját és megbízói pénzeszközök, illetve értékpapírok egyenlegét számlavezetőnként, és azon belül számlaszámonként bontva kell jelenteni. Ha egyetlen számla van, ami ügyfél- és értékpapírszámlaként is funkcionál, akkor egyetlen soron lehet jelenteni a pénzeszközök és az értékpapírok egyenlegét is, a megfelelő azonosító (szerződésben foglalt számla azonosítója) megadásával.

A táblában valamennyi számlavezető partnert szerepeltetni kell, függetlenül attól, hogy a tárgyhó végén az adatszolgáltató az adott partnernél vezetett számláján ténylegesen rendelkezett-e pénz- vagy értékpapíregyenleggel. Ha a tárgyhó végén egy partnernél vezetett számla pénz- vagy értékpapíregyenlege nulla volt, akkor 0-t kell szerepeltetni.

**A tábla oszlopai**

**1. oszlop: Számlavezető megnevezése**: annak az intézménynek a neve, amelynél a szolgáltató saját, illetve az ügyfelek tulajdonában lévő pénzügyi eszközeit és pénzeszközeit elhelyezték. A számlavezető partner hivatalos, cégnyilvántartás szerinti cégnevét kell szerepeltetni. A táblában az adatszolgáltató részére ténylegesen nyilvántartást, számlát vezető szervezet nevét szükséges megadni, abban az esetben is, ha ezen partnerrel az adatszolgáltató nem áll közvetlen szerződéses kapcsolatban (pl. transfer agent-ek igénybevétele esetén).

**2. oszlop: Számlavezető azonosító kódja**: elsődlegesen az intézmény ISO 17442 nemzetközi szabvány szerint meghatározott kódja [LEI-kód: Legal Entity Identifier (20 karakter)]. Ha a számlavezető nem rendelkezik LEI-kóddal, akkor az ISO 9362 nemzetközi szabvány szerint meghatározott kódja [SWIFT/Bank Identifier Code (11 karakter)].

**3. oszlop: Számlavezető országa**: annak az országnak az ISO 3166 nemzetközi szabvány szerint meghatározott kétbetűs kódja, amelyben a szolgáltató található.

**4. oszlop: Számlavezető** **intézmény típusa**: a lehetséges értékek: „K” = központi bank, „H” = hitelintézet, „E” = központi értéktár, központi szerződő fél, „B” = befektetési vállalkozás, „X” = egyéb.

**5. oszlop: A számlavezető partnerkockázati besorolása:** a számlavezető partnerkockázati besorolása alatt az adatszolgáltató által alkalmazott értékelő, minősítő rendszer alapján kapott értéket kell szerepeltetni, amely a partner rendszeres – legalább éves gyakoriságú, az MNB részére kötelezően megküldendő jelentésben részletezett – felülvizsgálatának eredményét tükrözi.

**6. oszlop: Számlaszám:** az oszlopban az adott számlavezetőnél vezetett számlák nemzetközi pénzforgalmi jelzőszámát (IBAN), ennek hiányában a belföldi pénzforgalmi jelzőszámot, ha ez nem áll rendelkezésre, akkor a számlavezető partnerrel – illetve a számla- vagy nyilvántartás vezetésre vonatkozóan – kötött szerződésben foglalt, vagy a rendszeres rekonsziliáció során használt számlakivonaton feltüntetett számlaazonosítót kell szerepeltetni.

**7. és 8. oszlop:** **Pénzszámla egyenlege (Ft)**: a külföldi pénznemben fennálló számlaegyenlegek értékét a 31D1 táblánál leírtak szerint kell forintra átszámolni.

**9. és 10. oszlop:** **Értékpapír számla egyenlege (Ft)**: az értékpapír fizikai készletének piaci értékét kell megadni. A piaci érték meghatározásához a CRR-ben előírt értékelési szabályokat kell alkalmazni.

A külföldi pénznemben denominált értékpapírokat forintban kell szerepeltetni, a 31D1 táblánál leírtak szerint.

Ha az értékpapírszámlát vezető ügyfelek pénzeszközeit az MNB-nél (mint harmadik személynél) helyezték el, akkor ezeket a pénzeszközöket a tábla 8. oszlopában jelenteni kell.

Ugyanakkor, ha az MNB-nél vezetett saját számlán olyan összeg van, amely nem a befektetési szolgáltatási tevékenységhez kapcsolódik, akkor azt nem kell a 7. oszlopban szerepeltetni.

### 1.22. 33LEZ Származékos piac és tőkeáttételes ügyletek – A nap során lezárt pozíciók adatai és 33NYIPO Származékos piac és tőkeáttételes ügyletek – Nyitott pozíciók adatai a nap végén

**A táblák kitöltése**

A táblákban a szabályozott piacon kívüli (OTC) és a szabályozott piaci derivatív ügyletek, valamint a tőkeáttétel mellett megkötött egyéb ügyletek (olyan ügylettípusok, ahol a teljes fedezet biztosítása nem szükséges az ügylet megkötéséhez, pl. befektetési hitel, short ügylet) adatai szerepelnek. A táblák tartalmazzák az összes olyan műveletet, amelyeket az adatszolgáltató a Bszt. 5. §-a szerinti befektetési szolgáltatási tevékenység és az azt kiegészítő szolgáltatás keretében végez, tekintet nélkül a tőkeáttétel mértékére, és függetlenül attól, hogy ügyfél ügyletről vagy saját számlára végrehajtott ügyletről van-e szó. A tőkeáttétel mértékétől való függetlenség azt is magában foglalja, hogy azokat a műveleteket is jelenteni kell, amelyeknél a pozíció nyitásához minimálisan szükséges fedezetigény nulla, vagyis a tőkeáttétel mértéke (a pozíció főösszegének és a pozíció nyitásához minimálisan szükséges fedezetigény hányadosa) végtelen. Az összes ügyfélmegbízást figyelembe kell venni, függetlenül attól, hogy azokat az adatszolgáltató közvetlenül a piacon hajtotta végre, vagy pedig a saját számlával szemben. A saját számlára végrehajtott ügyfélmegbízások eredményeképpen az ügyfelek számláján nyilvántartott nyitott tőkeáttételes pozíciók adatait is jelenteni szükséges, ezen pozíciók adatait az ügyfelek irányából kell jelenteni. Nem kell jelenteni a szolgáltató azon saját számlás pozíciót, amelyek nem ügyfélmegbízások végrehajtásához kapcsolódnak.

A letétigényre vonatkozó adatoknál az adott pozíció megnyitásához, illetve nyitva tartásához minimálisan szükséges fedezetigény összegét kell szerepeltetni.

A veszteségre vonatkozó adatokat is pozitív számmal kell jelenteni (tekintettel arra, hogy külön oszlopban szerepelnek a nyereség-, illetve a veszteségadatok).

Ha egy nyitott ügyletnek csak egy részét zárják le, akkor a 33LEZ kódú táblában az eredeti ügyletnek csak azt a részét kell szerepeltetni, amelyet lezártak (a kötéskori elvi főösszeg megfelelő részét kell jelenteni). A 33NYIPO kódú táblában pedig az eredeti ügyletnek azt a részét kell jelenteni, amely továbbra is nyitott (a kötéskori elvi főösszeg megfelelő részét, illetve a nap végi elvi főösszeget).

A 33LEZ és a 33NYIPO kódú táblában az ügyleteket nem lehet összevonni.

A swapokat két soron szükséges jelenteni. „A pozíció jellege” oszlop értéke az Fx swap esetében receiving-nél „H” (hosszú), paying-nél „R” (rövid), IRS esetén a felvétel „R”, a kihelyezés „H”.

Az árfolyamok alkalmazása: a kötéskori elvi főösszeg megadásakor a kötés napján érvényes árfolyamot kell használni. A lezárt pozíció eredményét a pozíció zárásakor érvényes árfolyamon kell átszámítani, a pozíció nyitása utáni befizetéseket a befizetés napján érvényes árfolyamon, míg a nap végi adatokat (a 33NYIPO kódú tábla 14-18. oszlopának adatait) a tárgynapi árfolyamon.

**33LEZ Származékos piac és tőkeáttételes ügyletek – A nap során lezárt pozíciók adatai**

Az adatokat ügyfelenként, és azon belül pozíciónként kell jelenteni. Az opciós ügyletek esetében nem csak a lehívott opciókra vonatkozó adatokat kell szerepeltetni. A lejáró pozíciókat is jelenteni kell, akkor is, ha nincs konkrét ellenirányú ügylet. A tábla tartalmazza a day trade ügyleteket is.

**A tábla oszlopai**

**1. oszlop: Számlavezető megnevezése:** annak az intézménynek a neve, amelynél a szolgáltató saját, illetve az ügyfelek tulajdonában lévő pénzügyi eszközeit, pénzeszközeit elhelyezték, és az adott pozíciót nyilvántartják.

**2. oszlop: Ügyfél kódja:** az adatszolgáltató által az ügyfél azonosítására használt kód. Saját számlára végrehajtott ügylet esetén a saját BIC kódot kell megadni. A saját számlával szemben végrehajtott ügyfélmegbízás esetén is az ügyfél kódját kell szerepeltetni, tehát ugyanúgy kell jelenteni, mint általában az ügyfélmegbízások végrehajtása esetén.

**3. oszlop: Ügyfél minősítése:** a Bszt. 47–51. §-ában előírtak szerint.

A lehetséges értékek: „L” = lakossági ügyfél, „SZ” = szakmai ügyfél, „E” = elfogadható partner. Saját számlás pozíció esetén nem kell kitölteni. A saját számlával szemben végrehajtott ügyfélmegbízás esetén is az ügyfélre vonatkozó információt kell megadni.

**4. oszlop: Ügyfél kockázati profilja:** a Bszt. 44. és 45. §-a alapján – az előzetes tájékozódási kötelezettség keretén belül – kitöltött megfelelési, illetve alkalmassági teszt eredményeként az ügyfél kockázati profilját jelző fokozat. Az intézmény egyedi értékelési rendszerében használt kategóriának megfelelő fokozatot kell megadni. A lehetséges értékek: „1”, „2”, „3” stb., illetve a „kockázati kategóriába nem besorolt” kategória esetén „0”. Saját számlás pozíció esetén nem kell kitölteni.

**5. oszlop: A mögöttes termék típusa**

A lehetséges értékek: „F” = két nem major deviza, „Fm1” = két major deviza, „Fm2” = egy major deviza, „E” = részvény, „B” = állampapír, „J” = kamatláb vagy hozam, „I” = (nem major) index, „Im” = major index, „K” = kötvény, „C”= kriptodeviza, „A” = áru, „Ag” = arany, „X” = Egyéb. Azoknál a kamatcserés ügyleteknél is „J”-t kell szerepeltetni, ahol a kamatcsere mellett devizacserére is sor kerül. Az Fm1, Fm2, Im és Ag megjelölések az ESMA-nak a különbözeten alapuló ügyletekkel és a bináris opciókkal kapcsolatos termékintervenciós határozatairól szóló értesítése

(<https://www.esma.europa.eu/sites/default/files/library/esma35-43-1135_notice_of_pi_decisions_on_cfds_and_binary_options_hu.pdf> ) I. mellékletének következő pontjaiban szereplő termékeknek felelnek meg: Fm1 = (a), Fm2 = (b) (ii), Im = (b) (i), Ag = (b) (iii).

**6. oszlop: A mögöttes termék megnevezése:** az ügylet tárgyát képező pénzügyi eszköz alaptermékének neve.

**7. oszlop: A mögöttes termék ISIN kódja:** az ESMA FIRDS regiszterben szereplő azonosító. Ha a mögöttes terméknek nincs azonosítója az ESMA FIRDS regiszterben, akkor 0-t (nullát) kell jelenteni.

**8. oszlop: Ügylet típusa:** kizárólag a következő megnevezések használhatók: bináris opció, OTC call (nem bináris) opció, OTC put (nem bináris) opció, OTC határidős ügylet, tőzsdei határidős ügylet, tőzsdei opciós ügylet, csereügylet (swap), különbözetre vonatkozó pénzügyi megállapodás (CFD), egyéb származtatott ügylet, rolling spot, befektetési hitel, short ügylet, halasztott pénzügyi teljesítés.

Az egyéb származtatott ügyletek közé tartoznak a Bszt. 6. §-ában szereplő azon származtatott pénzügyi eszközök, amelyek az előbbi felsorolásban külön nincsenek nevesítve.

Ebben a táblában tőzsdei ügylet alatt olyan ügyleteket kell érteni, amelyek végrehajtása kereskedési helyszínen történik.

A befektetési hitel, short ügylet és halasztott pénzügyi teljesítés típusú ügyletek közül azon ügyleteket kell önállóan szerepeltetni a jelentésben, amelyek tárgya azonnali értékpapírügylet. (Az lényegtelen, hogy az értékpapírügyletet hol hajtották végre.) Ezen típusú ügyletek esetén – hasonlóan a limit terhére történő ügyletkötéshez – a tőkeáttétel mértékére vonatkozó oszlopban 1-et, a letétigény mértékét tartalmazó oszlopban 0-t kell szerepeltetni.

Ha a befektetési hitel típusú ügylet tárgya nem azonnali értékpapírügylet, hanem származtatott ügylet, akkor a pozíciót a jelentésben kizárólag egyszer kell jelenteni, éspedig a *bináris opció, OTC call (nem bináris) opció, OTC put (nem bináris) opció, OTC határidős ügylet, tőzsdei határidős ügylet, tőzsdei opciós ügylet, csereügylet (swap), különbözetre vonatkozó pénzügyi megállapodás (CFD), egyéb származtatott ügylet, rolling spot ügylet* közül a megfelelőbe besorolva. Ezen esetekben a tőkeáttétel mértékére vonatkozó oszlopban 1-et, a letétigény mértékét tartalmazó oszlopban 0-t kell szerepeltetni.

**9. oszlop: A pozíció jellege (H/R):** a lehetséges értékek: „H” = hosszú, „R” = rövid.

**10. oszlop: A pozíció nyitásának napja:** a dátumot „éééé.hh.nn” formátumban kell megadni.

**11. oszlop: A pozíció zárásának napja:** a dátumot „éééé.hh.nn” formátumban kell megadni.

**13. oszlop: Tőkeáttétel mértéke a pozíció nyitásakor:** a tőkeáttétel mértékét egész számra kerekítve kell megadni. Ha az ügylet kötése limitre történik, nem pedig biztosítékra, akkor 1-et kell szerepeltetni.

**14. és 15. oszlop: Az ügyfél szempontjából a lezárt pozíció bruttó nyeresége, illetve vesztesége:** a pozíció lezárásának napján érvényes aktuális árfolyamon kell a nyereség/veszteség adatokat megadni.

**16. oszlop: Letétigény összege a pozíció nyitásakor:** az ügyfél által a pozíció nyitásához minimálisan elhelyezni szükséges letét összege. Ha az ügylet kötése limitre történik, nem pedig biztosítékra, akkor nullát („0”) kell szerepeltetni. Portfólió szintű fedezettség esetén a fedezetigényt a pozíciók elvi főösszege arányában kell allokálni.

**17. oszlop: A pozíció nyitása utáni befizetések:** a pozíció nyitva tartásához történt befizetések összege. A portfóliókezelés keretében kötött ügyletek esetében nem kell jelenteni.

**18. oszlop:** **Portfóliókezelt: a** lehetséges értékek: portfóliókezelés keretében kötött ügylet esetén „I”, egyéb esetben „N”.

**33NYIPO Származékos piac és tőkeáttételes ügyletek – Nyitott pozíciók adatai a nap végén**

A tábla adatait ügyfelenként, és azon belül pozíciónként kell megadni. A pozíciók egymással szemben nem nettósíthatók.

**A tábla oszlopai**

**1–8. oszlop:** kitöltésük a 33LEZ kódú tábla 1–8. oszlopánál leírtak szerint történik.

**9. oszlop: A pozíció nyitásának napja**: a dátumot „éééé.hh.nn” formátumban kell megadni.

**11. oszlop:** **A pozíció jellege (H/R):** a lehetséges értékek: „H” = hosszú, „R” = rövid.

**12. oszlop: Letétigény összege a pozíció nyitásakor:** kitöltésea33LEZ kódú tábla 16. oszlopánál leírtak szerint történik.

**13. és 18. oszlop:** a tőkeáttétel mértékétegész számra kerekítve kell megadni. Ha az ügylet kötése limitre történik, nem pedig biztosítékra, akkor 1-et kell szerepeltetni.

**15. oszlop:** **Letétigény összege a nap végén:** kizárólag az adott pozíció fedezetigényének megfelelő fedezetet kell szerepeltetni. Ha az ügylet kötése limitre történik, nem pedig biztosítékra, akkor nullát („0”) kell jelenteni. Portfólió szintű fedezettség esetén a fedezetigényt a pozíciók elvi főösszege arányában kell allokálni.

**19. oszlop:** **Portfóliókezelt: a** lehetséges értékek: portfóliókezelés keretében kötött ügylet esetén „I”, egyéb esetben „N”.

### 1.23. 35A Havi forgalmazási jelentés – szabályozott piaci kereskedés adatai

**A tábla kitöltése**

A Bszt. 6. §-ában meghatározott pénzügyi eszközökre tőzsdén kötött, ügyfélmegbízásra végrehajtott [Bszt. 5. § (1) bekezdés b) pont] vagy továbbított [Bszt. 5. § (1) bekezdés a) pont], illetve a saját számlás kereskedelmi tevékenység havi forgalmi adatait kell jelenteni, a táblában meghatározott eszközbontásban.

A táblában a tőzsdén és a multilaterális kereskedési rendszeren (MTF-en) kötött ügyleteket kell jelenteni, függetlenül attól, hogy az EU területén működnek-e vagy sem. Minden más ügyletet a 35B kódú táblában kell jelenteni.

A „továbbított megbízás” oszlop azokat az ügyleteket tartalmazza, amelyeknél az ügyféltől kapott megbízást nem az adott befektetési szolgáltató hajtja végre, hanem azt továbbadja egy másik befektetési szolgáltatónak, aki ténylegesen végrehajtja a megbízást.

A forgalom számbavételekor a kötés napja számít.

Mind a vételi, mind az eladási ügyleteket figyelembe kell venni, és összegzett – nem nettósított – árfolyamértéken, forintra átszámítva kimutatni. A forintra való átváltás a 31D1 kódú táblánál leírtak szerint történik.

A forgalmi adatokat – a saját számlás és a megbízás alapján végrehajtott ügyletekre egyaránt – minden adatszolgáltatónak magának kell jelentenie, függetlenül attól, hogy a tőzsdei kereskedéshez kapcsolódó elszámolási szolgáltatásokat általános, illetve egyéni klíringtagként vagy alklíringtagként veszi-e igénybe.

Az általános klíringtag csak a saját számlás, és a saját ügyfelei megbízása alapján teljesített (illetve továbbított) forgalmat jelenti.

Amelyik ügyletben HUF szerepel (pl. EUR/HUF, USD/HUF vételi vagy eladási ügylet), azt a forintügyletek közé kell besorolni.

**A tábla sorai**

**35A1113 Egyéb kötvények összesen**: itt kell jelenteni pl. a jelzálogleveleket.

**35A11153 Egyéb (35A1115-ből):** itt kell jelenteni pl. a másodlagos értékpapírokat (ADR, GDR stb.), a kárpótlási jegyeket, valamint a Bszt. 6. § l) pontja szerinti kibocsátási egységekkel (EUA, EUAA) való azonnali kereskedés adatait.

**35A1123 Egyéb kötvények összesen**: itt kell jelenteni pl. a jelzálogleveleket.

**35A11253 Egyéb (35A1125-ből):** itt kell jelenteni pl. a másodlagos értékpapírokat (ADR, GDR stb.), a kárpótlási jegyeket, valamint a Bszt. 6. § l) pontja szerinti kibocsátási egységekkel (EUA, EUAA) való azonnali kereskedés adatait.

**35A123 Egyéb kötvények összesen**: itt kell jelenteni pl. a jelzálogleveleket és az önkormányzati kötvényeket.

**35A1252 Egyéb (35A125-ből)**: itt kell jelenteni pl. a másodlagos értékpapírokat (ADR, GDR stb), valamint a Bszt. 6. § l) pontja szerinti kibocsátási egységekkel (EUA, EUAA) való azonnali kereskedés adatait.

**35A13 MTF-en**: itt és a sor alábontásában kell jelenteni az értékpapírok MTF-en lebonyolított azonnali forgalmát, beleértve a BETa piac forgalmát is.

**35A133 Egyéb kötvények összesen**: itt kell jelenteni pl. a jelzálogleveleket és az önkormányzati kötvényeket.

**35A1352 Egyéb (35A135-ből)**: itt kell jelenteni pl. a másodlagos értékpapírokat (ADR, GDR stb), valamint a Bszt. 6. § l) pontja szerinti kibocsátási egységekkel (EUA, EUAA) való azonnali kereskedés adatait.

**35A21126 Egyéb**: itt kell jelenteni a BÉT internetes ajánlatbeviteli rendszerén keresztül történt kamat, részvény, index és áru opciós ügyleteket.

**35A21226 Egyéb**: itt kell jelenteni a BÉT nem internetes ajánlatbeviteli rendszerén keresztül történt kamat, részvény, index és áru opciós ügyleteket.

**35A2226 Egyéb**: itt kell jelenteni az egyéb tőzsdén (nem a BÉT-en) történt kamat, részvény, index és áru opciós ügyleteket.

**35A23 MTF-en**: itt és a sor alábontásában kell jelenteni az MTF-en lebonyolított származtatott ügyletek kötéskori értékét összesen, beleértve a BETa piacon lebonyolított ügyleteket is.

**35A2326 Egyéb**: itt kell jelenteni az MTF-en (beleértve a BETa piacot is) történt kamat, részvény, index és áru opciós ügyleteket.

### 1.24. 35B Havi forgalmazási adatok – szabályozott piacon kívüli kereskedési adatai

**A tábla kitöltése**

A táblát a 35A kódú táblánál leírtak szerint kell kitölteni.

A saját számláról végrehajtott ügyfélmegbízásokat a szerződés függvényében a saját számlás forgalom vagy a megbízás alapján végrehajtott forgalom oszlopban kell szerepeltetni.

A saját számláról végrehajtott ügyfélmegbízás a „szerződés függvényében” lehet saját számlás forgalom (ha az ügyletről adás-vételi szerződés születik az intézmény és az ügyfele között), és lehet megbízás alapján végrehajtott forgalom (ha az ügyletről megbízási szerződés születik az intézmény és az ügyfele között, és az intézmény – mint internalizáló – saját számláról teljesíti a megbízást).

A táblában nem kell jelenteni a repót és a kölcsönügyleteket sem. (Azok valóságos tartalma ugyanis más, mint a „normál” forgalmi ügyleteké.)

**A tábla sorai**

**35B121 Államkötvény**:az MNB által kibocsátott kötvényeket is itt kell jelenteni.

**35B13 Egyéb kötvények összesen**: itt kell jelenteni pl. a jelzálogleveleket és az önkormányzati kötvényeket.

**35B153 Egyéb (35B15-ből)**: itt kell jelenteni pl. a másodlagos értékpapírokat (ADR, GDR stb.), a kárpótlási jegyeket, valamint a Bszt. 6. § l) pontja szerinti kibocsátási egységekkel (EUA, EUAA) való azonnali kereskedés adatait.

**35B2 Pénzpiaci eszközök összes azonnali forgalma**: az értékpapírokon kívüli egyéb pénzpiaci eszközök azonnali forgalmát kell jelenteni.

**35B327 Egyéb (35B32-ből)**: többek között itt kell jelenteni az opciós ügyletek közül a kamat, részvény, index és állampapír opciós ügyleteket.

**35B334 Egyéb (35B33-ból)**: többek között itt kell jelenteni a csereügyletek közül a kamat- és a currency-swapokat.

**35B34 Egyéb származtatott ügyletek**: itt kell jelenteni pl. a CFD-ügyleteket.

**35B347 Egyéb (35B34-ből)**: többek között itt kell jelenteni az állampapírokra vonatkozó egyéb származtatott ügyleteket.

### 1.25. 37A Portfólió elemzés – minősítés

**A minősítési kategóriák és az azokba történő besorolás szabályai**

**Problémamentesnek** minősíthetők azok a követelések, illetve készletek, amelyről valószínűsíthető, hogy azok értéke megtérül, illetve az adatszolgáltatónak abból vesztesége nem származik, továbbá követelés esetén a tőke-, illetve kamattörlesztési késedelme a tíz napot nem haladja meg, vagy ha várhatóan veszteség kapcsolódik hozzá, akkor a rendelkezésre álló fedezet arra teljes mértékben fedezetet nyújt.

**Külön figyelendőnek** minősíthetők az olyan követelések és készletek, amelyekkel kapcsolatosan veszteség a minősítés időpontjában még nem valószínűsíthető, de az adatszolgáltató olyan információ birtokába került, amely következtében az adott kockázatvállalás az általánostól eltérő kezelést igényel. Ebbe a kategóriába tartoznak azok a tételek is, amelyek esetében a befektetési hitel típusa, az adós személye következtében különleges kezelést igényel, de a minősítés időpontjában konkrét, veszteségre utaló tényező még nem jelentkezett. A tételt abban az esetben kell ebbe a kategóriába sorolni, ha az itt említett bizonytalansági tényezők miatt esetlegesen felmerülő, fedezettel nem fedett veszteség nem haladja meg a tétel értékének 10%-át.

**Átlag alattinak** minősíthetők az olyan követelések és készletek, amelyek esetében a minősítés időpontjában bizonytalan mértékű veszteség valószínűsíthető, illetve, amelyek a szokásosnál magasabb kockázatúnak minősülnek az adós vagyoni, pénzügyi, jövedelmi helyzete, illetve a készlet piaci értéke alapján, továbbá a követelés késedelmi ideje a tíz napot meghaladja, de a harminc napot nem éri el, feltéve, hogy a fedezettel nem fedett várható veszteség meghaladja a tétel értékének 10%-át, de nem nagyobb 30%-nál.

**Kétesnek** minősíthetők azok a követelések, illetve készletek, amelyek esetében egyértelműen megállapítható, hogy az az adatszolgáltatónak a jövőben veszteséget okoz, de a veszteség mértéke a minősítés időpontjában még nem ismert, továbbá a követelés törlesztési késedelme tartós (legalább kilencven napot meghaladó) vagy rendszeres, feltéve, hogy a rendelkezésre álló fedezetekkel nem fedett várható veszteség mértéke meghaladja a tétel értékének 30%-át, de nem nagyobb 70%-nál.

**Rossznak** minősíthető a követelés, illetve a készlet, ha

a) az adós a törlesztési kötelezettségét rendszeresen nem teljesíti, annak többszöri felszólítás után sem tesz eleget, illetve a készlet piaci értéke annak könyv szerinti értékét nem fedezi vagy eladhatatlansága miatt piaci értékkel nem rendelkezik, feltéve, hogy a tétel kapcsán jövőben várható, fedezettel nem fedett veszteség előreláthatóan meghaladja a tétel értékének 70%-át,

b) az ügyfél, partner ellen felszámolási eljárás indult meg (kivéve azokat a követeléseket, amelyek a felszámolási eljárás során keletkeztek) és az a) pont szerinti mértékű veszteség valószínűsíthető, amelyet a rendelkezésre álló fedezet értéke nem fedez.

**A táblában használt fogalmak**

Könyv szerinti érték (nettó): a bruttó könyv szerinti érték értékvesztéssel csökkentett értéke.

Bruttó könyv szerinti érték: követelés esetében a bekerülési érték még nem törlesztett összege, készlet esetében a beszerzési érték.

Mérlegen kívüli tétel céltartalékkal csökkentett értéke: a mérlegen kívüli tétel nyilvántartás szerinti értékének a megképzett céltartalékkal történő csökkenetésével megkapott „fiktív” érték.

**A tábla kitöltése**

A táblában a Bkr. 8. § (3) bekezdése alapján minősítendő követelések értékét a részletező sorok szerinti bontásban kell jelenteni. Nem kell szerepeltetni azokat az állományokat, amelyek a hivatkozott rendelet szerint nem tartoznak minősítési kötelezettség alá.

Az egyes minősítési kategóriákban egyaránt fel kell tüntetni az állományok könyv szerinti értékét és az állományok könyv szerinti bruttó értékét.

A mérlegen kívüli tételeknél a nyilvántartási érték céltartalékkal csökkentett értékét, valamint a nyilvántartási értéket kell szerepeltetni.

Az elszámolt értékvesztést és az értékvesztés visszaírását a 37B1 kódú táblában, a céltartalékképzést és a megképzett céltartalék feloldását a 37B2 kódú táblában kell szerepeltetni.

### 1.26. 37C Pénzmosással és terrorizmusfinanszírozással kapcsolatos negyedéves adatok

A táblában az adatszolgáltató ügyfeleiről, valamint általa a Pmt. szerinti belső szabályzata alapján lefolytatott eljárások keretében összegyűjtött információkról kell adatot szolgáltatni.

A táblában a tárgynegyedévre vonatkozó adatokat kell szerepeltetni.

**A táblában használt fogalmak**

* *árfolyamnyereség:* az értékpapír átruházásával megszerzett bevételnek az a része, amely meghaladja az értékpapír megszerzésére fordított összeg és a járulékos költségek együttes összegét; nem minősül árfolyamnyereségből származó jövedelemnek az értékpapír-kölcsönzésből származó jövedelem, illetve az az összeg, amelyet más jövedelem megállapításánál kell figyelembe venni [ilyen pl. a nyilvánosan forgalomba hozott és forgalmazott hitelviszonyt megtestesítő értékpapír, illetve a kollektív befektetési értékpapír átruházásából származó, az árfolyamnyereségre vonatkozó szabályok szerint megállapított jövedelem, amelyet kamatjövedelemként kell figyelembe venni, vagy az ellenőrzött tőkepiaci ügyletben (tőzsdén) értékesített értékpapír árfolyamnyeresége, amely a többi ügylettel összevonva, az ellenőrzött tőkepiaci ügyletből származó jövedelem részét képezi];
* *fogyaszt*ó: a Hpt. 6. § (1) bekezdés 28. pontja szerinti természetes személy;
* *PEP*: a Pmt. 4. § (1)-(4) bekezdésében meghatározott, kiemelt közszereplő, kiemelt közszereplő közeli hozzátartozója, illetve a kiemelt közszereplővel közeli kapcsolatban álló személy együttes elnevezése;
* *privátbanki ügyfélkapcsolat*: azon ügyfelek, akik egy külön erre speciálisan dedikált üzleti területhez tartoznak, az ügyfelek saját kapcsolattartóval rendelkeznek, és az ügyfelek termékeikhez egyedi kondíciókat és feltételeket kapnak;
* *származás*: az ügyfél bármilyen kimutatható, az adatszolgáltató által pénzmosási szempontból lényegesnek minősített kapcsolata – legyen az személyes vagy üzleti – a hivatkozott országgal, térséggel vagy területtel; pénzmosási szempontból lényegesnek minősített kapcsolat esetén vizsgálandó különösen, de nem kizárólagosan: az ügyfél székhelye, lakó- és tartózkodási helye, állampolgársága, ügyfél tényleges tulajdonosának lakó- és tartózkodási helye, állampolgársága, ügyfél tényleges tulajdonosi minősége az adott országban székhellyel rendelkező jogi személyben vagy jogi személyiséggel nem rendelkező szervezetben, ügyfél tájékoztatása alapján, ügyfélnek ténylegesen igazolt kapcsolat nélküli szoros kötődése egy országgal vagy térséggel (pl. menekültstátuszhoz, kisebbségek helyzetéhez kapcsolódó információk), üzleti tevékenységét jelentősen befolyásoló kapcsolat (pl. az ügyfél vagyoni helyzetéhez mérten jelentős összegű, honosságától eltérő országból származó pénzösszegek, az ügyfél szolgáltatását igénybe vevők túlnyomó többsége az ügyfél honosságától eltérő országhoz köthető);
* *tényleges tulajdonos:* a Pmt. 3. § 38. pontja szerinti jogalany;
* *ügyfél:* akit a Pmt. rendelkezéseinek megfelelően az adatszolgáltatónak kockázatba kell sorolnia, és aki az adatszolgáltató tevékenységi körébe tartozó szolgáltatás igénybevételére vonatkozóan az adatszolgáltatóval szerződés megkötésével tartós jogviszonyt létesít;
* *ügylet:* jelenti mind az üzleti kapcsolat, mind pedig az ügyleti megbízás során teljesített ügyletet;
* *ügyleti megbízás:* azon ügylet, amelyet az adatszolgáltatóval tartós szerződéses jogviszonyban nem álló személy, személyes közreműködés mellett eseti jelleggel végez.

**A tábla oszlopai**

A tábla 1. oszlopában a tárgynegyedévre vonatkozó adatot fő, illetve darabszám szerint szükséges megadni.

A tábla 2. oszlopában az érintett soroknál szereplő meghatározás szerint a tárgynegyedévre vonatkozó összesített értékösszeget szükséges forintban megadni. A devizában felmerülő állományi adatokat a tárgynegyedév végén érvényes MNB hivatalos devizaárfolyamon, illetve az MNB által nem jegyzett deviza esetében a számviteli szabályok szerint megállapított devizaárfolyamon átszámított forint összegen kell szerepeltetni. A devizaügyletet az adott tranzakció lebonyolításakor érvényes MNB hivatalos devizaárfolyamon, illetve az MNB által nem jegyzett deviza esetében a számviteli szabályok szerint megállapított devizaárfolyamon számított összegen kell szerepeltetni. Azon sorokban, ahol az értékösszegeket ügyfél vonatkozásában szükséges feltüntetni, ott az ügyfél összes számlájának forgalmát együttesen kell figyelembe venni.

Azon soroknál, ahol a 2. oszlopban az ügyletek, illetve forgalom összegét kell megadni (37C0511–37C15 sor és alábontó sorai), az ügyféltételek közül nem kell figyelembe venni az ügyfél saját számlái közötti forgalmat, valamint az adatszolgáltató és az ügyfél közötti forgalmat.

**A tábla sorai**

**37C01 Üzleti kapcsolat létesítésekor elvégzett ügyfél-átvilágítás**

A tárgynegyedévben az adatszolgáltató által a Pmt. 6. § (1) bekezdés a) pontja szerint üzleti kapcsolat létesítésekor lefolytatott normál, egyszerűsített és fokozott ügyfél-átvilágítások összesített száma. Amennyiben az ügyfél átvilágítása során azonos eljárásban egyidejűleg több kapcsolódó személy azonosítása és személyazonosságának igazoló ellenőrzése, valamint nyilatkoztatása is megtörténik (pl. képviselő, rendelkezésre jogosult, meghatalmazott, kedvezményezett), azt egy átvilágítási eljárásnak kell tekinteni. A Pmt. 6. § (1) bekezdés b)–i) pontja szerinti ügyfél-átvilágítások, valamint a 12. § (2) bekezdése szerinti ismételt ügyfél-átvilágítások száma nem szerepeltetendő.

A 37C01 sorban kimutatott adatokat a 37C011–37C013 sorban három szempont szerint kell tovább bontani, az ügyfél-átvilágítás mélységére való tekintettel. A 37C01 sor egyenlő a 37C011–37C013 sorok összegével**.**

**37C011 Normál ügyfél-átvilágítás**

A 37C01 sorból az átvilágítás alapeljárását meghatározó, a Pmt. 7–10. §-ában rögzített szabályok alapján lefolytatott ügyfél-átvilágítások száma.

**37C012 Egyszerűsített ügyfél-átvilágítás**

A 37C01 sorból a Pmt. 15. §-a alapján, a Pmt. 65. §-ában meghatározott belső szabályzatban rögzített esetekben lefolytatott egyszerűsített ügyfél-átvilágítások száma.

**37C013 Fokozott ügyfél-átvilágítás**

A 37C01 sorból a Pmt. 16–17. §-a alapján lefolytatott fokozott ügyfél-átvilágítások száma.

**37C02 Privátbanki ügyfélkapcsolat létesítés**

Azon ügyfelek száma, akikkel az adatszolgáltató a tárgynegyedévben a 30/2024. (VI. 24.) MNB rendelet szerint, vezetői jóváhagyás mellett létesített privátbanki üzleti kapcsolatot.

**37C03 Ügyfél-átvilágítási hiányosság miatt korlátozott ügyfelek**

Azon ügyfelek száma, akik esetében az adatszolgáltató nem tudta végrehajtani a Pmt. 7–10. §-ában meghatározott ügyfél-átvilágítási intézkedéseket, ezért a Pmt. 13. § (8) bekezdése alapján az adatszolgáltatónál a tárgynegyedévben, az érintett ügyfélre vonatkozóan korlátozásra került sor (az adatszolgáltató megtagadta az üzleti kapcsolat létesítését, az ügyfél megbízását vagy az ügylet teljesítését). Minden érintett ügyfelet csak egyszer kell figyelembe venni, függetlenül attól, hogy a negyedévben hány alkalommal került sor az ügyfél megbízásának, illetve az ügylet teljesítésének megtagadására.

**37C04 Kapcsolattartási probléma miatt korlátozott ügyfelek**

Azon ügyfelek száma, akik esetében az adatszolgáltató a kapcsolatfelvétel sikertelensége miatt a Pmt. 12. § (5) bekezdése alapján korlátozást vezetett be (megtagadta az ügyfél által kezdeményezett, négymillió-ötszázezer forintot elérő összegű ügylet teljesítését).

**37C0511 Oroszországi származású ügyfelek**

Az oroszországi származású ügyfelek száma, illetve számláikon végrehajtott jóváírások és terhelések negyedéves együttes összege. Az 1. oszlopban az ügyfeleket úgy kell megadni, hogy abban szerepeljenek mind a negyedév végén aktív ügyfelek, mind pedig azok, akikkel a negyedév folyamán került sor az üzleti kapcsolat felmondására, illetve lezárására. A 2. oszlopban az érintett ügyfelek valamennyi ügylete, összeghatártól függetlenül jelentendő.

**37C05111 37C0511-ből: azon oroszországi származású ügyfelek, melyek negyedéves forgalma elérte vagy meghaladta az ötvenmillió forintot**

37C0511 sorból azon oroszországi származású ügyfelek száma, illetve tárgynegyedévi forgalma jelentendő, melyek forgalma a negyedévben elérte, vagy meghaladta az ötvenmillió forintot. Tárgynegyedévi forgalomként az adott ügyfél számláira a tárgynegyedévben érkező jóváírások és a tárgynegyedévben teljesített kifizetések (terhelések) együttes összegét kell figyelembe venni.

**37C0512 Oroszországi származású ügyfelekkel kapcsolatos bejelentések**

Az adatszolgáltató által a pénzügyi információs egységként működő hatóság részére a tárgynegyedévben küldött azon bejelentések összesített számát és a bejelentések teljes forintösszegét kell feltüntetni, amelyekben oroszországi származású ügyfél is bejelentésre került (ügyfélként vagy egyéb, bejelentéshez kapcsolódó személyként). A bejelentések teljes forintösszege az érintett tranzakciók együttes összege.

A 37C0521–37C0542 sor kitöltésére a 37C0511–37C0512sor kitöltési előírásai megfelelően alkalmazandók.

**37C06 Egyedileg a százmillió forintot elérő vagy meghaladó összegű ügyletek**

Azon ügyletek száma és összege, amelyeknél az ügyletek az adott tárgynegyedévben elérték vagy meghaladták egyedileg a százmillió forintot. Mind a tartós (üzleti kapcsolat), mind pedig az eseti jogviszony (ügyleti megbízás) keretében teljesített műveletek számát és összegét meg kell adni.

**37C061 37C06-ból: egyedileg az egymilliárd forintot elérő vagy meghaladó összegű ügyletek**

A 37C06 sorból azon ügyletek számát és összegét kell szerepeltetni, amelyeknél az ügyletek a tárgynegyedévben elérték vagy meghaladták egyedileg az egymilliárd forintot. Mind a tartós (üzleti kapcsolat), mind pedig az eseti jogviszony (ügyleti megbízás) keretében teljesített műveletek számát és összegét meg kell adni.

**37C062 37C06-ból: magas kockázati szinttel rendelkező ügyfelek által kezdeményezett ügyletek**

A 37C06 sorból azon, egyedileg a százmillió forintot elérő vagy meghaladó ügyletek számát és összegét szükséges feltüntetni, amelyeket olyan ügyfelek kezdeményeztek, akiket az adatszolgáltató a Pmt. 16. § (1) bekezdése szerint magas kockázatúnak tekint. A Pmt. 16. § (1) bekezdés b) pontja szerint ide kell érteni és magas kockázatúnak kell tekinteni azon ügyfeleket is, akiket, amelyeket az adatszolgáltató saját kockázatértékelésén alapuló belső szabályzatban rögzített esetek alapján minősít magas kockázatúnak. Ebben a sorban csak a tartós jogviszonyban (üzleti kapcsolat) álló ügyfelek tranzakcióira vonatkozó adatokat kell megadni, az adatok megadásakor az eseti jogviszony (ügyleti megbízás) nem vehető figyelembe.

**37C063 37C06-ból: nem magas kockázati szinttel rendelkező, megerősített eljárás alá tartozó ügyfelek által kezdeményezett ügyletek**

A 37C06 sorból azon, egyedileg a százmillió forintot elérő vagy meghaladó ügyletek számát és összegét szükséges feltüntetni, amelyeket olyan ügyfelek kezdeményeztek, akik az adatszolgáltató által nem magas kockázati szintbe kerültek besorolásra, de megerősített eljárás alá tartoznak. A Pmt., valamint a 30/2024. (VI. 24.) MNB rendelet rendelkezéseinek, továbbá a táblában használt ügylet fogalomnak megfelelően, mind a tartós (üzleti kapcsolat), mind pedig az eseti jogviszony (ügyleti megbízás) keretében teljesített műveletek számát és összegét meg kell adni.

**37C07 PEP ügyfelek egyedileg a tízmillió forintot elérő vagy meghaladó összegű ügyletei**

PEP-nek minősülő ügyfél számlájának javára vagy terhére a tárgynegyedévben teljesített azon ügyletek darabszáma és összege, amelyek elérték vagy meghaladták egyedileg a tízmillió forintot.

**37C071 37C07-ből: ügyletek összege elérte vagy meghaladta egyedileg a százmillió forintot**

A 37C07 sorból a PEP-nek minősülő ügyfél számlájának javára vagy terhére a tárgynegyedévben teljesített azon ügyletek darabszáma és összege, amelyek elérték, vagy meghaladták egyedileg a százmillió forintot.

**37C08 PEP tényleges tulajdonossal rendelkező ügyfelek egyedileg a tízmillió forintot elérő vagy meghaladó összegű ügyletei**

PEP tényleges tulajdonossal rendelkező ügyfél számlájának javára vagy terhére a tárgynegyedévben teljesített ügyletek darabszáma és összege, amelyek elérték vagy meghaladták egyedileg a tízmillió forintot.

**37C081 37C08-ból: ügyletek összege elérte vagy meghaladta egyedileg a százmillió forintot**

A 37C08 sorból a PEP tényleges tulajdonossal rendelkező ügyfél számlájának javára vagy terhére a tárgynegyedévben teljesített azon ügyletek darabszáma és összege, amelyek elérték vagy meghaladták egyedileg a százmillió forintot.

**37C09 Legjelentősebb összegű végrehajtott ügylet**

A tárgynegyedévi legmagasabb egyösszegű ügylet összegét kell megadni. Az ügylet kiválasztása független a megbízó vagy a kedvezményezett ügyfél kockázati besorolásától.

**37C091 Magas kockázati szinttel rendelkező ügyfelek legjelentősebb összegű végrehajtott ügylete**

Azon, tárgynegyedévi legmagasabb egyösszegű ügylet összege, amelyet az adatszolgáltató által a Pmt. 16. § (1) bekezdése szerint magas kockázatúnak tekintett ügyfél kezdeményezett, vagy magas kockázatúnak tekintett ügyfél számlájára került jóváírásra.

**37C092 Nem magas kockázati szinttel rendelkező, megerősített eljárás alá tartozó ügyfelek legjelentősebb összegű végrehajtott ügylete**

Azon, tárgynegyedévi legmagasabb egyösszegű ügylet összege, amelyet olyan ügyfél kezdeményezett, vagy olyan ügyfél számlájára került jóváírásra, akit az adatszolgáltató nem magas kockázati szintbe sorolt be, de megerősített eljárás alá tartozik.

**37C10 Huszonötmillió forintot elérő vagy meghaladó összegű készpénzbefizetés természetes személy ügyfél részére, az adatszolgáltató által hitelintézet(ek)nél vezetett megbízói pénzszámlára**

Természetes személy ügyfél részére, az adatszolgáltató által hitelintézet(ek)nél vezetett megbízói pénzszámlára (vagy saját pénztárba) történő, egyedileg huszonötmillió forintot elérő vagy meghaladó összegű készpénzbefizetések darabszáma és összege.

**37C11 Ötvenmillió forintot elérő vagy meghaladó összegű készpénzbefizetés jogi személy és jogi személyiséggel nem rendelkező ügyfél részére, az adatszolgáltató által hitelintézet(ek)nél vezetett megbízói pénzszámlára**

Jogi személy és jogi személyiséggel nem rendelkező ügyfél részére, az adatszolgáltató által hitelintézet(ek)nél vezetett megbízói pénzszámlára (vagy saját pénztárba) történő, egyedileg az ötvenmillió forintot elérő vagy meghaladó összegű készpénzbefizetések darabszáma, illetve összege.

**37C12 Legjelentősebb összegű végrehajtott készpénzbefizetés**

A tárgynegyedévben a legmagasabb összegű készpénzbefizetés összege, attól függetlenül, hogy a készpénzbefizetés milyen csatornán (saját pénztáron, vagy az adatszolgáltató által hitelintézet(ek)nél vezetett megbízói pénzszámláján) keresztül történik.

**37C121 Magas kockázati szinttel rendelkező ügyfelek legjelentősebb összegű végrehajtott készpénzbefizetése**

Azon, a tárgynegyedévben legmagasabb összegű készpénzbefizetés összege, amelyet az adatszolgáltató által a Pmt. 16. § (1) bekezdése szerint magas kockázatúnak tekintett ügyfél kezdeményezett, vagy magas kockázatúnak tekintett ügyfél számlájára került jóváírásra.

**37C122 Nem magas kockázati szinttel rendelkező, megerősített eljárás alá tartozó ügyfelek legjelentősebb összegű végrehajtott készpénzbefizetése**

Azon, a tárgynegyedévben legmagasabb összegű készpénzbefizetés összege, amelyet olyan ügyfél kezdeményezett, vagy olyan ügyfél számlájára került jóváírásra, akit az adatszolgáltató nem magas kockázati szintbe sorolt be, de megerősített eljárás alá tartozik.

**37C13 Egymással ténylegesen összefüggő, százmillió forintot elérő vagy meghaladó összegű készpénzbefizetés értékpapírszámlára**

Azon esetek száma és összértéke, amelyeknél a tárgynegyedévben azonos befizető egy héten belül egy vagy több olyan készpénzbefizetést teljestett ugyanazon értékpapírszámlára vagy az adatszolgáltató által hitelintézet(ek)nél vezetett megbízói pénzszámlára, amelyek együttes összege elérte vagy meghaladta a százmillió forintot. Egy esetnek számít, amennyiben százmillió forintot elérő vagy azt meghaladó készpénzbefizetést, készpénzbefizetéseket ugyanazon értékpapírszámlára teljesítettek, függetlenül attól, hogy hány ügyleti megbízás keretében teljesítették a készpénzbefizetést. Ezen sor vonatkozásában az adatokat attól függetlenül kell megadni, hogy a készpénzbefizetés milyen csatornán (saját pénztáron vagy az adatszolgáltató által hitelintézet(ek)nél vezetett megbízói pénzszámláján) keresztül történik.

**37C131 37C13-ból: 1 hónapon belül nem került befektetésre**

A 37C12 sorból azon esetek száma, amelyek ugyanabban a tárgynegyedévben a befizetéstől számított 1 hónapon belül nem kerültek befektetésre. Azon eseteket kell megadnia az adatszolgáltatónak, amelyeknél a jelentett tárgynegyedévet vizsgálva telt le a befizetéstől számított egy hónap.

**37C14 Egyedileg az ötvenmillió forintot elérő vagy meghaladó összegű ügyleti megbízások**

Azon ügyleti megbízások darabszáma és összege, amelyek elérték vagy meghaladták egyedileg az ötvenmillió forintot.

**37C141 37C14-ből: ügyleti megbízás összege elérte vagy meghaladta egyedileg a százmillió forintot**

A 37C14 sorból azon ügyleti megbízások darabszáma és összege, amelyek összege elérte vagy meghaladta egyedileg a százmillió forintot.

**37C15 Ötszázmillió forintot elérő vagy meghaladó összegű árfolyamnyereséget realizáló ügyfelek**

Azon ügyfelek száma és általuk elért árfolyamnyereség forintösszege, akik esetében a tárgynegyedévben ötszázmillió forintot elérő vagy azt meghaladó árfolyamnyereséget realizált az adatszolgáltató ügyfele.

**37C16 Legjelentősebb ügyfél által realizált árfolyamnyereség**

Azon ügyfél által realizált árfolyamnyereség forintösszege, amely az adott tárgynegyedévben a legmagasabb volt az adatszolgáltatónál.

**37C17 Kockázatos ügyfél és szokatlan ügylet kiszűrését biztosító szűrőrendszer riasztásai**

Az adatszolgáltató szűrőrendszere által kockázatosnak minősített ügyfél, illetve szokatlan ügylet vonatkozásában generált riasztások darabszáma az adott tárgynegyedévben.

A 37C17 sorban jelentett adatokat 2025. február 28-áig a 37C171–37C172 sorban a riasztás okára való tekintettel kell tovább bontani. A 37C17 sor egyenlő a 37C171 és a 37C172 sor összegével, míg a 37C171 sor értékét a 37C1711–37C1715 sorok összege adja meg.

**37C171 Kötelező, a 30/2024. (VI. 24.) MNB rendelet szerinti szűrési feltételek által generált riasztások**

A 37C17 sorból a 30/2024. (VI. 24.)MNB rendelet 30. § (1) bekezdése szerinti szűrési feltételek által generált riasztások tárgynegyedévi darabszáma.

Azon adatszolgáltatónak, aki él a 30/2024. (VI. 24.) MNB rendelet 30. § (3) bekezdésében foglalt lehetőséggel, vagyis a 37C1711–37C1715 sorban szereplő kötelező szűrési feltételeket más szűrésekkel helyettesíti, az érintett sorok vonatkozásában a 30/2024. (VI. 24.) MNB rendeletben megfogalmazott feltételrendszernek megfelelő adatkört leválogatás útján szükséges előállítania és jelentenie.

**37C1711 Riasztás oka: huszonötmillió forintot elérő vagy meghaladó összegű készpénzbefizetés természetes személy ügyfél részére**

A 37C171 sorból a huszonötmillió forintot elérő vagy meghaladó összegű, természetes személy ügyfél részére teljesített készpénzbefizetések kapcsán generált riasztások tárgynegyedévi darabszáma.

**37C1712 Riasztás oka: ötvenmillió forintot elérő vagy meghaladó összegű készpénzbefizetés jogi személy és jogi személyiséggel nem rendelkező ügyfél részére**

A 37C171 sorból az ötvenmillió forintot elérő vagy meghaladó összegű, jogi személy és jogi személyiséggel nem rendelkező ügyfél részére teljesített készpénzbefizetések kapcsán generált riasztások tárgynegyedévi darabszáma.

**37C1713 Riasztás oka: stratégiai hiányosságokkal rendelkező, kiemelt kockázatot jelentő harmadik országból kezdeményezett vagy oda továbbított huszonötmillió forintot elérő vagy meghaladó összegű ügylet**

A 37C171 sorból kiemelt kockázatú országból kezdeményezett vagy oda továbbított, huszonötmillió forintot elérő vagy meghaladó összegű ügyletek kapcsán generált riasztások tárgynegyedévi darabszáma.

**37C1714 Riasztás oka: huszonötmillió forintot elérő vagy meghaladó összegű, pénzátutalás adószámmal nem rendelkező jogi személy és jogi személyiséggel nem rendelkező ügyfél részére, vagy általa kezdeményezve**

A 37C171 sorból a huszonötmillió forintot elérő vagy meghaladó összegű, adószámmal nem rendelkező jogi személy és jogi személyiséggel nem rendelkező ügyfél részére vagy általa kezdeményezett pénzátutalások kapcsán generált riasztások tárgynegyedévi darabszáma.

**37C17141 37C1714-ből: a magas kockázati besorolású, adószámmal nem rendelkező jogi személy és jogi személyiséggel nem rendelkező ügyfelek pénzátutalásai kapcsán generált riasztások**

A 37C1714 sorból azon, huszonötmillió forintot elérő vagy meghaladó összegű, adószámmal nem rendelkező jogi személy és jogi személyiséggel nem rendelkező ügyfél részére vagy általa kezdeményezett pénzátutalások kapcsán generált riasztások tárgynegyedévi darabszáma, amelyeknél az adószámmal nem rendelkező ügyfelet az adatszolgáltató a Pmt. 16. § (1) bekezdése szerint magas kockázatúnak tekinti. A Pmt. 16. § (1) bekezdés b) pontja szerint ide kell érteni és magas kockázatúnak kell tekinteni azon ügyfeleket is, melyeket a szolgáltató saját kockázatértékelésén alapuló belső szabályzatban rögzített esetek alapján minősít magas kockázatúnak. Ezen sorban csak a tartós jogviszonyban (üzleti kapcsolat) álló ügyfelek tranzakcióira vonatkozó szűrési adatokat kell megadni..

**37C17142 37C1714-ből: a nem magas kockázati besorolású, megerősített eljárás alá tartozó adószámmal nem rendelkező jogi személy és jogi személyiséggel nem rendelkező ügyfelek pénzátutalásai kapcsán generált riasztások**

A 37C1714 sorból azon, huszonötmillió forintot elérő vagy meghaladó összegű, adószámmal nem rendelkező jogi személy és jogi személyiséggel nem rendelkező ügyfél részére vagy általa kezdeményezett pénzátutalások kapcsán generált riasztások tárgynegyedévi darabszáma, amelyeknél az adószámmal nem rendelkező ügyfél az adatszolgáltató által nem magas kockázati szintbe került besorolásra, de megerősített eljárás alá tartozik. A Pmt., valamint a 30/2024. (VI. 24.) MNB rendelet rendelkezéseinek, továbbá a táblában használt ügylet fogalomnak megfelelően mind a tartós (üzleti kapcsolat), mind pedig az eseti jogviszony (ügyleti megbízás) keretében teljesített tranzakciókra vonatkozó szűrési adatokat meg kell adni.

**37C1715 Riasztás oka: ötvenmillió forintot elérő vagy meghaladó összegű pénzátutalás nem magyar adószámmal rendelkező jogi személy és jogi személyiséggel nem rendelkező ügyfél részére, vagy általa kezdeményezve**

A 37C171 sorból az ötvenmillió forintot elérő vagy meghaladó összegű, nem magyar adószámmal rendelkező jogi személy és jogi személyiséggel nem rendelkező ügyfél részére vagy áltata kezdeményezett pénzátutalások kapcsán generált riasztások tárgynegyedévi darabszáma.

**37C17151 37C1715-ből: a magas kockázati besorolású nem magyar adószámmal rendelkező jogi személy és jogi személyiséggel nem rendelkező ügyfelek pénzátutalásai kapcsán generált riasztások**

A 37C1715 sorból azon, ötvenmillió forintot elérő vagy meghaladó összegű, nem magyar adószámmal rendelkező jogi személy és jogi személyiséggel nem rendelkező ügyfél részére vagy áltata kezdeményezett pénzátutalások kapcsán generált riasztások tárgynegyedévi darabszáma, amelyeknél a nem magyar adószámmal rendelkező ügyfelet az adatszolgáltató a Pmt. 16. § (1) bekezdése szerint magas kockázatúnak tekint. A Pmt. 16. § (1) bekezdés b) pontja szerint ide kell érteni és magas kockázatúnak kell tekinteni azon ügyfeleket is, melyeket a szolgáltató saját kockázatértékelésén alapuló belső szabályzatban rögzített esetek alapján minősít magas kockázatúnak. Ebben a sorban csak a tartós jogviszonyban (üzleti kapcsolat) álló ügyfelek tranzakcióira vonatkozó szűrési adatokat kell megadni.

**37C17152 37C1715-ből: a nem magas kockázati besorolású, megerősített eljárás alá tartozó nem magyar adószámmal rendelkező jogi személy és jogi személyiséggel nem rendelkező ügyfelek pénzátutalásai kapcsán generált riasztások**

A 37C1715 sorból azon, ötvenmillió forintot elérő vagy meghaladó összegű, nem magyar adószámmal rendelkező jogi személy és jogi személyiséggel nem rendelkező ügyfél részére vagy áltata kezdeményezett pénzátutalások kapcsán generált riasztások tárgynegyedévi darabszáma, amelyeknél a nem magyar adószámmal rendelkező ügyfél az adatszolgáltató által nem magas kockázati szintbe került besorolásra, de megerősített eljárás alá tartozik. A Pmt., valamint a 30/2024. (VI. 24.) MNB rendelet rendelkezéseinek, továbbá a táblában használt ügylet fogalomnak megfelelően, ebben a sorban mind a tartós (üzleti kapcsolat), mind pedig az eseti jogviszony (ügyleti megbízás) keretében teljesített tranzakciókra vonatkozó szűrési adatokat meg kell adni.

**37C172 Adatszolgáltató által definiált szűrési feltételek által generált riasztások**

A 37C17 sorból azon riasztások darabszáma, amelyek szűrési feltételeit az adatszolgáltató határozta meg, és a riasztások nem esnek a 37C151 sorban megadott kritériumok alá.

**37C18 Az adatszolgáltató nem tudta a szűrések elemzését és értékelését határidőn belül elvégezni**

Azon szűrések darabszáma a tárgynegyedévben, amelyek elemzését és értékelését az adatszolgáltató a 30/2024. (VI. 24.) MNB rendelet 31. § (2) bekezdésében meghatározott határidőn belül nem végezte el.

A 37C18 sorban kimutatott adatokat 2025. február 28-áig a 37C181 és 37C182 sorban a riasztás okára való tekintettel kell tovább bontani. A 37C18 sor egyenlő a 37C181 és a 37C182 sor összegével.

**37C181 Kötelező, a 30/2024. (VI. 24.) MNB rendelet szerinti szűrési feltételek által generált riasztások**

A 37C18 sorból a 30/2024. (VI. 24.) MNB rendelet 30. § (1) bekezdése szerinti szűrési feltételek által generált riasztások tárgynegyedévi darabszáma, amelyek elemzését és értékelését az adatszolgáltató a 30/2024. (VI. 24.) MNB rendelet szerinti határidőben nem végezte el.

**37C182 Adatszolgáltató által definiált szűrési feltételek által generált riasztások**

A 37C18 sorból azon riasztások darabszáma, amelyek szűrési feltételeit az adatszolgáltató határozta meg, és a feltételek nem esnek a 30/2024. (VI. 24.) MNB rendelet 30. § (1) bekezdése szerinti szűrési feltételek alá, és amely riasztások elemzését és értékelését az adatszolgáltató a 30/2024. (VI. 24.) MNB rendelet szerinti határidőben nem végezte el.

**37C19Saját bejelentések**

Az adatszolgáltató által a pénzügyi információs egységként működő hatóság részére a tárgynegyedévben küldött bejelentések összesített száma, illetve a bejelentések teljes forintösszege, amely az érintett tranzakciók együttes összegét jelenti.

A kimutatott adatokat a 37C191–37C193 sorban a bejelentést megalapozó gyanú típusára való tekintettel kell tovább bontani. A 37C19 sor egyenlő a 37C191–37C193 sorok összegével.

**37C191 Pmt. 30. §-a alapján pénzmosás gyanúja miatt tett bejelentések**

A 37C19 sorból az adatszolgáltató által pénzmosás gyanújával [Pmt. 30. § (1) bekezdés a) pontja] a pénzügyi információs egységként működő hatóság részére a tárgynegyedévben küldött bejelentések száma és a bejelentések teljes forintösszege.

**37C192 A Pmt. 30. §-a alapján terrorizmus finanszírozása gyanúja miatt tett bejelentések**

A 37C19 sorból az adatszolgáltató által terrorizmus finanszírozása gyanújával [Pmt. 30. § (1) bekezdés b) pontja] a pénzügyi információs egységként működő hatóság részére, a tárgynegyedévben küldött bejelentések száma és a bejelentések teljes forintösszege.

**37C193 A Kit. alapján tett bejelentések**

A 37C19 sorból az adatszolgáltató által a Kit. 4. § (1) bekezdése, illetve a 14. § (8) bekezdése alapján pénzügyi és vagyoni korlátozó intézkedés foganatosításáért felelős szerv, illetve a pénzügyi információs egységként működő hatóság részére a tárgynegyedévben küldött bejelentések száma és a bejelentések teljes forintösszege.

**37C20 4 munkanapra felfüggesztett tranzakciók**

Azon ügyletek száma és összege, amelyek teljesítését bejelentés alapjául szolgáló adat, tény, körülmény felmerülése miatt az adatszolgáltató a Pmt. 34. § (1) bekezdése szerint saját hatáskörben vagy 35. § (1) bekezdése alapján a pénzügyi információs egység rendelkezésének megfelelően felfüggesztette.

A 37C2011 és 37C2012 sor összege megegyezik az adatszolgáltató által a tárgynegyedévben alkalmazott összes felfüggesztés (37C20) számával.

**37C2011 Adatszolgáltató által kezdeményezett felfüggesztések**

A 37C20 sorból azon ügyletek darabszáma és összege, amelyek teljesítésének felfüggesztését a Pmt. 34. § (1) bekezdése alapán az adatszolgáltató kezdeményezte.

**37C2012 Pénzügyi információs egységként működő hatóság által kezdeményezett felfüggesztések**

A 37C20 sorból azon ügyletek darabszáma és összege, amelyek teljesítését az adatszolgáltató a Pmt. 35. § (1) bekezdése alapján a pénzügyi információs egység rendelkezésének megfelelően függesztette fel.

**37C202 37C20-ból: pénzügyi információs egységként működő hatóság kérésére meghosszabbított felfüggesztések**

A 37C20 sorból azon ügyletek darabszáma és összege, amelyek során az adatszolgáltató a Pmt. 35. § (3) bekezdése alapján a pénzügyi információs egységként működő hatóság jelzésére a felfüggesztést meghosszabbította.

**37C21 Bíróság, nyomozóhatóság által pénzmosás gyanúja miatt zárolt, lefoglalt követelések**

A bíróság, illetve a nyomozóhatóság által pénzmosás gyanúja miatt zárolt, illetve lefoglalt ügyfélkövetelések száma és – ténylegesen zárolt, illetve lefoglalt – összege. Csak a pénzmosás gyanúja miatt eszközölt zárolásokat, illetve lefoglalásokat kell jelenteni, a csalásgyanús, illetve esetleges szankciós indokúakat nem.

**37C22 Terrorista, illetve szankciós listák alapján zárolt követelések**

Azon ügyfelek száma és azok teljes ügyfélkövetelése, amelyeknél az adatszolgáltató általi zárolásra azért került sor, mert az ügyfél valamely, az adatszolgáltató által alkalmazott terrorista, illetve szankciós listán szerepelt, és ezt az adatszolgáltató a pénzügyi információs egységként működő hatóságnak mint illetékes hatóságnak bejelentette.

**37C23 Pénzmosás, illetve terrorizmus finanszírozása miatt megszüntetett üzleti kapcsolatok**

Azon üzleti kapcsolatok száma, amelyek a tárgynegyedévben megszüntetésre kerültek pénzmosással, illetve terrorizmusfinanszírozással kapcsolatban felmerülő okból.

**37C24 Kockázatmentesítés keretében megvizsgált ügyfélkapcsolatok**

Azon üzleti kapcsolatok száma, amelyek vonatkozásában a tárgynegyedévben a pénzügyi intézmények és azok közvetítői által megkövetelt, a pénzeszközök forrására vonatkozó információkról, valamint ezen információk igazoló ellenőrzése érdekében a pénzeszközök forrására vonatkozó dokumentumok bemutatásáról, a bejelentések alapjául szolgáló adat, tény, körülmény felismerésének elősegítéséről és a magas kockázattal járó ügyletek bejelentéséhez kapcsolódó intézkedésekről szóló 14/2020. (XII. 17.) MNB ajánlás [a továbbiakban: 14/2020. (XII. 17.) MNB ajánlás] IV. fejezetében meghatározott és felállított bizottság vagy a pénzmosás- és terrorizmusfinanszírozás-megelőzési feladatokat ellátó terület kockázatmentesítés keretében vizsgálta – annak eredményétől függetlenül – az üzleti kapcsolat megszüntetésének szükségességét. Amennyiben egy ügyfélkapcsolatot több körben is vizsgált az adatszolgáltató a tárgynegyedévben, az egynek jelentendő.

A 37C24 sorban kimutatott adatokat a 37C241–37C244 sorban az üzleti kapcsolat vizsgálatát megalapozó tényezőre való tekintettel kell tovább bontani. A 37C24 sor egyenlő a 37C241–37C244 sorok összegével.

**37C241 Bejelentések száma miatt**

A 37C24 sorból azon ügyfélkapcsolatok száma, amelyekhez kapcsolódóan a Pmt. 30. §-ában meghatározott bejelentések számossága indokolta az üzleti kapcsolat megszüntetésének vizsgálatát..

**37C242 Bejelentések összege miatt**

A 37C24 sorból azon ügyfélkapcsolatok száma, amelyekhez kapcsolódóan a Pmt. 30. §-ában meghatározott bejelentések összege indokolta az üzleti kapcsolat megszüntetésének vizsgálatát.

**37C243 Pénzügyi információs egység tájékoztatása alapján**

A 37C24 sorból azon ügyfélkapcsolatok száma, amelyekhez kapcsolódóan a pénzügyi információs egységtől érkező tájékoztatás eredményezte az üzleti kapcsolat megszüntetésének vizsgálatát..

**37C244 Egyéb pénzmosási és terrorizmus finanszírozási kockázat miatt**

A 37C24 sorból azon ügyfélkapcsolatok száma, amelyekhez kapcsolódóan az adatszolgáltató a 37C241–37C243 sorba be nem sorolható, egyéb pénzmosási és terrorizmus finanszírozási kockázat miatt saját hatáskörben kezdeményezte az üzleti kapcsolat megszüntetésének vizsgálatát.

**37C25 Társhatósági megkeresések**

A tárgynegyedévben hatóságtól (pl. Nemzeti Adó- és Vámhivatal, rendőrség, ügyészség) pénzmosás tárgyában, illetve pénzmosási bűncselekménnyel kapcsolatos, az adatszolgáltatóhoz érkezett azon megkeresések száma, ahol a hatóság az adatszolgáltató ügyfelével kapcsolatos kockázatra hívja fel a figyelmet (pl. tájékoztatás, felhívás, adatbekérés keretében). Az MNB-től érkeztetett megkeresést, olyan körlevél típusú megkeresést, amely nem tartalmaz az adatszolgáltató ügyfelét érintő, az adatszolgáltató által korábban pénzmosás gyanúja miatt tett bejelentésekhez kapcsolódó adatkiegészítés célú visszakérdezéseket, továbbá a pénzügyi információs egységként működő hatóságtól ügyletek felfüggesztése [Pmt. 35. § (1) bekezdése alapján elrendelt felfüggesztés, valamint a Pmt. 35. § (3) bekezdése szerinti meghosszabbítás] témában érkezett megkereséseket nem kell figyelembe venni. Utóbbi típusú megkereséseket a 37C2012, illetve a 37C202 sorban kell megadni. Nem jelentendők azon hatósági megkeresések, melyek nem pénzmosás tárgyában érkeztek, illetve nem pénzmosási bűncselekménnyel kapcsolatosak, hanem egyéb tárgyban, illetve témában (pl. csalás, sikkasztás) érkeztek az adatszolgáltató részére.

**37C26 Ügyfélpanasz**

A pénzmosással, illetve terrorizmusfinanszírozással kapcsolatban a tárgynegyedévben érkező panaszok száma. Ügyfélpanasznak kell tekinteni a fogyasztónak és a fogyasztónak nem minősülő személyektől érkező megkereséseket is.

**37C27 Belső ellenőri megállapítások**

Az adatszolgáltató által indított, a tárgynegyedévben lezárult, saját belső ellenőri vizsgálat során feltárt, az adatszolgáltató pénzmosás és terrorizmusfinanszírozás elleni tevékenységét elmarasztaló belső ellenőri megállapítások darabszáma. Az MNB határozati kötelezések kapcsán végzett ellenőrzések, valamint a nem saját tevékenység (pl. kiemelt közvetítők) esetében tett belső ellenőri megállapítások nem jelentendők.

**37C28 Informatikai fejlesztések**

A tárgynegyedévben az adatszolgáltatónál fejlesztési igényként leadott, illetve folyamatban lévő pénzmosás és terrorizmusfinanszírozás elleni tevékenységhez kapcsolódó informatikai fejlesztések száma.

### 1.27. 37D Pénzmosással és terrorizmusfinanszírozással kapcsolatos éves adatok

A táblában az adatszolgáltató tulajdonosi szerkezetéről, ügyfeleiről, valamint az általa a Pmt. szerinti belső szabályzata alapján lefolytatott eljárások keretében összegyűjtött információkról kell adatot szolgáltatni.

**A táblában használt fogalmak**

* *az adózási szempontból nem együttműködő országok és területek európai uniós jegyzéke:* https://www.consilium.europa.eu/hu/policies/eu-list-of-non-cooperative-jurisdictions/;
* *eseti ügyfél:* aki az adatszolgáltatóval nem áll tartós szerződéses jogviszonyban és személyes közreműködés mellett eseti jelleggel végez ügyleteket (ügyleti megbízásokat);
* *kettős felhasználású termék*: a 428/2009/EK tanácsi rendelet 2. cikk 1. pontja szerinti, a hivatkozott tanácsi rendelet I. mellékletét képező jegyzékben szereplő termék;
* *kiemelt kockázatú ország*: a Pmt. 3. § 31. pontja szerinti stratégiai hiányosságokkal rendelkező, kiemelt kockázatot jelentő harmadik ország;
* *kiemelt közszereplő*: a Pmt. 4. § (1) és (2) bekezdése szerinti természetes személy;
* *kiemelt közszereplő közeli hozzátartozója*: a Pmt. 4. § (3) bekezdése szerinti természetes személy;
* *kiemelt közszereplővel közeli kapcsolatban álló személy*: a Pmt. 4. § (4) bekezdése szerinti természetes személy;
* *magas kockázatúnak minősített ország, térség:* a 21/2017. (VIII. 3.) NGM rendelet 2. melléklet 3. pontjában foglaltak alapján, az adatszolgáltató által magas kockázatúnak minősített ország, térség;
* *összetett tulajdonosi struktúra:* olyan társaság, amelynek tulajdonosi szerkezete a társaság üzleti tevékenységének jellegéhez képest szokatlannak vagy túlzottan összetettnek tűnik; a tulajdonosi szerkezet a társaság üzleti tevékenységének jellegéhez képest túlzottan összetett, ha a társaság tulajdonosi struktúrájában háromnál több társaság érintettségével egymásba fonódások (hurkok) révén a társaságok kölcsönösen egymás tulajdonosai, vagy a tulajdonosi szerkezetben több, mint három szinten, közvetett részesedéssel rendelkező tulajdonosok találhatók, vagy a tulajdonosi szerkezetben több mint négy jogi személy vagy jogi személyiséggel nem rendelkező társaság rendelkezik tulajdoni hányaddal;
* *származás*: az ügyfél bármilyen kimutatható, az adatszolgáltató által pénzmosási szempontból lényegesnek minősített kapcsolata – legyen az személyes vagy üzleti – a hivatkozott országgal, térséggel vagy területtel; pénzmosási szempontból lényegesnek minősített kapcsolat esetén vizsgálandó különösen, de nem kizárólagosan: ügyfél székhelye, lakó- és tartózkodási helye, állampolgársága, ügyfél tényleges tulajdonosának lakó- és tartózkodási helye, állampolgársága, ügyfél tényleges tulajdonosi minősége az adott országban székhellyel rendelkező jogi személyben vagy jogi személyiséggel nem rendelkező szervezetben, ügyfél tájékoztatása alapján, ügyfélnek ténylegesen igazolt kapcsolat nélküli szoros kötődése egy országgal vagy térséggel (pl. menekültstátuszhoz, kisebbségek helyzetéhez kapcsolódó információk), üzleti tevékenységét jelentősen befolyásoló kapcsolat(ok) (pl. az ügyfél vagyoni helyzetéhez mérten jelentős összegű, honosságától eltérő országból származó pénzösszegek, az ügyfél szolgáltatását igénybe vevők túlnyomó többsége az ügyfél honosságától eltérő országhoz köthető);
* *tárgyév végi állapot*: az adott naptári év utolsó napján fennálló állapot;
* *tényleges tulajdonos:* a Pmt. 3. § 38. pontja szerinti jogalany;
* *tulajdonos:* azon természetes vagy jogi személy, illetve szervezet, amely az adatszolgáltatóban közvetlenül vagy közvetve a szavazati jogok vagy a tulajdoni hányad legalább tíz százalékát birtokolja;
* *ügyfél:* akit a Pmt. rendelkezéseinek megfelelően az adatszolgáltatónak kockázatba kell sorolnia, és aki az adatszolgáltató tevékenységi körébe tartozó szolgáltatás igénybevételére vonatkozóan az adatszolgáltatóval szerződés megkötésével tartós jogviszonyt létesít;
* *ügylet:* jelenti mind az üzleti kapcsolat, mind pedig az ügyleti megbízás során teljesített ügyletet;
* *ügyleti megbízás:* azon ügylet, amelyet az adatszolgáltatóval tartós szerződéses jogviszonyban nem álló személy, személyes közreműködés mellett eseti jelleggel végez.

**A tábla oszlopai**

A tábla 1. oszlopában a tárgyévre vonatkozó adatot fő, illetve darabszám tekintetében kell megadni.

A tábla 2., illetve 3. oszlopában, az érintett soroknál szereplő meghatározás szerint, az adatszolgáltató szemszögéből a jóváírások, illetve a terhelések éves összesített értékét minden esetben forintban szükséges megadni oly módon, hogy az ügyféltételek közül nem kell figyelembe venni az ügyfél saját számlái közötti forgalmat, valamint az adatszolgáltató és az ügyfél közötti forgalmat. A forintra történő átszámítást a tárgyév utolsó napján érvényes, az MNB által közzétett hivatalos devizaárfolyamon, illetve az MNB által nem jegyzett deviza esetében a számviteli szabályok szerint megállapított devizaárfolyamon kell elvégezni. Azon sorokban, ahol a jóváírásokat és a terheléseket ügyfél vonatkozásában szükséges megadni, ott az ügyfél összes számlájának forgalma együttesen vizsgálandó.

**A tábla sorai**

**37D01 Kiemelt kockázatú országban nyilvántartott tulajdonosi kör**

A tárgyév végi állapot szerint az adatszolgáltató azon tulajdonosainak száma, akik, illetve amelyek kiemelt kockázatú országban rendelkeznek lakóhellyel, illetve ezen országokban kerültek bejegyzésre, nyilvántartásba vételre.

**37D02 Kiemelt kockázatú országban bejegyzett képviselet, fióktelep vagy tulajdonosi érdekeltség**

A tárgyév végi állapot szerint az adatszolgáltatónak és tulajdonosának kiemelt kockázatú országban nyilvántartott, illetve bejegyzett képviseletének, fióktelepének, illetve azoknak a pénzügyi szolgáltatóknak az együttes darabszáma, amelyekben az adatszolgáltató vagy tulajdonosa tíz százaléknál nagyobb tulajdonosi részesedéssel rendelkezik.

**37D03 Pénzmosás- és terrorizmusfinanszírozás-megelőzési feladatokat ellátó területen rendelkezésre álló erőforrás (FTE)**

A tárgyév végi állapot szerint a rendelkezésre álló pénzmosás- és terrorizmusfinanszírozás-megelőzési feladatokat ellátó területen egy teljes munkanapra (napi 8 óra) vetített erőforrás összege (a továbbiakban: Erőforrás).

A 37D03 sorban és annak alábontó soraiban kizárólag a pénzmosás és terrorizmusfinanszírozás- megelőzési feladatokat ellátó terület rendelkezésére álló Erőforrás jelentendő, vagyis a pénzmosás megelőzési terület (AML) rendelkezésére álló teljes Erőforrás (FTE) adat, illetve ezen belül az egyes szakfeladatokra eső Erőforrás (FTE) bontás megadása szükséges. Az egyéb, pénzmosás- és terrorizmusfinanszírozás-megelőzés jellegű feladatokat (pl. ügyfélátvilágítás, szankciós szűrés, bejelentés) is részben ellátó területek (pl. üzleti terület, nemzetközi pénzforgalom) vonatkozásában a pénzmosás- és terrorizmusfinanszírozás-megelőzés jellegű feladatokra eső erőforrás (FTE) adatok nem tartoznak ide. Ugyancsak nem tartoznak ide – így az alábontó sorokban sem szerepeltetendők – a kiszervezés keretében végzett tevékenység esetén a beszállító által ezekre a feladatokra alkalmazott erőforrás (FTE) adatok.

A 37D031–37D037 sorok összegének meg kell egyeznie a 37D03 sorban megadott adattal, az adatokat egy tizedesjegy pontossággal kell jelenteni.

**37D031 Vezetői feladatok**

A 37D03 sorból a rendelkezésre álló Erőforrás vezetői feladatok ellátására szolgáló része.

**37D032 Operáció – szankciós és tranzakció szűrés, illetve bejelentés**

A 37D03 sorból az Erőforrás operáción belül, a szankciós- és tranzakció szűréssel, illetve bejelentéssel foglalkozó része.

**37D033 Operáció – ügyfél-átvilágítás, ügyfélbefogadás**

A 37D03 sorból az Erőforrás operáción belül, ügyfél-átvilágítással, ügyfélbefogadással foglalkozó része.

**37D034 Másodlagos kontroll**

A 37D03 sorból rendelkezésre álló Erőforrás másodlagos kontrollra csoportosított része. Az adatszolgáltató saját megítélésén alapul, hogy az általa alkalmazott eljárások során mi minősül másodlagos kontrollfunkciónak. A másodlagos kontroll alatt értendő többek között: riasztások, bejelentések, ügyfél-átvilágítások során alkalmazott négyszem elv, minőségellenőrzési funkció.

**37D035 Szabályozás, tanácsadás, projekt**

A 37D03 sorból rendelkezésre álló Erőforrás pénzmosás- és terrorizmusfinanszírozás-megelőzési tevékenységgel összefüggő szabályozásra, tanácsadásra, projektre csoportosított része. E sor vonatkozásában nem kell figyelembe venni az általános compliance tevékenységgel kapcsolatos feladatokat (pl. etika, összeférhetetlenség).

**37D036 Képzés, oktatás**

A 37D03 sorból az Erőforrás képzésre, oktatásra csoportosított része. Ebben a sorban szerepeltetni kell minden, pénzmosás- és terrorizmusfinanszírozás-megelőzési tevékenységgel összefüggő képzést, oktatást, függetlenül attól, hogy az személyes megjelenést igényel vagy e-learning jellegű, általános vagy specifikus. Központi tréningek esetén fel kell tüntetni a tréningek összeállításához, megtartásához igénybe vett helyi erőforrást.

**37D037 Egyéb**

A 37D03 sorból rendelkezésre álló Erőforrás egyéb feladatra csoportosított része.

**37D04 Ügyfelek száma**

Az adatszolgáltató azon ügyfeleinek száma a tárgyév végi állapot szerint – december 31-ei állományi adat –, akik az adatszolgáltató tevékenységi körébe tartozó szolgáltatás igénybevételére vonatkozóan az adatszolgáltatóval szerződés megkötésével tartós jogviszonyt (üzleti kapcsolatot) létesítettek.

Tekintettel a Pmt. 6/A. §-ára, ezen sorban megadott adat egyenlő a kockázati kategória szerinti bontásban a 37D0411, 37D0412 és 37D0413 sorban megadott számok összegével.

**37D0411 Ügyfelek kockázati szintje magas**

A 37D04 sorból az adatszolgáltató által magas kockázati kategóriába sorolt ügyfelek száma.

**37D04111 Kiemelt kockázatú országból származó ügyfelek**

A 37D0411 sorból azon ügyfelek száma, illetve számláikon végrehajtott jóváírások és terhelések éves összesített értékösszege, akik pénzmosási szempontból lényegesnek minősített kapcsolattal rendelkeznek kiemelt kockázatot jelentő országgal.

**37D04112 Ügyfél kiemelt közszereplő, kiemelt közszereplő közeli hozzátartozója, kiemelt közszereplővel közeli kapcsolatban álló személy**

A 37D0411 sorból azon ügyfelek száma, illetve számláikon végrehajtott jóváírások és terhelések éves összesített értékösszege, akik kiemelt közszereplőnek, kiemelt közszereplő közeli hozzátartozójának, vagy kiemelt közszereplővel közeli kapcsolatban álló személynek minősülnek.

**37D04113 Ügyfél tényleges tulajdonosa kiemelt közszereplő, kiemelt közszereplő közeli hozzátartozója, kiemelt közszereplővel közeli kapcsolatban álló személy**

A 37D0411 sorból azon ügyfelek száma, illetve számláikon végrehajtott jóváírások és terhelések éves összesített értékösszege, akiknek a tényleges tulajdonosa kiemelt közszereplőnek, kiemelt közszereplő közeli hozzátartozójának, vagy kiemelt közszereplővel közeli kapcsolatban álló személynek minősül. A Pmt. 16. § (1) bekezdés d) pontja alapján a többségi tulajdonú állami vállalatnak a Pmt. 3. § 38. pont f) alpontja alapján megállapított tényleges tulajdonosa nem esik a magas kockázati besorolás és fokozott ügyfél-átvilágítási többlet intézkedések hatálya alá, ezért ezen személyekre vonatkozó adat ebben a sorban nem szerepeltetendő.

**37D04114 Nonprofit gazdasági társaság ügyfelek**

A 37D0411 sorból azon nonprofit szervezet ügyfelek száma, illetve számláikon végrehajtott jóváírások és terhelések éves összesített értékösszege, akik esetében az adatszolgáltató – belső kockázatértékelése alapján – fokozott ügyfél-átvilágítási intézkedések alkalmazását írja elő. Nonprofit szervezetnek minősül az a jogalany, amelynek létesítése elsődlegesen nem gazdasági tevékenység során biztosított vagyonszerzést céloz (pl. alapítvány, egyesület, párt, egyház).

**37D04115 Ügyfél tényleges tulajdonosa kiemelt kockázatú országból származik**

A 37D0411 sorból azon ügyfelek száma, illetve számláikon végrehajtott jóváírások és terhelések éves összesített értékösszege, akik tényleges tulajdonosai pénzmosási szempontból lényegesnek minősített kapcsolattal rendelkeznek kiemelt kockázatot jelentő országgal.

**37D04116 Bemutatóra szóló részvény, részvényesi meghatalmazott**

A 37D0411 sorból azon ügyfelek száma, illetve számláikon végrehajtott jóváírások és terhelések éves összesített értékösszege, akik bemutatóra szóló részvénnyel rendelkeznek, vagy akik képviseletében részvényesi meghatalmazott jár el.

**37D04117 Ügyfél szokatlanul vagy túlzottan összetett tulajdonosi struktúrával rendelkezik**

A 37D0411 sorból azon ügyfelek száma, illetve számláikon végrehajtott jóváírások és terhelések éves összesített értékösszege, akiknek a tulajdonosi szerkezetét összetett tulajdonosi struktúra jellemzi.

**37D04118 Saját kockázatértékelésen alapuló belső szabályzatban rögzített esetek**

A 37D0411 sorból azon ügyfelek száma, illetve számláikon végrehajtott jóváírások és terhelések éves összesített értékösszege, akik az adatszolgáltató saját kockázatértékelésében megállapított, belső szabályzatában rögzítettek alapján, magas ügyfélkockázati kategóriába tartoznak, és a 37D04111–37D04117 sorokban meghatározott kritériumok egyikének sem feleltethetők meg.

**37D0412 Ügyfelek kockázati szintje átlagos**

A 37D04 sorból az adatszolgáltató által átlagos kockázati kategóriába sorolt ügyfelek száma.

**37D0413 Ügyfelek kockázati szintje alacsony**

A 37D04 sorból az adatszolgáltató által alacsony kockázati kategóriába sorolt ügyfelek száma.

**37D051 Nem magas kockázati szinttel rendelkező, megerősített eljárás alá tartozó ügyfelek**

A tárgyév végi állapot szerint azon ügyfelek száma, akiket az adatszolgáltató saját kockázatértékelése alapján nem minősített magas kockázatúnak, de az ügyfél megerősített eljárás alá tartozik. Amennyiben az adatszolgáltató saját kockázatértékelése alapján magas kockázati kategóriába sorolta az ügyfelet, és ez alapján tartozik az ügyfél megerősített eljárás alá, úgy ezen ügyfeleket a 37D04 sorban és annak alábontó soraiban szükséges szerepeltetni, és ezen ügyfelek vonatkozásában nem töltendő ki a 37D0511–37D0514 sor.

**37D0511 Havi százmillió forintot elérő vagy meghaladó készpénzforgalmat lebonyolító ügyfelek**

A 37D051 sorból azon ügyfelek száma, akik által az adatszolgáltató hitelintézet(ek)nél vezetett megbízói pénzszámlájára teljesített készpénzbefizetések teljes forintösszegének értéke elérte, vagy meghaladta a százmillió forintot egy naptári hónapban, illetve ezen készpénzbefizetések (jóváírások) éves összesített összege. A tábla 1. oszlopában egy ügyfelet a tárgyévben csak egyszer szükséges az adatszolgáltatónak feltüntetnie, annak ellenére is, ha ugyanazon ügyfélnek egynél több hónapban is elérte vagy meghaladta a készpénzbefizetései teljes forintösszegének értéke a százmillió forintot, a 2. és 3. oszlopban azonban a készpénzforgalom teljes éves összesített értékét kell megadni.

**37D0512 Bejelentett ügyfelek**

A 37D051 sorból azon ügyfelek száma, illetve számláikon végrehajtott jóváírások és terhelések éves összesített értékösszege, akikkel kapcsolatban az adatszolgáltató a Pmt. 30. § (1) bekezdése szerinti legutolsó bejelentése óta egy év nem telt el.

**37D0513 Magyarországon lakóhellyel vagy tartózkodási hellyel nem rendelkező természetes személy ügyfelek**

A 37D051 sorból azon ügyfelek száma, illetve számláikon végrehajtott jóváírások és terhelések éves összesített értékösszege, akik Magyarországon sem bejelentett lakóhellyel, sem tartózkodási hellyel nem rendelkeznek.

**37D0514 Saját kockázatértékelésen alapuló belső szabályzatban rögzített esetek**

A 37D051 sorból az adatszolgáltató saját kockázatértékelése, illetve belső szabályzatában rögzítettek alapján azon ügyfelek száma, illetve számláikon végrehajtott jóváírások és terhelések éves összesített értékösszege, akik nem magas kockázatú kategóriában szerepelnek, de megerősített eljárás alá tartoznak, és a 37D0511-37D0513 sorokban meghatározott kritériumok egyikének sem feleltethetők meg.

**37D061 Adószámmal nem rendelkező jogi személy, illetve jogi személyiséggel nem rendelkező szervezet ügyfelek**

A tárgyév végi állapot szerint azon jogi személy vagy jogi személyiséggel nem rendelkező ügyfelek száma, illetve számláikon végrehajtott jóváírások és terhelések éves összesített értékösszege, akik adószámmal egyáltalán nem rendelkeznek.

**37D0611 37D061-ből: a magas kockázati besorolású adószámmal nem rendelkező jogi személy, illetve jogi személyiséggel nem rendelkező ügyfelek**

Tárgyév végi állapot szerint a 37D061 sorból azon jogi személy vagy jogi személyiséggel nem rendelkező ügyfelek száma, illetve számláikon végrehajtott jóváírások és terhelések éves összesített értékösszege, akik adószámmal egyáltalán nem rendelkeznek és akiket az adatszolgáltató a Pmt. 16. § (1) bekezdése szerint magas kockázatúnak tekint. A Pmt. 16. § (1) bekezdés b) pontja szerint magas kockázatúnak kell tekinteni azon ügyfeleket is, melyeket az adatszolgáltató saját kockázatértékelésén alapuló belső szabályzatban rögzített esetek alapján minősít magas kockázatúnak.

**37D0612 37D061-ből: a nem magas kockázati besorolású, megerősített eljárás alá tartozó adószámmal nem rendelkező jogi személy és jogi személyiséggel nem rendelkező ügyfelek**

Tárgyév végi állapot szerint a 37D061 sorból azon jogi személy vagy jogi személyiséggel nem rendelkező ügyfelek száma, illetve számláikon végrehajtott jóváírások és terhelések éves összesített értékösszege, akik adószámmal egyáltalán nem rendelkeznek és akik az adatszolgáltató által nem magas kockázati szintbe kerültek besorolásra, de megerősített eljárás alá tartoznak.

**37D062 Nem magyar adószámmal rendelkező jogi személy, illetve jogi személyiséggel nem rendelkező szervezet ügyfelek**

A tárgyév végi állapot szerint azon jogi személy vagy jogi személyiséggel nem rendelkező ügyfelek száma, illetve számláikon végrehajtott jóváírások és terhelések éves összesített értékösszege, akik nem magyar adószámmal rendelkeznek.

**37D0621 37D062-ből: a magas kockázati besorolású nem magyar adószámmal rendelkező jogi személy, illetve jogi személyiséggel nem rendelkező ügyfelek**

Tárgyév végi állapot szerint a 37D062 sorból azon jogi személy vagy jogi személyiséggel nem rendelkező ügyfelek száma, illetve számláikon végrehajtott jóváírások és terhelések éves összesített értékösszege, akik nem magyar adószámmal rendelkeznek és akiket az adatszolgáltató a Pmt. 16. § (1) bekezdése szerint magas kockázatúnak tekint. A Pmt. 16. § (1) bekezdés b) pontja szerint ide kell érteni és magas kockázatúnak kell tekinteni azon ügyfeleket is, melyeket az adatszolgáltató saját kockázatértékelésén alapuló belső szabályzatban rögzített esetek alapján minősít magas kockázatúnak.

**37D0622 37D062-ből: a nem magas kockázati besorolású, megerősített eljárás alá tartozó nem magyar adószámmal rendelkező jogi személy és jogi személyiséggel nem rendelkező ügyfelek**

Tárgyév végi állapot szerint a 37D062 sorból azon jogi személy vagy jogi személyiséggel nem rendelkező ügyfelek száma, illetve számláikon végrehajtott jóváírások és terhelések éves összesített értékösszege, akik nem magyar adószámmal rendelkeznek és akik az adatszolgáltató által nem magas kockázati szintbe kerültek besorolásra, de megerősített eljárás alá tartoznak.

**37D063 Fegyverkereskedelemmel vagy kettős felhasználású termékkel foglalkozó ügyfelek**

A tárgyév végi állapot szerint azon ügyfelek száma, akik, illetve amelyek az ügyfél-átvilágítás során beszerzett, a jogszabályok alapján az adatszolgáltató rendelkezésére álló információk szerint fegyverkereskedelemmel vagy kettős felhasználású termékekkel foglalkoznak.

**37D064 Ingatlanforgalmazással foglalkozó ügyfelek**

A tárgyév végi állapot szerint a Pmt. 3. § 17. pontja szerinti ingatlanügylettel kapcsolatos tevékenységet végző ügyfelek száma.

**37D065 Szerencsejáték szervezéssel foglalkozó ügyfelek**

A tárgyév végi állapot szerint azon ügyfelek száma, akik, illetve amelyek hatósági engedélyhez kötött játékkaszinót, kártyatermet működtetnek vagy szerencsejáték szervező tevékenységet folytatnak.

**37D066 Bizalmi vagyonkezelő ügyfelek**

A tárgyév végi állapot szerint azon jogi személyiségű ügyfelek száma, illetve az adatszolgáltatónál vezetett számláik összesített záró egyenlegének az összege, amelyek a Ptk. 6:310. §-a szerinti bizalmi vagyonkezelési szerződés alapján vagyonkezelői tevékenységet folytatnak.

**37D071 Adatszolgáltató által magas kockázatúnak minősített országokból, térségekből származó ügyfelek**

A tárgyév végi állapot szerint az adatszolgáltató által magas kockázatúnak minősített országokból, térségekből származó ügyfelek száma, illetve számláikon végrehajtott jóváírások és terhelések éves összesített értékösszege. A sorban összeghatártól függetlenül valamennyi, az adatszolgáltató által magas kockázatúnak minősített országból, térségből származó ügyfélhez kapcsolódó tranzakció jelentendő. Azon országok, melyek jogszabályi rendelkezés alapján minősülnek kiemelt kockázatú országnak, nem tartoznak az adatszolgáltató által magas kockázatúnak minősített országok, térségek közé, ezért azok ezen sorban nem jelentendők.

**37D072 Adózási szempontból nem együttműködő országokból, illetve területekről származó ügyfelek**

A tárgyév végi állapot szerint az Európai Unió Tanácsa következtetései alapján kiadott, az adózási szempontból nem együttműködő országok és területek európai uniós jegyzékében szereplő országból, területről származó ügyfelek száma, illetve számláikon végrehajtott jóváírások és terhelések éves összesített értékösszege. A sorban összeghatártól függetlenül valamennyi tranzakció jelentendő.

**37D081 Ötvenmillió forintot elérő vagy meghaladó ügyleti megbízás miatt átvilágított eseti ügyfelek**

Azon eseti ügyfelek száma, illetve általuk végrehajtott ügyletek éves összesített értékösszege, akik az adatszolgáltató által hitelintézet(ek)nél vezetett megbízói pénzszámlára eseti ügyfélként ötvenmillió forintot elérő vagy meghaladó összegű készpénztranzakciókat (befizetéseket) – ügyleti megbízást – teljesítettek.

**37D091 Magas kockázatúnak minősített országokból, térségekből érkező jóváírások**

Magas kockázatúnak minősített országból, térségből érkező jóváírások száma és forintban megadott összértéke. A sorban összeghatártól függetlenül valamennyi tranzakció jelentendő. Magas kockázatúnak minősített országnak, térségnek kell tekinteni a kiemelt kockázatú országokat, valamint a kockázati alapon adatszolgáltató által magas kockázatúnak minősített országokat, illetve térségeket.

**37D0911 37D091-ből: magas kockázati szinttel rendelkező ügyfelek számlájára érkező jóváírások**

A 37D091 sorból azon, magas kockázatúnak minősített országokból, térségekből érkező jóváírások száma és forintban megadott összértéke, melyek magas kockázati szinttel rendelkező ügyfelek számlájára kerültek jóváírásra.

**37D0912 37D091-ből: nem magas kockázati szinttel rendelkező, megerősített eljárás alá tartozó ügyfelek számlájára érkező jóváírások**

A 37D091 sorból azon, magas kockázatúnak minősített országokból, térségekből érkező jóváírások száma és forintban megadott összértéke, melyek nem magas kockázati szinttel rendelkező, de megerősített eljárás alá tartozó ügyfelek számlájára kerültek jóváírásra.

**37D092 Magas kockázatúnak minősített országokba, térségekbe irányuló terhelések**

Magas kockázatúnak minősített országokba, térségekbe irányuló pénzforgalmi terhelések száma és forintban megadott összértéke. A sorban összeghatártól függetlenül valamennyi tranzakció jelentendő. Magas kockázatúnak minősített országnak, térségnek kell tekinteni a kiemelt kockázatú országokat, valamint a kockázati alapon adatszolgáltató által magas kockázatúnak minősített országokat, illetve térségeket.

**37D0921 37D092-ből: magas kockázati szinttel rendelkező ügyfelek számlájáról kezdeményezett terhelések**

A 37D092 sorból azon, magas kockázatúnak minősített országokba, térségekbe irányuló pénzforgalmi terhelések száma és forintban megadott összértéke, mely tranzakciókat magas kockázati szinttel rendelkező ügyfelek számlájáról kezdeményeztek.

**37D0922 37D092-ből: nem magas kockázati szinttel rendelkező, megerősített eljárás alá tartozó ügyfelek számlájáról kezdeményezett terhelések**

A 37D092 sorból azon, magas kockázatúnak minősített országokba, térségekbe irányuló pénzforgalmi terhelések száma és forintban megadott összértéke, mely tranzakciókat nem magas kockázati szinttel rendelkező, de megerősített eljárás alá tartozó ügyfelek számlájáról kezdeményeztek.

**37D10 Pénzmosás- és terrorizmusfinanszírozás-megelőzés vonatkozású új üzleti gyakorlat**

A tárgyévben a pénzmosás- és terrorizmusfinanszírozás-megelőzési tevékenységgel kapcsolatban az adatszolgáltató által bevezetett új üzleti gyakorlat száma, például új teljesítési megoldás, új vagy fejlődő technológia.

**37D11 Egyedileg a tízmillió forintot elérő vagy meghaladó készpénzbefizetések**

A tárgyévben az adatszolgáltató által hitelintézet(ek)nél vezetett megbízói pénzszámlára készpénzben teljesített befizetések darabszáma, illetve a megbízói pénzszámlára történő készpénzbefizetések (jóváírások) teljes forintösszege, amelyek értéke elérte vagy meghaladta egyedileg a tízmillió forintot.

**37D12 Más szolgáltató által végzett ügyfél-átvilágítás átvétele**

A Pmt. 22–24. §-a szerinti, más szolgáltató által végzett és az adatszolgáltató által elfogadott ügyfél-átvilágítások száma.

**37D13 Távollévő ügyfél közhiteles okiratok által történő átvilágítása**

Azon ügyfél-átvilágítások száma, amelyeknél a természetes személy ügyféllel történő üzleti kapcsolat létesítése közhiteles okiratok beküldése alapján történik, vagy jogi személyiséggel rendelkező, illetve jogi személyiséggel nem rendelkező ügyfél esetében az átvilágítási adatok átadása nem személyesen vagy auditált elektronikus hírközlő eszköz útján, a képviselő közreműködésével, hanem a céges közhiteles dokumentáció postai úton történő beküldésével történik. Ebben a sorban nem jelentendők azok az esetek, ahol a kapcsolatfelvétel személyesen megtörténik, de a szükséges hitelesített dokumentumokat az ügyfél postai úton utólag küldi meg az adatszolgáltatónak.

**37D14 Igazolt fizetési számla**

Azon esetek tárgyévi darabszáma, amelyeknél az ügyfél által a számlanyitáshoz számlájának – amelyről és amelyre fizetésre sor kerül az ügyfélszámla javára és terhére – fennállásáról szóló igazolás került benyújtásra.

**37D15 Meghatalmazott közreműködése mellett végzett ügyfél-átvilágítás**

Azon ügyfél-átvilágítások száma, amelyeknél az ügyfél helyett és nevében meghatalmazott jár el, és az ügyfél-átvilágítási intézkedéseket az adatszolgáltató a meghatalmazott részvételével végezte el.

**37D16 Közvetítő által végzett átvilágítás**

A Bszt. 111. § (2) bekezdésében meghatározott közvetítők által, a tárgyévben végzett átvilágítások száma.

**37D17 Auditált elektronikus hírközlő eszköz útján végzett elektronikus ügyfél-átvilágítás**

Azon ügyfél-átvilágítások száma, amelyeket az adatszolgáltató a tárgyévben auditált elektronikus hírközlő eszköz útján végzett el.

**37D17 Auditált elektronikus hírközlő eszköz útján végzett elektronikus ügyfél-átvilágítás**

Azon ügyfél-átvilágítások száma, amelyeket az adatszolgáltató az adott tárgyévben auditált elektronikus hírközlő eszköz útján végez el.

### 1.28. 37FA Fogyasztói panaszügyekre vonatkozó adatok

**A táblában használt fogalmak:**

Fogyasztó: az önálló foglalkozásán és gazdasági tevékenységén kívül eső célok érdekében eljáró természetes személy.

Panasz: az adatszolgáltató befektetési szolgáltatási tevékenységével és kiegészítő szolgáltatásával kapcsolatos magatartására, tevékenységére vagy mulasztására vonatkozó, fogyasztóktól érkezett, vagy fogyasztók által előterjesztett panaszok, amelyeket a panaszkezelésről szóló jogszabályok a panasznyilvántartó rendszerben rögzíteni rendelnek el.

A tábla a panaszok témája szerinti bontásban tartalmazza az adatszolgáltatóhoz a befektetési szolgáltatási tevékenységgel és kiegészítő szolgáltatással kapcsolatosan a tárgyidőszakban érkezett panaszok számát, valamint a folyamatban lévő panaszügyek számát a tárgyidőszak végén.

**A tábla oszlopai**

A **24. oszlop**ban szereplő, tárgyidőszakban nyilvántartásba vett panaszügyek panasztípusok szerinti bontását az **1–23. oszlop** tartalmazza. A tábla kitöltése során minden, a tárgyidőszakban érkezett panaszt egyszer kell figyelembe venni, vagyis az egyes panasztípusokba besorolt panaszok összesített darabszámának meg kell egyeznie a tárgyidőszakban érkezett panaszok összesített darabszámával (a 37FA1,24 mező értékével). Ennek érdekében, ha egy panasz több panasztípusba is besorolható, akkor a panasz elsődleges témája szerint kell a besorolást elvégezni.

Árfolyam

* egyes tranzakcióknál az árfolyam konkrét mértékének kifogásolása,
* az ügyfél szerint nem megfelelő árfolyam alkalmazása a kalkulációban,
* az árfolyam nem megfelelő figyelembevétele vagy figyelmen kívül hagyása egy-egy pénzügyi instrumentum értékének meghatározásánál,
* árfolyamváltozás kifogásolása,
* minden egyéb, az árfolyammal kapcsolatos panasz.

Egyoldalú szerződésmódosítás

Az ügyféllel kötött szerződés kamatának, díjának, minden egyéb költségnek vagy feltételnek a módosítása.

Elektronikus szolgáltatás

Azok a panaszok, amelyek kifejezetten az elektronikus eszköz nem kielégítő működésére, rendszerbeli hiányosságára vonatkoznak.

Elszámolás

Azok a panaszok, amelyek elszámolási vitát eredményeznek egyes tranzakciókkal (pénztári ki-befizetés, átutalási-átvezetési megbízás, akkreditív-nyitás, beszedési megbízás, tőzsdei és OTC adásvételi és portfólió-kezelési megbízások stb.) kapcsolatosan.

IT rendszerhiba

Olyan, a szolgáltató informatikai háttér-rendszerére vonatkozó panasz, amely nem tartozik az elektronikus szolgáltatás kategóriába, így különösen a számlavezető- és nyilvántartási rendszer hibájára, elérhetetlenségére vonatkozó panasz.

Jogosulatlan tevékenység

Az MNB engedélyének hiányában végzett engedélyköteles tevékenységgel kapcsolatos panaszok.

Ösztönzők

A Bszt., valamint a 15/2017. (VI. 30.) NGM rendelet értelmében a befektetési vállalkozás befektetési szolgáltatás, illetve kiegészítő szolgáltatás nyújtásával kapcsolatban csak akkor fogadhat el, fizethet, illetve nyújthat bármilyen díjat, jutalékot, illetve nem pénzbeli előnyt, amennyiben ezek az ügyfélnek nyújtott szolgáltatás minőségét növelik. Ebben a kategóriában a fogyasztóktól beérkezett azon panaszokat kell feltüntetni, amelyek az ösztönzőkkel kapcsolatosak (ideértve az ösztönzőkre vonatkozó tájékoztatást is).

Jutalék, költség, díj mértéke

A befektetési szolgáltatási tevékenységhez kapcsolódóan, vagy egyéb címen felszámított jutalék, költség, díj mértéke vagy új díj bevezetése miatti panasz.

Kamat, hozam mértéke

A befektetési szolgáltatáshoz kapcsolódó kamat, illetve hozam mértékének kifogásolása.

Megbízás teljesítése

Azok a panaszok, amelyek egyes tranzakciók hibás vagy elmaradt teljesítéséből erednek.

Nyilvántartási hiányosság

A megbízható és naprakész nyilvántartást biztosító számviteli és informatikai háttér hibáira, valamint az ügykezelés, adminisztráció során előforduló hibák (hibás bizonylat, beadvány elvesztése stb.) miatti panaszok.

Pénzügyi visszaélés

Minden olyan beadvány, amelynek tárgya bűncselekmény elkövetésének (például csalás, pénzmosás) gyanúját veti fel.

Számlaegyenleg vitatása

Minden olyan fogyasztói panasz, amely arra vonatkozik, hogy a fogyasztónak nyújtott bármely kimutatás ellentmondásban áll bármely más, a szolgáltatótól származó kimutatással vagy egyéb bizonylattal.

Szolgáltatás minősége

Az ügyfelekkel szemben tanúsított magatartás, udvariatlan kiszolgálás, nehezen elérhető ügyintézők, ügyintézés lassúsága stb.

Tájékoztatási hiányosság

* szerződéskötés előtt: ha a panasz elsősorban arra vonatkozik, hogy az ügyfelet az adatszolgáltató hiányosan, tévesen vagy bármilyen egyéb okból nem megfelelően tájékoztatta az adott konstrukcióról, annak kockázatairól, az ügyfelet terhelő többletköltségekről, vagy bármilyen olyan tényezőről, amely az ügyfél szempontjából lényeges lehet a megfelelő üzleti döntéshozatalához; ide tartozik továbbá, ha a panasz arra irányul, hogy nem történt meg a fogyasztó arra vonatkozó figyelmeztetése, hogy a megfelelési teszt alapján az egyes konkrét megbízás szerinti pénzügyi eszköz vagy ügylet nem megfelelő számára;
* szerződéskötés után (szerződés fennállása alatt): ha a panasz a szerződéskötés utáni időszakban történt tájékoztatási hiányosságra vonatkozik, pl. szerződéses feltételek változásával, kondícióváltozással, jogokkal és kötelezettségekkel kapcsolatos téves, illetve hiányos tájékoztatás;
* szerződés megszűnéséhez kapcsolódóan: ha a panasz a szerződés megszűnésével kapcsolatos vagy már megszűnt szerződéssel kapcsolatos hiányos, téves vagy egyéb okból nem megfelelő tájékoztatásra vonatkozik.

Előzetes tájékozódási kötelezettség

A vonatkozó jogszabályi rendelkezések alapján előírt alkalmassági, illetve megfelelési teszt elvégzésével, értékelésével és eredményével kapcsolatosan megfogalmazott panasz. Itt kell feltüntetni azokat a panaszokat is, amelyek az alkalmassági jelentéssel/nyilatkozattal kapcsolatosan fogalmaznak meg kifogásokat (ideértve: a jelentés/nyilatkozat átadásának elmaradását, késedelmes átadását, tartalmára vonatkozó észrevételeket).

Megbízás végrehajtását követő tájékoztatás

A vonatkozó jogszabályi rendelkezések alapján a befektetési szolgáltatási tevékenység keretében végrehajtott megbízást követő tájékoztatással (ideértve annak teljesítését, tartalmát, késedelmes teljesítését vagy teljesítésének hiányát) összefüggésben keletkező valamennyi panasz. Itt kell szerepeltetni azokat a panaszokat is, melyek arra vonatkoznak, hogy az adatszolgáltató nem tesz eleget a Bszt. 68-69/A. §-ában meghatározott valamely utólagos tájékoztatási kötelezettségének.

Titoktartás

A jogszabály által védeni rendelt tény, információ, adat (így különösen az értékpapírtitok) adatszolgáltató általi jogosulatlan kiadását, felhasználását, hozzáférhetővé tételét kifogásoló panasz, ide nem értve a Nemzeti Adatvédelmi és Információszabadság Hatóság feladatkörébe tartozó, személyes adatok kezelését kifogásoló panaszokat.

Ügynök

Az adatszolgáltató ügynökének tevékenységével kapcsolatos panaszok.

Méltányossági kérelem

Díjakkal, költségekkel, jutalékokkal, megbízásokkal stb. kapcsolatos kérelmek elintézésére tett panaszok.

Egyéb

Minden, a fenti kategóriákba nem sorolható panasz.

**A tábla sorai**

**37FA11** Befektetési szolgáltatási tevékenységgel kapcsolatos

A Bszt. 5. § (1) bekezdésében meghatározott valamennyi tevékenységgel összefüggésben érkezett panaszok.

**37FA111** Megbízás felvétele és továbbítása

A Bszt. 5. § (1) bekezdés a) pontja szerinti befektetési szolgáltatási tevékenység.

**37FA112** Megbízás végrehajtása az ügyfél javára

A Bszt. 4. § (2) bekezdés 46. pontjában meghatározott tevékenység.

**37FA113** Portfóliókezelés

A Bszt. 4. § (2) bekezdés 53. pontjában meghatározott tevékenység.

**37FA114** Befektetési tanácsadás

A Bszt. 4. § (2) bekezdés 9. pontjában meghatározott tevékenység.

**37FA115** Jegyzési garanciavállalás

A Bszt. 4. § (2) bekezdés 33. pontjában meghatározott tevékenység.

**37FA116** Egyéb befektetési szolgáltatási tevékenység

A Bszt. 5. § (1) bekezdés g)-i) pontja szerinti befektetési szolgáltatási tevékenységek.

**37FA12** Kiegészítő szolgáltatással kapcsolatos panasz

A Bszt. 5. § (2) bekezdésében meghatározott valamennyi szolgáltatással összefüggésben érkezett panasz.

**37FA121** Pénzügyi eszköz letéti őrzése és nyilvántartása, az ehhez kapcsolódó ügyfélszámla vezetése

A Bszt. 5. § (2) bekezdés a) pontja szerinti szolgáltatás.

**37FA122** Letétkezelés, értékpapírszámla vezetése, értékpapír nyilvántartása, az ügyfélszámla vezetése

A Bszt. 5. § (2) bekezdés b) pontja szerinti szolgáltatás.

**37FA123** Befektetési hitel nyújtása

A Bszt. 5. § (2) bekezdés c) pont szerinti szolgáltatás.

**37FA124** Egyéb kiegészítő szolgáltatás

A Bszt. 5. § (2) bekezdés d)–h) pontja szerinti szolgáltatások.

**37FA13 Árutőzsdei szolgáltatással kapcsolatos**

A Bszt. 9. § (1) bekezdésében meghatározott tevékenységgel kapcsolatos panasz.

**37FA14 Egyéb tevékenységgel kapcsolatos**

Minden olyan tevékenységre vagy szolgáltatásra vonatkozó panasz, amely a fenti kategóriákba nem sorolható.

**37FA2 Folyamatban lévő panaszügyek száma a tárgyidőszak végén**

A tárgyidőszak végén még lezáratlan panaszügyek száma.

### 1.29. 37G Informatikai adatok

A tábla az adatszolgáltató informatikai rendszerének működési kontroll környezetével kapcsolatos adatokat mutatja be.

Az „Igen/Nem” jellegű kérdéseknél a lehetséges értékek: „I”, „N”.

Az időpontra vonatkozó kérdéseknél konkrét dátumot kell megadni.

**A tábla sorai**

**37G01 Az intézmény létszámadatai**

A 37G01 kezdetű sorok a negyedév végi létszámadatokat tartalmazzák.

**37G061 Az intézménynél külső auditor által lefolytatott utolsó informatikai vizsgálat jelentésének készítője és tárgya**

Ha több ilyen jelentés is készült a tárgynegyedévben, akkor az informatikai rendszer biztonságának ellenőrzése szempontjából legjelentősebb jelentés készítőjét és tárgyát kell megadni.

**37G08 Elérhetőségi adatok**

A 37G08 kezdetű sorokat akkor kell kitölteni, ha az adatszolgáltatónak van informatikai vezetője, illetve biztonsági felelőse.

**37G09 További információk**

A 37G09 kezdetű sorokban az adatszolgáltató fő tevékenységét kiszolgáló nyilvántartási rendszerről és környezetéről kell információkat megadni.

A fő tevékenységet kiszolgáló nyilvántartási rendszer itt az adatszolgáltató ügyfélszámla-, eszköz- és tranzakció-nyilvántartásának informatikai rendszerét jelenti.

**37G0901 A legfontosabb rendszerek üzemeltetése saját gépteremben vagy külső adatközpont(ok)ban történik? (Saját/Külső)**

A lehetséges értékek: „Saját” – ha az elsődleges és másodlagos gépterem is az adatszolgáltató (vagy az adatszolgáltató anyavállalata) tulajdonában van; „Saját/Külső” – ha az elsődleges saját tulajdonú, de a másodlagos külső tulajdonban van; „Külső” – egyéb esetben.

**37G0913–37G0918 sor**: az adattárházzal és a logelemző rendszerekkel kapcsolatos adatok.

**37G11 Felhőszolgáltatás**

A felhőszolgáltatás fogalmát, valamint a 37G11 sor alábontó soraiban kért információk magyarázatát a közösségi és publikus felhőszolgáltatások igénybevételéről szóló 4/2019. (IV. 1.) MNB ajánlás, valamint az Európai Bankhatóság 2017. december 20-i, a felhőszolgáltatóknak történő kiszervezésről szóló ajánlásai (EBA/REC/2017/03) tartalmazza. Amennyiben az adatszolgáltató több felhőszolgáltatást vesz igénybe, akkor a válaszokat több blokk kitöltésével kell megadni. Egy mezőn belüli felsorolás esetén az adatokat pontosvesszővel (;) kell elválasztani.

**37G12 Elektronikus csatornák**

A 37G12 kezdetű sorokban az adatszolgáltatónak az ügyfelekkel való elektronikus kapcsolattartására vonatkozó adatokat kell megadni. Az ügyfél általi adatmódosítás fogalmába beletartoznak a tranzakciós adatmódosítások (pl. az ügyfél általi vételi/eladási megbízások) is.

### 1.30. 37H Befektetési alapok és portfóliók limitsértései

A tábla kitöltése

A tábla a letétkezelt befektetési alapok esetében a befektetési jegy sorozatok limitsértéseit, továbbá a letétkezelt portfóliók – beleértve a befektetési és a pénztári portfóliókat is – limitsértéseit tartalmazza, instrumentumonként. A táblában a tárgynegyedévi limitsértéseket kell szerepeltetni.

A limitsértés akkor minősül passzívnak, ha a piaci árfolyamok (ideértve a devizák, áruk, értékpapírok, ingatlanok, származtatott ügyletek árfolyamát) mozgása vagy értékpapír-kölcsönzési ügylet óvadékának portfólióba kerülése, a befektetési jegyek visszaváltása vagy vásárlása, illetve a befektetési alapkezelő befektetési döntéshozatali és végrehajtási tevékenységén kívül álló ok következtében sérülnek a kezelési szabályzatban meghatározott befektetési limitek. Minden más esetben a limitsértés aktív limitsértésnek minősül.

**A tábla oszlopai**

**1. oszlop** A befektetési alapot vagy portfóliót kezelő megnevezése.

**3. oszlop** Befektetési alap esetében a befektetési jegy sorozat ISIN kódja, portfólió esetében az egyedi azonosításra alkalmas számlaszám. Ha a portfóliónak nincs számlaszáma, akkor az adatszolgáltató által használt belső kód. Pénztári és biztosítói portfólió esetén a portfólió egyedi azonosítására alkalmas azonosító. Az azonosítók előállításáról és a letétkezelő részére történő átadásáról a pénztárak, illetve a biztosítók gondoskodnak.

A pénztári portfóliókat azonosító kód nyolc karakterből áll, amely szóközt, vesszőt és pontot nem tartalmazhat. Az azonosító kód első két karaktere a pénztár típusának – önkéntes nyugdíjpénztár esetében „OP”, egészségpénztár, önsegélyező pénztár, egészség- és ön-segélyező pénztár esetében „EP”, magánnyugdíjpénztár esetében „MP” –, a következő három karakter a pénztár nevének azonosítására szolgál, az utolsó három karakter egy számkombináció, melynek lehetséges legkisebb értéke „001”, lehetséges legnagyobb értéke „999”.

A biztosítói portfólió esetében az eszközalap azonosító kód egy, a biztosító által kialakított, az egyes eszközalapokat azonosító hatjegyű kód. A hatjegyű kódot a biztosítónak úgy kell megképeznie, hogy annak első 2 karaktere egyértelműen utaljon a biztosító nevére, amelyet közvetlenül követ egy négy számjegyből álló kombináció. Amennyiben több biztosító nevének azonos a két kezdőbetűje, úgy javasolt az első kezdőbetűt követően egy jellegzetes további betű alkalmazása.

Ha a limitsértés nem csak egy adott sorozatnál, hanem a befektetési alap egészénél következett be, a limitsértést abban az esetben is valamennyi érintett sorozatra külön-külön jelenteni kell.

**4. oszlop** A limit típusa: „T” törvényi limit esetén, vagy „B”, ha belső szabályzatban (kezelési szabályzatban, portfóliókezelési szerződésben, vagyonkezelési irányelvekben) található a limit.

**5. oszlop** A limitszabály szöveges leírása, legfeljebb 512 karakter hosszúságban. A limitszabály rövidített szövegezéssel is megadható, de abban meg kell jelölni a vonatkozó jogszabályi rendelkezést, illetve a kezelési szabály vonatkozó pontját is.

**6. oszlop** Az 5. oszlopban megadott limitszabály szerint a limit minimum, illetve maximum értéke. Ha egy befektetési szabály alsó és felső korlátot egyaránt tartalmaz, akkor csak annak a korlátnak az értékét kell megadni, amelyik sérült. Azt nem kell jelezni, hogy alsó vagy felső korlátról van-e szó. Például, ha a befektetési korlát 5-20%, és az alsó korlát sérült, akkor a 6. oszlopba „5%” kerül. Példa egy összetettebb korlátra: ha a befektetési korlát a MAX-index átlagos hátralévő futamideje + 0,5 év, és ez egyenlő 3,2 évvel, akkor a 6. oszlopba „3,2"-et kell beírni.

**7. oszlop** A limitet sértő instrumentum megnevezése. Értékpapír esetében az értékpapír rövid neve; pénzforgalmi számla vagy bankbetét esetében a számlavezető megnevezése; ingatlan esetében az ingatlan címe; hitel esetében a kölcsönnyújtó megnevezése. Származtatott ügylet, pozíció esetében a megnevezésnek utalnia kell a származtatott ügylet típusára, a 33LEZ kódú tábla 6. oszlopához kapcsolódó kitöltési előírásban részletezettek szerint. Ha nem egy instrumentum okozta a limitsértést, akkor a limitet sértő eszközosztályt kell megadni, az 50A táblában szereplő bontást alkalmazva, a lehető legpontosabban. Például, a részvények az 50A következő alábontó soraiban jelenhetnek meg: 50A0511, 50A0521, 50A061, 50A071. Ha az érintett részvények mindegyike az 50A0511 sorba tartozik, akkor a „szabályozott piacon vagy más elismert piacon jegyzett részvény” megnevezést kell szerepeltetni.

**8. oszlop** Értékpapírok esetében az ISIN kód, pénzforgalmi számla vagy bankbetét esetében a számlavezető intézmény ISO 9362 nemzetközi szabvány szerint meghatározott azonosító kódja [SWIFT/Bank Identifier Code (11 karakter)], ingatlan esetén az ingatlan helyrajzi száma, származtatott ügylet, pozíció esetében a nyilvántartási kódja. Ha a 7. oszlopban nem konkrét eszköz, hanem egy eszközosztály szerepel, akkor a 8. oszlopban lévő mezőt üresen kell hagyni.

**9. oszlop** A limitszabály megsértésének első napja.

**10. oszlop** A limitszabály megsértésének utolsó napja. Ha a negyedév végén még mindig fennáll a limitsértés, akkor üresen kell hagyni.

**11. oszlop** A limittől való legnagyobb eltérés mértéke, 2 tizedesjegy pontossággal, előjelhelyesen. Ugyanazt a mértékegységet kell alkalmazni, mint amelyik a limitszabályban szerepel. Abban az esetben például, ha az alsó limit 5%, és 2,87%-ra csökkent az adott instrumentum aránya, a 11. oszlopban „-2,13%”-ot kell szerepeltetni. Ehhez hasonlóan, ha a felső 20%-os limit sérül, és az adott instrumentum aránya 22,87%, akkor „2,87%”-ot kell beírni.

**12. oszlop** A típus lehetséges értékei: befektetési alap – „BA”, pénztári portfólió – „PP”, egyéb – „E”. A pénztári portfólióba az Öpt. szerinti pénztárakat, valamint az Mpt. szerinti magánnyugdíjpénztárakat kell besorolni. Minden portfóliót, amelyik nem tartozik a befektetési alapok, illetve a pénztári portfóliók közé sem, az egyéb („E”) kategóriába kell sorolni.

### 1.31. 38\_TAX A befektetési vállalkozások által a Taxonómia rendelet 8. cikke alapján közzéteendő kulcsfontosságú teljesítménymutatók (KPI-k) összefoglalása

**A tábla kitöltése**

A saját számlás kereskedést folytató befektetési vállalkozások Taxonómiai rendelethez igazítható és igazodó gazdasági tevékenységekhez kapcsolódó eszközeinek részaránya az összes eszközön belül.

A táblát az (EU) 2021/2178 felhatalmazáson alapuló bizottsági rendelet VII. és VIII. mellékletében foglaltaknak megfelelően kell kitölteni.

A százalékos értékeket tizedestört formájában kell megadni (például: 25%-os arány esetén 0,25 a szerepeltetendő érték).

### 1.32. 39AE Ügyfél- és saját eszközök hely szerinti kimutatása

**A tábla kitöltése**

A mezőket az adatszolgáltató saját nyilvántartásai alapján, bizonylatokkal (a KELER Központi Értéktár Zrt. elektronikus vagy papír alapú kimutatásai és egyebek) igazolható adatokkal, a tárgyhó végére vonatkozóan kell kitölteni.

**A tábla oszlopai**

|  |  |
| --- | --- |
| **1. oszlop** | A tárgyhó végén az árutőzsdei szolgáltató pénztárában lévő, az áruügyletekkel kapcsolatos pénzeszközök. |
| **2. oszlop** | A tárgyhó végén az árutőzsdei szolgáltató hitelintézeti pénzforgalmi számláin lévő, az áruügyletekkel kapcsolatos pénzeszközök. |
| **3. oszlop** | A KELER Központi Értéktár Zrt.-nél vezetett különböző számlák (megbízói és saját, alapletét- és árkülönbözeti számlák, megbízói alszámlák) egyenlegei (állampapírok esetén befogadási értéken vett) összege. |
| **4. oszlop** | Az árutőzsdei szolgáltató saját értéktárában elhelyezett (saját és ügyfél tulajdonú) értékpapírok tényleges készlete. |
| **5. oszlop** | A külső letétben elhelyezett értékpapírok értékét kell kimutatni a letéti igazolás szerinti értéken. |

**A tábla sorai**

|  |  |
| --- | --- |
| **39AE111** | Megbízók pénze  A pozitív egyenleggel (pénzköveteléssel) rendelkező ügyfelek követeléseinek összege. Ez az összeg nem csökkenthető a negatív egyenleggel (pénzkötelezettséggel) rendelkező ügyfelek kötelezettségével. |
| **39AE121** | Saját pénzeszközök  A KELER Központi Értéktár Zrt. pénzszámlák (ideértve az Alapszintű Pénzügyi Fedezetet, Kollektív Garancia Alapot stb. is, de ide nem értve a vételár letéti számlát) összegéből le kell vonni a megbízók pénzét (39AE111), ide nem értve a vételár letéti számlák megbízókat megillető összegeit. |
| **39AE2** | Saját tőke  Az árutőzsdei szolgáltatói tevékenységet nem kizárólagos tevékenységként végző társaságok ebbe a sorba a törvény szerinti minimális szavatoló tőkét írják be akkor, ha szavatoló tőkéjük meghaladja a Bszt. 105. § (2) bekezdése szerinti minimális szavatoló tőke összegét. Ha saját tőkéjük nem éri el a Bszt. szerinti minimális értéket, akkor szavatoló tőkéjük tényleges értékét kell feltüntetniük. |

### 1.33. 39KC KELER Központi Értéktár Zrt. – Ügyfél- és saját tulajdonú értékpapír-állomány

**A tábla kitöltése**

A táblát tulajdonos és hely szerinti bontásban kell teljeskörűen elkészíteni. A „fizikai készleteket” kell jelenteni, a felsorolás értékpapír-fajtánként történik. A sorok kitöltésének általános szabályaira a 30C kódú táblánál leírtak az irányadók.

|  |  |
| --- | --- |
| **4. oszlop** | Valamennyi – a KELER Központi Értéktár Zrt.-nél vezetett számlán, illetve saját értéktárban lévő – értékpapírt fel kell tüntetni. |
| **5. oszlop** | A más központi értéktárnál (nem a KELER Központi Értéktár Zrt.-nél), illetve elszámolási szolgáltatást nyújtó intézményeknél elhelyezett értékpapírok mennyiségét a letéti igazolás mennyiségi egységében kell kimutatni. |
| **6. oszlop** | A letéti igazolás mennyiségi egységében kell kimutatni. |
| **7. oszlop** | Az értéktárból vagy egyéb külső letétből kiszállított és a nyilvántartásból kivezetett azon értékpapírokat kell feltüntetni, amelyeket rendeltetési helyükön még nem vettek nyilvántartásba. |

### 1.34. KELERER KELER Központi Értéktár Zrt. értékpapír számla

A tábla az ügyfelek értékpapírszámla-egyenlegeit tartalmazza értékpapíronkénti bontásban.

**A tábla oszlopai**

**1–3. oszlop** Az ügyfél azonosító adatai.

**4. oszlop** Az értékpapír ISIN kódja.

**5. oszlop** Az ügyfél megbízói számlájának adott értékpapírra vonatkozó állománya.

**6. oszlop** Az ügyfél saját számlájának adott értékpapírra vonatkozó állománya.

### 1.35. KELERPE KELER Központi Értéktár Zrt. pénzszámla egyenleg (a deviza egységében)

Az egyes szolgáltatók pénzszámla egyenlegein kívül a jelentés tartalmazza a KELER Központi Értéktár Zrt. saját állományát, valamint a KELER KSZF Központi Szerződő Fél Zrt. állományát is.

**A tábla oszlopai**

**5-8. oszlop** Az adott deviza egységében szerepelnek az adatok.

**4. és 9. oszlop** Az adatokat – az MNB által a vonatkozási napra vonatkozóan közzétett hivatalos devizaárfolyamon átszámítva – forintban kell megadni.

## 2. Konszolidált táblák

### 31KA Összevont felügyeleti mérleg – Eszközök,

### 31KB Összevont felügyeleti mérleg – Források és

### 32KA Összevont eredménykimutatás

**A táblák kitöltése**

Az összevont mérleget és eredménykimutatást a kitöltési előírásoknak az egyedi mérlegre, illetve eredménykimutatásra vonatkozó rendelkezései figyelembevételével, a Bkr. szabályai szerint kell kitölteni.

# III. Az (EU) 2018/1229 felhatalmazáson alapuló bizottsági rendelet 14. cikke szerinti, meghiúsult kiegyenlítésekről szóló jelentésre vonatkozó kiegészítő szabályok

1. A jelentésben használt, az 1. melléklet 3. pontjában nem nevesített fogalmak a CSDR és az (EU) 2018/1229 felhatalmazáson alapuló bizottsági rendelet szerint értelmezendők.

2. A jelentés formai követelményeit az 1. melléklet 4. pontja határozza meg.

3. A jelentendő adatok köre

* 1. A jelentésben a központi értéktár által üzemeltetett minden egyes értékpapír-kiegyenlítési rendszerre vonatkozóan külön jelentést küld, amennyiben több értékpapír-kiegyenlítési rendszert működtet.
  2. A központi értéktár – a CSDR 7. cikk (13) bekezdésével összhangban – nem szerepeltet a jelentésben olyan részvényekre vonatkozó adatokat, amelyek esetében a fő kereskedési helyszín harmadik országban található. A részvények fő kereskedési helyszínének a short ügyletekről és a hitel-nemteljesítési csereügyletekkel kapcsolatos egyes szempontokról szóló 2012. május 14-ei 236/2012/EU európai parlamenti és tanácsi rendelet 16. cikkével összhangban történő meghatározása céljából a központi értéktár az ESMA által közzétett, a short ügyletekre vonatkozó jogi keret szerint mentesülő részvények jegyzékét   
     (<https://registers.esma.europa.eu/publication/searchRegister?core=esma_registers_mifid_shsexs>) használja.

Annak érdekében, hogy az (EU) 2018/1229 felhatalmazáson alapuló bizottsági rendelet 13. cikk (1) bekezdés c) pontjában említett kategóriáknak megfelelően jelentse a pénzügyi eszközöket, a központi értéktár a CFI-kódok jelentéséhez az ESMA által a pénzügyi eszközök piacairól és a 648/2012/EU rendelet módosításáról szóló 2014. május 15-ei 600/2014/EU európai parlamenti és tanácsi rendelet 27. cikkével és a piaci visszaélésekről (piaci visszaélésekről szóló rendelet), valamint a 2003/6/EK európai parlamenti és tanácsi irányelv és a 2003/124/EK, a 2003/125/EK és a 2004/72/EK bizottsági irányelv hatályon kívül helyezéséről szóló 2014. április 16-ai 596/2014/EU európai parlamenti és tanácsi rendelet 4. cikkével összhangban közzétett pénzügyi eszközök referenciaadatainak rendszerét [Financial Instruments Reference Database System (FIRDS); <https://data.europa.eu/data/datasets/financial-instruments-reference-data-system?locale=hu>), az Association of National Numbering Agencies (ANNA) szolgáltatását   
(<https://www.annaservice.com/isinlookup/login>), valamint a European Central Securities Depositories Association által közzétett CFI-kódokat tartalmazó megfeleltetési táblázatot is használhatja.

1. Adatszolgáltatási paraméterek
   1. Az (EU) 2018/1229 felhatalmazáson alapuló bizottsági rendelet I. melléklet 2. táblázatában meghatározott napi adatok jelentésekor a központi értéktár az „értékpapírok szállításának elmulasztása” és a „pénzeszközök szállításának elmulasztása” miatt meghiúsult kiegyenlítések megkülönböztetése érdekében figyelembe veszi az egyes meghiúsult kiegyenlítések okait.
   2. A központi értéktár az összes kiegyenlítési megbízás volumenét és értékét a „Megbízások összesen” alatt jelenti mind az „értékpapírok szállításának elmulasztása”, mind a „pénzeszközök szállításának elmulasztása” esetében.
   3. A központi értéktár az összes kiegyenlített kiegyenlítési megbízás volumenét és értékét a „Kiegyenlített megbízások” alatt jelenti mind az „értékpapírok szállításának elmulasztása”, mind a „pénzeszközök szállításának elmulasztása” esetében.
   4. A központi értéktár a nem kiegyenlített kiegyenlítési megbízások volumenét és értékét csak „Meghiúsult kiegyenlítésként” jelenti a megfelelő szakaszban („pénzeszközök szállításának elmulasztása” és „értékpapírok szállításának elmulasztása”), az egyes meghiúsult kiegyenlítések okától függően.
   5. A központi értéktár először az értékpapíroldalt ellenőrzi. Amennyiben a kiegyenlítés meghiúsult, akkor a központi értéktár pénzoldalon nem végez további ellenőrzéseket.
   6. Nem kiegyenlített szállítás fizetés ellenében/fogadás fizetés ellenében (a továbbiakban: DVP/RVP) kiegyenlítési megbízások tekintetében, ha az értékpapírok szállításának elmulasztása miatt a kiegyenlítés meghiúsul (beleértve azt az esetet is, amikor a DVP megbízást visszatartják), mindkét DVP/RVP kiegyenlítési megbízást az „értékpapírok szállításának elmulasztása” szakaszban jelenti a központi értéktár. Ugyanez érvényes késedelmes párosítás esetében is, amikor az (értékpapírokat) szállító résztvevő utoljára párosította a megfelelő kiegyenlítési megbízáspárt.
   7. Ha a pénzeszközök szállításának elmulasztása miatt a kiegyenlítés meghiúsul (beleértve azt az esetet is, amikor az RVP megbízást visszatartják), akkor mindkét kiegyenlítési megbízást a „pénzeszközök szállításának elmulasztása” szakaszban jelenti a központi értéktár. Ugyanez érvényes a késedelmes párosítás esetében is, amikor a (pénzeszközöket) szállító résztvevő utoljára párosította a megfelelő kiegyenlítési megbízáspárt.
   8. Ha mindkét DVP/RVP kiegyenlítési megbízást visszatartják, valamint a rendszerbe már párosítottként bevitt késedelmes párosítási megbízások esetén a központi értéktár az egyik kiegyenlítési megbízást az „értékpapírok szállításának elmulasztása” szakaszban, a másik kiegyenlítési megbízást pedig a „pénzeszközök szállításának meghiúsulása” szakaszban jelenti.
   9. A nem kiegyenlített teljesítés fizetéssel/fogadás fizetéssel (a továbbiakban: DWP/RWP) kiegyenlítési megbízások tekintetében, ha az értékpapírok szállításának elmulasztása miatt a kiegyenlítés meghiúsul, a központi értéktár mindkét kiegyenlítési megbízást az „értékpapírok szállításának elmulasztása” szakaszban jelenti.
   10. Ha a pénzeszközök szállításának elmulasztása miatt a kiegyenlítés meghiúsul, a központi értéktár mindkét DWP/RWP kiegyenlítési megbízást a „pénzeszközök szállításának elmulasztása” szakaszban jelenti.
   11. Ha a DWP/RWP kiegyenlítési megbízások egyikét vagy mindkettőt visszatartják, a központi értéktár az egyik kiegyenlítési megbízást az „értékpapírok szállításának elmulasztása” szakaszban, a másik kiegyenlítési megbízást pedig a „pénzeszközök szállításának meghiúsulása” szakaszban jelenti. Ugyanez érvényes a késedelmes párosítás esetében is, függetlenül attól a résztvevőtől, amelyik utoljára párosította a megfelelő kiegyenlítési megbízáspárt.
   12. Ha a meghiúsult kiegyenlítés fizetés terheléssel teljesítés nélkül/fizetés jóváírással teljesítés nélkül (DPFOD/CPFOD) kiegyenlítési megbízásokra vonatkozik, beleértve azt az esetet is, amikor a kiegyenlítési megbízást visszatartják, a központi értéktár mindkét kiegyenlítési megbízást a „pénzeszközök szállításának elmulasztása” szakaszban jelenti. Ugyanez érvényes a késedelmes párosítás esetében is, függetlenül attól a résztvevőtől, amelyik utoljára párosította a megfelelő kiegyenlítési megbízáspárt.
   13. Ha a meghiúsult kiegyenlítés teljesítés fizetés nélkül/fogadás fizetés nélkül (DFP/RFP) kiegyenlítési megbízásokra vonatkozik, beleértve azt az esetet is, amikor a kiegyenlítési megbízást visszatartják, a központi értéktár mindkét kiegyenlítési megbízást az „értékpapírok szállításának elmulasztása” szakaszban jelenti. Ugyanez érvényes a késedelmes párosítás esetében is, függetlenül attól a résztvevőtől, amelyik utoljára párosította a megfelelő kiegyenlítési megbízáspárt.
2. A jelentés kitöltését segítő módszertani útmutatást az MNB a honlapján teszi közzé.